Emalayalee.com - മുകേഷും വെഞ്ഞാറമൂടും ഒന്നിക്കുന്ന ഇത് മന്ത്രമോ, തന്ത്രമോ കുതന്ത്രമോ...\nമുകേഷും വെഞ്ഞാറമൂടും ഒന്നിക്കുന്ന ഇത് മന്ത്രമോ, തന്ത്രമോ കുതന്ത്രമോ...\nമുകേഷ്, സുരാജ് വെഞ്ഞാറമൂട് എന്നിവരെ പ്രധാന കഥാപാത്രങ്ങളാക്കി സൈനു പള്ളിത്താഴത്ത് സംവിധാനം ചെയ്യുന്ന ഇത് മന്ത്രമോ, തന്ത്രമോ കുതന്ത്രമോ... എന്ന ചിത്രത്തിന്റെ ഷൂട്ടിംഗ് ആലപ്പുഴയില് ആരംഭിച്ചു. സായ്‌സണ് ഇന്റര്‍നാഷണലിന്റെ ബാനറില് നിര്‍മ്മിക്കുന്ന ഈ ചിത്രത്തിന്റെ ഛായാഗ്രഹണം ആനന്ദക്കുട്ടന് നിര്‍വഹിക്കുന്നു.\nബാബുരാജ്, ജാഫര് ഇടുക്കി, ബിയോണ്, മുരളി, സാജുകൊടിയന്, ലക്ഷ്മി, ദക്ഷിണ, ദീപിക എന്നിവരാണ് ഈ ചിത്രത്തിലെ മറ്റു പ്രധാന താരങ്ങള്. സൈനുപള്ളിത്താഴത്ത് എഴുതിയ കണിയാന് എന്ന കഥയുടെ ചലച്ചിത്രാവിഷ്‌കാരമാണ് ഈ ചിത്രം.\nവളരെ ഗൗരവമായ ഒരു വിഷയം ഹാസ്യത്തിന് പ്രധാന്യം നല്‍കി ഒരുക്കുന്ന ഈ ചിത്രത്തില് കണിയാന് സദാനന്ദഭൂപതിയെ മുകേഷ് അവതരിപ്പിക്കുന്നു. സബ്ബ് ഇന്‍സ്‌പെകടര് പ്രേം ലാലിനെ സുരാജ് വെഞ്ഞാറമൂട് അവതരിപ്പിക്കുന്നു.\nജീവിത സാഹചര്യങ്ങളില് മോഷണത്തിന് ഇറങ്ങിത്തിരിച്ച മൂന്ന;ുയുവാക്കളുടെ കഥയാണ് ഈ ചിത്രത്തില് പറയുന്നത്.\nഭാര്‍ഗ്ഗവന്, അപ്പുക്കുട്ടന്, ശിവരാമന്. ഇവരില് അപ്പുക്കുട്ടന് സിവില് സര്‍വ്വീസ് പരീക്ഷ കഴിഞ്ഞ് ഫലം പ്രതീക്ഷിച്ചു നില്‍ക്കുകയാണ്. ഇവര് മൂന്നുപേരും ചേര്‍ന്ന് ഗ്രാമത്തിലെ പ്രശസ്തമായ ക്ഷേത്രത്തിലെ വിഗ്രഹം മോഷ്ടിക്കുന്നു. എസ്.ഐ പ്രേംലാലായിരുന്നു മോ ഷണം അന്വേഷിക്കുന്നത്.\nഈ സാഹചര്യത്തിലാണ് ആ ഗ്രാമത്തിലേക്ക് കണിയാന് സദാനന്ദഭൂപതി കടന്നു വരുന്നത്. തുടര്‍ന്നുള്ള സംഭവങ്ങളാണ് ചിത്രത്തില് ഹാസ്യത്തിന്റെ പശ്ചാത്തലത്തിലൂടെ അവതരിപ്പിക്കുന്നത്.\nസൈനു പള്ളിത്താഴത്ത് എഴുതിയ വരികള്‍ക്ക് ഈണം പകരുന്നത് കെ.എ ലത്തീഫ്, അനില് ഗോപാലന് എന്നിവരാണ്. കല - മഹേഷ് ശ്രീധര്, മേക്കപ്പ് - ഒക്കല് ദാസ്, സ്റ്റില്‍സ് - സൂര്യാ പീറ്റര്, പ്രൊഡക്ഷന് കണ്‍ട്രോളര് - താഹീര് മട്ടാഞ്ചേരി.


രണ്ടാം ഏകദിനത്തില് ഓസ്ട്രേലിയയെ വീഴ്ത്തി ഇന്ത്യ; എട്ട് റണ്‍സിന്റെ തകര്‍പ്പന് ജയം - BIGNEWSLIVE | Latest Malayalam News\nരണ്ടാം ഏകദിനത്തില് ഓസ്ട്രേലിയയെ വീഴ്ത്തി ഇന്ത്യ; എട്ട് റണ്‍സിന്റെ തകര്‍പ്പന് ജയം\nനാഗ്പൂര്: ഓസ്ട്രേലിയക്കെതിരായ രണ്ടാം ഏകദിനത്തില് ഇന്ത്യക്ക് തകര്‍പ്പന് ജയം. ടോസ് നഷ്ടപ്പെട്ട് ബാറ്റിങ്ങിന് ഇറങ്ങിയ ഇന്ത്യ 48.2 ഓവറില് 250 റണ്‍സിനു പുറത്തായി, തുടര്‍ന്ന് മറുപടി ബാറ്റിംഗിനിറങ്ങിയ ഓസിസ് പട 49.3 ഓവറില് 242 റണ്‍സില് അവസാനിച്ചു.\nഓസിസ് വിജയത്തിന് 11 റണ്‍സ് മാത്രം അകലെ രണ്ടു റണ്‍സ് മാത്രം വിട്ടുകൊടുത്ത് മാര്‍ക്കസ് സ്റ്റോയ്‌നിസ് (52), ആദം സാംപ (രണ്ട്) എന്നിവരെ വിജയ് ശങ്കര് പുറത്താക്കിയതോടെ വിജയം ഇന്ത്യയുടെ കൈക്കുള്ളില് എത്തുകയായിരുന്നു. ഇതോടെ അഞ്ച് ഏകദിനങ്ങളടങ്ങിയ പരമ്പരയില് ഇന്ത്യ 2-0ത്തിന് മുന്നിലെത്തി.\n65 പന്തില് നാല് ഫോറും ഒരു സിക്‌സുമടക്കം 52 റണ്‍സടിച്ച് ഓസീസ് പ്രതീക്ഷ അവസാന ഓവര് വരെ നിലനിര്‍ത്തിയ മാര്‍ക്ക് സ്റ്റോയിന്‍സാണ് ടോപ്പ് സ്‌കോറര്. 59 പന്തില് 48 റണ്‍സുമായി മികച്ച ഫോമില് കളിക്കുകയായിരുന്ന പീറ്റര് ഹാന്‍ഡ്‌സ് കോമ്പിനെ രവീന്ദ്ര ജഡേജ റണ് ഔട്ടാക്കിയതും ഇന്ത്യയുടെ വിജയത്തില് നിര്‍ണായകമായി.\nആരോണ് ഫിഞ്ചും ഉസ്മാന് ഖവാജയും മികച്ച തുടക്കമാണ് ഓസീസിന് നല്‍കിയത്. ഇരുവരും ഓപ്പണിംഗ് വിക്കറ്റില് 83 റണ്‍സ് കൂട്ടിച്ചേര്‍ത്തു. ആരോണ് ഫിഞ്ച് 37 റണ്‍സിനും ഖ്വാജ 38 റണ്‍സെടുത്തും പുറത്തായി. തകര്‍പ്പന് സെഞ്ചുറിയുമായി ഇന്ത്യയെ മുന്നില്‍നിന്നു നയിച്ച കോഹ്ലി 116 റണ്‍സെടുത്ത് പുറത്തായി. ഓസീസിനായി പാറ്റ് കമ്മിന്‍സ് നാലു വിക്കറ്റ് വീഴ്ത്തി.\nരോഹിത് ശര്‍മ ആദ്യ ഓവറില്‍ത്തന്നെ ഔട്ടായതിന് പിന്നാലെ ക്രീസിലെത്തിയ കോഹ്ലി, 48ാം ഓവര് വരെ ക്രീസില്‍നിന്നാണ് ഇന്ത്യയെ താങ്ങിനിര്‍ത്തിയത്. ഇതിനിടെ നാലാം വിക്കറ്റില് വിജയ് ശങ്കറിനൊപ്പം 81 റണ്‍സിന്റെയും ഏഴാം വിക്കറ്റില് രവീന്ദ്ര ജഡേജയ്ക്കൊപ്പം 67 റണ്‍സിന്റെയും കൂട്ടുകെട്ടും തീര്‍ത്തു.\nകളി മറന്ന് പടിക്കൽ കലമുടച്ച് ഇന്ത്യൻ വനിതകൾ; എങ്ങനെയാവണം പോരാട്ടമെന്ന് പഠിപ്പിച്ച് കപ്പടിച്ച് ഓസ്‌ട്രേലിയ\nറണ് ഔട്ട് ആയത് സഹിച്ചില്ല; ഗ്രൗണ്ടില് നിന്നും ശാന്തനായി മടങ്ങിയ ഫിഞ്ച് കലിപ്പ് തീര്‍ത്തത് ഡ്രസിങ് റൂമിലെ ഗ്ലാസ് അടിച്ച് തകര്‍ത്ത്\nധവാന് സെഞ്ചുറി! രോഹിതിനും കോഹ്‌ലിയ്ക്കും അര്‍ദ്ധ സെഞ്ചുറി; ഓസ്‌ട്രേലിയയ്‌ക്കെതിരെ റെക്കോര്‍ഡ് സ്‌കോര്\nഓസ്‌ട്രേലിയയ്‌ക്കെതിരെ ഇനി ധോണിയില്ല; ലോകകപ്പിന് മുമ്പ് ഋഷഭ് പന്തിന് സുവര്‍ണാവസരം!\nശ്..ശ്..മിണ്ടരുത്! പുല്‍വാമയില് വീരമൃത്യുവരിച്ചവര്‍ക്ക് ആദരവര്‍പ്പിക്കുന്നതിനിടെ ബഹളം; ആരാധകരോട് നിശബ്ദരാകാന് ഉപദേശിച്ച് കോഹ്‌ലി\nഅഭിമാന നേട്ടം! ധോണിയുടെ കരുത്തില് ചരിത്രം തിരുത്തി ഇന്ത്യ; ഏകദിന പരമ്പരയും സ്വന്തം!\nലംബോര്‍ഗിനി വിറ്റ് മാര്‍പാപ്പ, തുക ഇറാഖിലെ പുനരുദ്ധാരണത്തിന് നല്‍കി\nഹാരി പോട്ടര് തീമില് ആന്റില: അത്ഭുതങ്ങള് ഒളിപ്പിച്ച അത്യാഢംബരവിവാഹത്തിനൊരുങ്ങി അംബാനി വീട്\n'മണിനാദം' നിലച്ചിട്ട് മൂന്ന് വര്‍ഷം; മരണത്തിലെ ദുരൂഹത ഇപ്പോഴും തുടരുന്നു


നാളെ ഇലക്ട്രിക് വാഹനങ്ങള്‍ക്ക് നല്ല ദിനമായേക്കും: നിര്‍ണായക യോഗം നിര്‍മല സീതാരാമന്‍റെ അധ്യക്ഷതയില്\nNew Delhi, First Published 24, Jul 2019, 3:56 PM IST\nആഭ്യന്തരമായി നിര്‍മിക്കുന്ന ഇ- വാഹനങ്ങള്‍ക്ക് ജിഎസ്ടി നിരക്കുകള് 12 ശതമാനത്തില് നിന്ന് അഞ്ച് ശതമാനത്തിലേക്ക് കുറച്ചേക്കുമെന്നാണ് സൂചന.\nദില്ലി: നാളെ നടക്കുന്ന ജിഎസ്ടി കൗണ്‍സില് യോഗത്തില് ഇലക്ട്രിക് വാഹനങ്ങളുടെ നികുതി കുറയ്ക്കാന് തീരുമാനം ഉണ്ടായേക്കും. ധനമന്ത്രി നിര്‍മല സീതാരാമനാണ് അദ്ധ്യക്ഷ. ജിഎസ്ടി കൗണ്‍സിലിന്‍റെ 36 മത് യോഗം വീഡിയോ കോണ്‍ഫറന്‍സിംഗിലൂടെയാണ് നടക്കുന്നത്.\nകമ്മിറ്റിയുടെ റിപ്പോര്‍ട്ട് നാളെ ചേരുന്ന ജിഎസ്ടി കൗണ്‍സിലിന് മുന്നില് വയ്ക്കുമെന്നാണ് സൂചന. ഇക്കഴിഞ്ഞ കേന്ദ്ര ബജറ്റില് ഇലക്ട്രിക് വാഹന നിര്‍മാണ മേഖലയെ പ്രോത്സാഹിപ്പിക്കാന് നിരവധി പ്രഖ്യാപനങ്ങളുണ്ടായിരുന്നു. ആഭ്യന്തരമായി നിര്‍മിക്കുന്ന ഇ- വാഹനങ്ങള്‍ക്ക് ജിഎസ്ടി നിരക്കുകള് 12 ശതമാനത്തില് നിന്ന് അഞ്ച് ശതമാനത്തിലേക്ക് കുറച്ചേക്കുമെന്നാണ് സൂചന. ഇതോടൊപ്പം സൗരോര്‍ജ്ജ പദ്ധതികളുടെ നികുതി ഘടനയിലും മാറ്റങ്ങളുണ്ടായേക്കും.\ntomorrows gst meeting may good for electric vehicles\n'ചൈന റെഡി'യാണ് !, കേരളത്തിലേക്ക് ചൈനീസ് വിനോദസഞ്ചാരികളെ എത്തിക്കാന് പദ്ധതി: എന്താണ് ഈ ചൈന റെഡി പ്രോഗ്രാം


ആദ്യ ദിനം 20 വിക്കറ്റുകള്; ഇംഗ്ലണ്ടിനെ നാണംകെടുത്തി അയര്‍ലന്‍ഡിന് ലീഡ്\nLord's Cricket Ground, First Published 25, Jul 2019, 8:24 AM IST\nമറുപടി ബാറ്റിംഗിന് ഇറങ്ങിയ അയർലൻഡ് 207 റൺസിന് പുറത്തായി. ഒന്നാം ഇന്നിംഗ്സിൽ 122 റൺസ് ലീഡാണ് അയർലൻഡ് നേടിയത്.\nലോര്‍ഡ്‌സ്: ലോക ചാമ്പ്യൻമാരായതിന് ശേഷം ആദ്യമായി ക്രീസിലെത്തിയ ഇംഗ്ലണ്ടിന് വൻ നാണക്കേട്. അയർലൻഡിനെതിരായ ഒന്നാം ടെസ്റ്റിന്‍റെ ആദ്യ ഇന്നിംഗ്സിൽ ഇംഗ്ലണ്ട് വെറും 85 റൺസിന് പുറത്തായി. അയർലൻഡിനെതിരെ മൂന്നു താരങ്ങൾക്കേ രണ്ടക്കം കാണാനായുള്ളൂ. ബെയർസ്റ്റോയും മോയിൻ അലിയും വോക്സും പൂജ്യത്തിന് പുറത്തായി.\nഒൻപത് ഓവറിൽ 13 റൺസിന് അഞ്ച് വിക്കറ്റ് വീഴ്ത്തിയ ടിം മുർതാഗ് ആണ് ഇംഗ്ലണ്ടിനെ തകർത്തത്. അയര്‍ലന്‍ഡിനായി മാര്‍ക്ക് അഡെയര് മൂന്നും റാന്‍കിന് രണ്ടും വിക്കറ്റ് വീഴ്‌ത്തി. ലോർഡ്സിൽ ആദ്യമായാണ് ഇംഗ്ലണ്ട് ഉച്ചഭക്ഷണത്തിന് മുൻപ് പുറത്താവുന്നത്. 23 റണ്‍സെടുത്ത ജോണ് ഡെന്‍ലിയാണ് ഇംഗ്ലണ്ടിന്‍റെ ടോപ് സ്‌കോറര്.\nമറുപടി ബാറ്റിംഗിന് ഇറങ്ങിയ അയർലൻഡ് 207 റൺസിന് പുറത്തായി. ഒന്നാം ഇന്നിംഗ്സിൽ 122 റൺസ് ലീഡാണ് അയർലൻഡ് നേടിയത്. 55 റൺസെടുത്ത ആൻഡി ബാൽബിർണിയാണ് ടോപ് സ്കോറർ. സാം കറനും, സ്റ്റുവർട്ട് ബ്രോഡും അരങ്ങേറ്റക്കാരൻ ഒലീ സ്റ്റോണും മൂന്ന് വിക്കറ്റ് വീതം വീഴ്ത്തി.\nLast Updated 25, Jul 2019, 8:26 AM IST\nEngland vs Ireland day 1


Kamal Nath against RSS | ആർഎസ്എസിന്റെ അഴിഞ്ഞാട്ടം വച്ചുപൊറുപ്പിക്കില്ല;` പൊതുസ്ഥലത്തെ ആർഎസ്എസ് ശാഖകൾക്ക് താഴിടും; ഗോവധത്തിന് ദേശീയ സുരക്ഷാ നിയമപ്രകാരം ഇനി കേസെടുക്കില്ല; ബിജെപിയുടെ ഹിന്ദുത്വ അജണ്ട ശക്തമായി പ്രതിരോധിക്കാൻ കഴിഞ്ഞു; കോൺഗ്രസ് മൃദുഹിന്ദുത്വ നയവുമായി മുന്നേറുമ്പോൾ വേറിട്ട നിലപാടുമായി കമൽനാഥ്; മധ്യപ്രദേശിൽ പാർട്ടി 22 സീറ്റ് നേടുമെന്നും അവകാശവാദം - MarunadanMalayali.com\nആർഎസ്എസിന്റെ അഴിഞ്ഞാട്ടം വച്ചുപൊറുപ്പിക്കില്ല;` പൊതുസ്ഥലത്തെ ആർഎസ്എസ് ശാഖകൾക്ക് താഴിടും; ഗോവധത്തിന് ദേശീയ സുരക്ഷാ നിയമപ്രകാരം ഇനി കേസെടുക്കില്ല; ബിജെപിയുടെ ഹിന്ദുത്വ അജണ്ട ശക്തമായി പ്രതിരോധിക്കാൻ കഴിഞ്ഞു; കോൺഗ്രസ് മൃദുഹിന്ദുത്വ നയവുമായി മുന്നേറുമ്പോൾ വേറിട്ട നിലപാടുമായി കമൽനാഥ്; മധ്യപ്രദേശിൽ പാർട്ടി 22 സീറ്റ് നേടുമെന്നും അവകാശവാദം\nMay 15, 2019 | 08:42 PM IST | Permalink\nന്യൂഡൽഹി: പൊതുസ്ഥലത്തെ ആർഎസ്എസ് ശാഖകൾക്ക് പൂട്ടിടാൻ തയ്യാറെടുത്ത് മുഖ്യമന്ത്രി കമൽനാഥ്. ഗോവധത്തിനു ദേശീയ സുരക്ഷാ നിയമപ്രകാരം മുതൽ കേസെടുക്കില്ലെന്നും കമൽനാഥ് വ്യക്തമാക്കി. നേരത്തെ ഇത്തരത്തിൽ കേസ് എടുത്തത് ഏറെ വിവാദമായിരുന്നു. ഇനി ഇക്കാര്യം ആവർത്തിക്കില്ലെന്നും കമൽ നാഥ് വ്യക്തമാക്കി. അഞ്ച് പേർക്കെതിരെയാണ് കേസെടുത്തിരുന്നത്. അനധികൃതമായി പശുക്കളെ കടത്തിയെന്നാരോപിച്ച് രണ്ട് പേർക്കെതിരേയും പശുക്കളെ കശാപ്പ് ചെയ്‌തെന്നാരോപിച്ച് മൂന്ന് പേർക്കെതിരേയുമാണ് കേസെടുത്തിരുന്നത്. അതേസമയം സംഭവത്തിൽ കോൺഗ്രസിലെ മുതിർന്ന നേതാക്കളടക്കം കമൽനാഥ് സർക്കാരിനെതിരെ രംഗത്തെത്തിയിരുന്നു.\nമലയാളത്തിലെ സ്വകാര്യ ചാനലിന് നൽകിയ അഭിമുഖത്തിൽ സംസാരിക്കുകയായിരുന്നു അദ്ദേഹം. മതധ്രുവീകരണത്തെ ശക്തമായി എതിർക്കുമെന്നും കമൽനാഥ് വിശദമാക്കി. ആർഎസ്എസിനെ സർക്കാർ ഇടങ്ങളിൽ നിന്ന് വിലക്കി കേന്ദ്ര നിയമമുണ്ട്. അത് മധ്യപ്രദേശിൽ പ്രാവർത്തികമാക്കും. എല്ലാവരും ഓരോ മതങ്ങളിൽ വിശ്വസിക്കുന്നവരാണ്. വിശ്വാസത്തെ രാഷ്ട്രീയവത്കരിക്കുന്നത് ശരിയായ രീതിയല്ലെന്നും കമൽനാഥ് വ്യക്തമാക്കി.ബിജെപിയുടെ ഹിന്ദുത്വ അജണ്ട ശക്തമായി പ്രതിരോധിക്കാൻ സാധിച്ചിട്ടുണ്ടെന്നും കമൽ നാഥ് വിലയിരുത്തി. മതത്തെ രാഷ്ട്രീയമായി ഉപയോഗിക്കുന്നതിനെ ഒരു വിധത്തിലും ന്യായീകരിക്കാൻ സാധിക്കില്ല. ബിജെപി അതാണ് ചെയ്യുന്നതെന്ന് കമൽനാഥ് കൂട്ടിച്ചേർത്തു. നേരത്തെ, മോദി ആർബിഐയേയും സിബിഐയേയും സിഎജിയേയും ജുഡീഷ്യറിയേയും തിരഞ്ഞെടുപ്പ് കമ്മീഷനേയും മോദി വിഭജിച്ചെന്ന് അദ്ദേഹം ആരോപിച്ചിരുന്നു. കോൺഗ്രസിന്റെ മൃദുഹിന്ദുത്വ സമീപനം ഇനി തുടരില്ലെന്ന സൂചനയാണ് കമൽനാഥ് നൽകുന്നത്.\nഅമിത് ഷായെ തന്റെ വീട്ടിലേക്ക് വിളിച്ചു വരുത്തി പാർലമെന്ററീകാര്യ ഉപസമിതി യോഗം വിളിച്ച് രാജ്‌നാഥ് സിങ്; ആർഎസ്എസ് പിന്തുണയോടെ സ്ഥാനം ഉറപ്പിച്ച് പരിവാറിലെ കരുത്ത് ഉറപ്പിച്ച് പ്രതിരോധമന്ത്രി; രണ്ടാമനെന്ന പദവിയിലേക്കുള്ള നടന്നു കയറ്റമെന്ന് വിലയിരുത്തി ദേശീയ രാഷ്ട്രീയം; അമിത് ഷായുടെ സൂപ്പർ ഇടപെടലുകളെ രാജ്‌നാഥ് വെട്ടുന്നത് പരിവാറിലെ കരുത്ത് ഉപയോഗിച്ച് തന്നെ\nമധ്യപ്രദേശിൽ എത്ര സീറ്റുകിട്ടും?\nരാജ്യം ആരുഭരിക്കുമെന്ന ചോദ്യത്തിന് കോൺഗ്രസ് നൽകുന്ന ഉത്തരത്തിന്റെ ബലം കൂട്ടാൻ മധ്യപ്രദേശിന് കഴിയുമോ? കഴിയുമെന്നാണ് മുഖ്യമന്ത്രി കമൽനാഥ് പറയുന്നത്. കഴിഞ്ഞ പൊതുതിരഞ്ഞെടുപ്പിൽ 29 ലോക്‌സഭാസീറ്റുകളിൽ 27ലും വിജയിച്ചത് ബിജെപി. 11 രാജ്യസഭാ എംപിമാരടക്കം ആകെ 40 എംപിമാരെ സംഭാവന ചെയ്യുന്ന സംസ്ഥാനമെന്നത് ദേശീയരാഷ്ട്രീയത്തിൽ മധ്യപ്രദേശിന്റെ പ്രാധാന്യം ഉറപ്പിക്കുന്നു. എന്നാൽ, മാറ്റത്തിന്റെ കാറ്റ് വീശിത്തുടങ്ങിയെന്നാണ് കമൽനാഥ് പറയുന്നത്. ഇരുപത്തിയൊമ്പതിൽ 22 സീറ്റ് നേടുമെന്നാണ് അവകാശവാദം. കഴിഞ്ഞ തവണ രണ്ടുസീറ്റിൽ മാത്രമാണ് കോൺഗ്രസ് ജയിച്ചുകയറിയത്. ജ്യോതിരാദിത്യ സിന്ധ്യയും, കമൽനാഥും. ബാക്കിയെല്ലാവരും തകർന്നടിഞ്ഞു. പിന്നെയെങ്ങനെ ഒരുമാറ്റം എന്നാണ് ചോദ്യം. തെരഞ്ഞെടുപ്പിൽ കോൺഗ്രസിന് മൊത്തം 130 സീറ്റു കിട്ടുമെന്നും കമൽനാഥ് പറഞ്ഞു.\nകോൺഗ്രസിന്6-7 സീറ്റ് കിട്ടിയേക്കുമെന്നാണ് ബിജെപി പറയുന്നത്. ഉയർന്ന പോളിങ് ശതമാനം മോദി തരംഗത്തിന്റെ ഫലമാണെന്നും അത് തങ്ങൾക്ക് അനുകൂലമാണെന്നും ബിജെപി വാദിക്കുന്നു. എന്നാൽ വോട്ടിങ് ശതമാം കൂടിയാലും കുറഞ്ഞാലും, വോട്ടിങ് നടന്നില്ലെങ്കിലും അത് തങ്ങൾക്ക് അനുകൂലമാണെന്നാണ് ബിജെപി അവകാശപ്പെടുകയെന്ന് കമൽനാഥ് അഭിപ്രായപ്പെടുന്നു. മാററത്തിന്റെ കാറ്റ് എല്ലായിടത്തും പ്രകടമാണ്. 15 ലക്ഷം അക്കൗണ്ടിൽ ഇടുമെന്ന് പറഞ്ഞ് ജനങ്ങളെ ബിജെപി വഞ്ചിച്ചു. തൊഴിലില്ലായ്മ രൂക്ഷം. കർഷകരും കടക്കെണിയിൽ. ഇതെല്ലാം, കേന്ദ്രത്തിൽ ഭരണമാറ്റത്തിന് അനുകൂലഘടകങ്ങളാണെന്നും പറയുന്നു കമൽനാഥ്.\nഇന്ത്യൻ ഗുസ്തി താരവും പിതാവും ബിജെപിയിൽ ചേർന്നത് മോദി സർക്കാരിന്റെ നയങ്ങളിൽ ആകൃഷ്ടരായി; ബബിത ഫോഗട്ടും പിതാവ് മഹാവീർ സിങ് ഫോഗട്ടും പാർട്ടിയിൽ എത്തിയതോടെ ഹരിയാനയിൽ നേട്ടം കൊയ്യാനാകുമെന്ന് ബിജെപി; ഇരുവരും അംഗത്വമെടുത്തത് കേന്ദ്ര കായികമന്ത്രി കിരൺ റിജിജുവിന്റെ സാന്നിധ്യത്തിൽ\nടിയാമെൻ സ്‌ക്വയർ മാതൃകയിൽ അടിച്ചമർത്താൻ ഒരുങ്ങി ചൈന; പ്രക്ഷോഭകാരികൾക്ക് ഇലക്ട്രിക് ഷോക്ക് നൽകി വീഴ്‌ത്തുമെന്ന് റിപ്പോർട്ടുകൾ; ചൈനയെ പേടിച്ച് ജാക്കിച്ചാനും ലിയു യിഫെയും പ്രക്ഷോഭത്തെ തള്ളിപ്പറഞ്ഞതോട ജനാധിപത്യ വാദികൾ പ്രതിഷേധത്തിൽ; ചൈനീസ് സർവാധിപത്യത്തിനെതിരെയുള്ള ഹോംകോംഗികളുടെ പോരാട്ടം അതിനിർണായകമായ വഴിത്തിരിവിലേക്ക്


'ആര്‍എക്‌സ് 100 വിഐ'യുമായി സോണി\nWednesday 11 July 2018 1:05 am IST\nവൈവിധ്യമാര്‍ന്ന 24-200 എംഎം ലാര്‍ജ് അപ്പേര്‍ച്ചര്, ഹൈ മാഗ്‌നിഫിക്കേഷന് സൂം ലെന്‍സ്, ലോകത്തിലെ ഏറ്റവും വേഗമേറിയ എഎഫ് സ്പീഡ് എന്നിവയുമായി ആര്‍എക്സ്100 വിഐ. പോപ്പുലര് സൈബര്-ഷോട്ട് ആര്‍എക്സ്100 സീരീസ് കോംപാക്ട് ക്യാമറകളുടെ ശ്രേണി വിപുലീകരിച്ച് സോണി ഇന്ത്യ പുതിയ ആര്‍എക്സ്100 വിഐ അവതരിപ്പിച്ചു.\nആര്‍എക്സ്100 മോഡലുകളില് ആദ്യമായി ഹൈ മാഗ്‌നിഫിക്കേഷന് സൂം ലെന്‍സുകള് ഉള്‍ക്കൊള്ളുന്ന നവീനമായ ക്യാമറയാണ് ആര്‍എക്സ്100 വിഐ. വേഗത്തിലുള്ള പ്രതികരണവും, ഉയര്‍ന്ന ഇമേജ് നിലവാരവുമാണ് സോണിയുടെ ആര്‍എക്സ്100 ന്റെ പ്രധാന സവിശേഷത. വിപുലമായ സൂം, ഇമേജ് നിലവാരം, നിശ്ചല ചിത്രങ്ങള്‍ക്കും വീഡിയോകള്‍ക്കുമുള്ള വൈദഗ്ദ്യം എന്നിവ നഗരദൃശ്യങ്ങള്, പോര്‍ട്രെയിച്ചര്, സ്പോര്‍ട്സ്, വൈല്‍ഡ് ലൈഫ് എന്നിവയെല്ലാം പകര്‍ത്തുന്നതിന് യോജിക്കുന്നതാണ്. ആര്‍എക്സ്100 സീരീസിന്റെ ഒതുക്കമുള്ള ബോഡി വലുപ്പം ഇതിലും നിലനിര്‍ത്തിയിട്ടുണ്ട്. -ZEISS Vario Sonnar T 24-200mm F2.8 - F4.5 ലാര്‍ജ് അപ്പേര്‍ച്ചര് ഹൈ മാഗ്‌നിഫിക്കേഷന് സൂം ലെന്‍സാണ് ഉപയോഗിച്ചിരിക്കുന്നത്.\nസോണിയുടെ സീരീസ് ക്യാമറകളില് ആദ്യമായി പുതിയ ZEISS Vario Sonnar T 24-200mm F2.8 - F4.5 ലെന്‍സ് 24-70 എംഎമ്മിന്റെയും 70-200 എംഎമ്മിന്റെയും കരുത്ത് ഒരു ഒതുങ്ങിയ ഡിസൈനില് ഉള്‍ക്കൊള്ളുന്നു. നാല് എഎ (അഡ്വാന്‍സ്ഡ് ആസ്ഫെറിക്കല്) ഉള്‍പ്പെടുന്ന ഇഡി (എക്സ്ട്ര-ലോ ഡിസ്പെര്‍ഷന്) ആസ്ഫെറിക്കല് ഗ്ലാസ്സ് എലെമെന്റുകളും, എട്ട് ആസ്ഫെറിക്കല് ലെന്‍സ് എലെമെന്റുകളും ഉള്‍ക്കൊള്ളുന്നതാണ് ഇതിന്റെ രൂപകല്‍പ്പന. ആര്‍എക്സ്100 വിഐ ലെ മതിപ്പുളവാക്കുന്ന പുതിയ ലെന്‍സ് സൂം റേഞ്ചില് മുഴുവന് ലാര്‍ജ് അപ്പേര്‍ച്ചര് നിലനിര്‍ത്താനായി രൂപകല്‍പ്പന ചെയ്തതാണ്. ഇതുവഴി മനോഹരമായ പശ്ചാത്തല ഡിഫോക്കസോടെ പോര്‍ട്രെയിറ്റുകള് സൃഷ്ടിക്കാനാവും എന്ന് ഉറപ്പ് വരുത്തുകയും, തെളിഞ്ഞ ഫോക്കസോടെയും, മങ്ങലില്ലാതെയും വേഗത്തില് ചലിക്കുന്ന വസ്തുക്കളുടെ ചിത്രങ്ങള് എടുക്കാനും സാധിക്കും.\nഫുള് പിക്സല് റീഡ്ഔട്ടും, പിക്സല് ബിന്നിങ്ങ് ഇല്ലാതെയും ഹൈ റെസലൂഷന് 4കെ മൂവികള് റെക്കോഡ് ചെയ്യാം. വേഗത്തിലുള്ള എച്ച്ഡിആര് പ്രവര്‍ത്തനത്തിനായി4കെ എച്ചഡിആര് പ്രചോദനത്തെ നിലനിര്‍ത്തിക്കൊണ്ട് പുതിയ ആര്‍എക്സ്100 വിഐന് വൈവിധ്യമാര്‍ന്ന വീഡിയോ സംവിധാനങ്ങളുണ്ട്. ഫോട്ടോ പ്രേമികളുടെ എല്ലാ ആവശ്യങ്ങളെയും ഇത് തൃപ്തിപ്പെടുത്തും. ആര്‍എക്സ്100 വിഐയുടെ വില രൂപ 99,990.\nസോണി സൈബര് ഷോട്ടിന്റെ ആര്‍എക്സ് 10 IV


Vanakkamasam, St Joseph, March 07 – Nelson MCBS\nമാർച്ച് ഏഴാം തീയതി\nവിശുദ്ധ യൗസേപ്പുപിതാവിന്‍റെ വണക്കമാസം: ‘ഏഴാം തീയതി\n*ഇവന് ആ തച്ചന്റെ മകനല്ലേ? മറിയമല്ലേ ഇവന്റെ അമ്മ? യാക്കോബ്, ജോസഫ്, ശിമയോന്, യൂദാസ് എന്നിവരല്ലേ ഇവന്റെ സഹോദരന്‍മാര്?”\nനരകുല പരിത്രാണാര്‍ത്ഥം ദൈവം മനുഷ്യനായി അവതരിക്കുവാന് തിരുമനസ്സായി. ഈശോമിശിഹാ അവിടുത്തെ പീഡാനുഭവവും മരണവും പുനരുത്ഥാനവും വഴി തന്‍റെ പരിത്രാണകൃത്യം നിര്‍വഹിച്ചു. എന്നാല് മിശിഹായുടെ രക്ഷാ കര്‍മ്മത്തില് അവിടുത്തേക്ക് വിധേയമായി മറ്റു ചില മനുഷ്യവ്യക്തികള് സഹകരിച്ചിട്ടുണ്ട്. പ.കന്യകാമറിയം, പരിത്രാണ പരിപാടിയില് ഈശോയോടുകൂടി ഏറെസഹകരിച്ചു. ദൈവമാതാവ്, സഹരക്ഷക എന്ന വിധത്തില് പ. കന്യകാമറിയം കഴിഞ്ഞാല് ഏറെ പ്രാധാന്യം അര്‍ഹിക്കുന്ന വ്യക്തിയാണ് വി. യൗസേപ്പ്.\n‘ മനുഷ്യാവതാര കര്‍മ്മത്തില് വി. യൗസേപ്പ് ഒരു തിരശ്ശീലയായിരുന്നു’ എന്നാണ് പാരീസ് സര്‍വ്വകലാശാലയുടെ ചാന്‍സലറായിരുന്ന ജേര്‍സന്‍റെ അഭിപ്രായപ്പെട്ടിരിന്നത്. പരിശുദ്ധാത്മാവിന്‍റെ പ്രവര്‍ത്തനത്താല് പരിശുദ്ധ കന്യക മിശിഹായേ ഗര്‍ഭം ധരിച്ചു പ്രസവിച്ചു. എന്നാല് ലോകദൃഷ്ടിയില് പ.കന്യക പരിഹാസ പാത്രമാകാതിരിക്കുവാന് വി. യൗസേപ്പിനെ ഭര്‍ത്താവായി സ്വീകരിക്കേണ്ടത് ആവശ്യമായിരുന്നു.\nപിതാവായ ദൈവത്തിന്‍റെ സ്ഥാനം അലങ്കരിച്ചു കൊണ്ട്, മര്‍ത്യനായി അവതരിച്ച ദൈവകുമാരന്‍റെ വളര്‍ത്തുപിതാവ് എന്നുള്ള കൃത്യ നിര്‍വഹണത്തിലൂടെ വി. യൗസേപ്പ് മാനവകുലത്തിന്‍റെ പരിത്രാണനത്തില് മഹത്തായ പങ്കുവഹിച്ചു. ബത്ലഹെമില് ഈശോമിശിഹാ പിറന്നപ്പോള് ദിവ്യശിശുവിന്‍റെ പരിലാളനയില് ഏറെ ശ്രദ്ധിച്ചിരിന്ന ഒരാളായിരിന്നു യൗസേപ്പ്. ദേവാലയത്തില് കാഴ്ച വയ്ക്കുമ്പോഴും ഈജിപ്തിലേക്കുള്ള പ്രയാണത്തിലും അവിടെ നിന്നുള്ള പ്രത്യാഗമനത്തിലും അദ്ദേഹം പിതൃസ്നേഹത്തോടെ ദിവ്യകുമാരന്‍റെ ജീവനെ സംരക്ഷിക്കുന്നതില് തല്പരനായിരുന്നു.\nഈശോമിശിഹായുടെ ബാല്യകൗമാര്യ ദശകളിലെല്ലാം വി. യൗസേപ്പ് ഒരു മാതൃകാ പിതാവിന്‍റെ വാത്സല്യത്തോടും ശ്രദ്ധയോടും കൂടിയാണ് അവിടുത്തെ പരിരക്ഷിച്ചത്. വി. യൗസേപ്പ് അദ്ദേഹത്തിന്‍റെ തൊഴില് ഈശോമിശിഹായെ അഭ്യസിപ്പിച്ചിരുന്നു എന്നു നമ്മുക്ക് അറിയാമല്ലോ. ഇപ്രകാരം എല്ലാ വിധത്തിലും പരിശുദ്ധ ദിവ്യജനനി കഴിഞ്ഞാല് വി. യൗസേപ്പ് നമ്മുടെ രക്ഷണീയ കര്‍മ്മത്തില് ഈശോയോട് എന്നും സഹകരിച്ചുവെന്ന് കാണാവുന്നതാണ്. അതിനാല് മറ്റെല്ലാ വിശുദ്ധരേക്കാള് ഉപരിയായി നാം വി. യൗസേപ്പിനോട് ഭക്തിയും കൃതജ്ഞതയും ഉള്ളവരായിരിക്കണം. ഈശോമിശിഹായുടെ പരസ്യ ജീവിതകാലത്തിന് മുന്‍പ് തന്നെ അദ്ദേഹം മരണപ്പെട്ടിരിന്നു. ജീവിച്ചിരുന്നെങ്കില് അദ്ദേഹം കൂടുതല് സജീവമായി രക്ഷാനടപടികളില് ഭാഗഭാക്കാകുമായിരുന്നു.\n1881-ല് ഒരു വിദ്യാര്‍ത്ഥി സര്‍വകലാശാല പരീക്ഷയില് തോറ്റുപോയതിനാല് ഏറെ നിരാശനായിത്തീര്‍ന്നു. അവന്‍മാതാപിതാക്കളെ അറിയിക്കാതെ നാടും വീടും വിട്ടിറങ്ങി. പുത്രനെ കാണാതിരുന്ന മാതാപിതാക്കള് പോലീസില് പരാതി കൊടുത്തു. സ്വദേശത്തും വിദേശത്തും പോലീസ് ഊര്‍ജ്ജിതമായി അന്വേഷണം നടത്തിയെങ്കിലും യാതൊരു വിവരവും ലഭിച്ചില്ല. അടുത്ത മാര്‍ച്ചില് രണ്ടു കന്യാസ്ത്രീകള് സാമ്പത്തിക സഹായം അപേക്ഷിച്ചു കൊണ്ട് പ്രസ്തുത ഭവനങ്ങളില് ചെന്നപ്പോള് ഗൃഹനാഥന് അവരോട് തന്‍റെ കുടുംബത്തിന് നേരിട്ടിരിക്കുന പരിതാപകരമായ അവസ്ഥ അറിയിച്ചു.\nഉടനെ കന്യാസ്ത്രീകള് അവരോടു പറഞ്ഞു: “നിങ്ങള് ഭയപ്പെടേണ്ട, മാര് യൗസേപ്പിതാവിനോടു ഇക്കാര്യ സാധ്യത്തിനായി ഞങ്ങള് പ്രത്യേകം പ്രാര്‍ത്ഥിക്കുന്നുണ്ട്. നിങ്ങളും തീക്ഷ്ണതയോടെ പ്രാര്‍ത്ഥിക്കുവിന്.” പത്ത് മാസക്കാലമായി യാതൊരു വിവരവും ലഭിക്കാതിരുന്ന ശേഷം നവനാള് തുടങ്ങി ഏഴാം ദിവസം പുത്രന്‍റെ കത്ത് കിട്ടി. ഉടനെ പുറപ്പെടുന്നു എന്നായിരുന്നു കത്തിന്‍റെ സാരം. രണ്ടു ദിവസത്തിനകം മാതാപിതാക്കന്‍മാരെ കാണുവാനുള്ള ആഗ്രഹം അയാള്‍ക്കുണ്ടായി. പുത്രവിരഹത്താല് ഹതഭാഗ്യരായിക്കഴിഞ്ഞ മാതാപിതാക്കള് ഇതുമൂലം സന്തുഷ്ടരായിത്തീര്‍ന്നു.\nപരിത്രാണകര്‍മ്മത്തില് ഈശോമിശിഹായോടും പരിശുദ്ധ കന്യകാമറിയത്തോടും മഹോന്നതമാംവിധം സഹകരിച്ച വിശുദ്ധ യൗസേപ്പേ, ഞങ്ങള് അങ്ങയെ സ്തുതിക്കുന്നു. അങ്ങേ മാതൃക അനുസരിച്ച ഞങ്ങളും മറ്റുള്ളവരുടെ ആത്മരക്ഷയില് തത്പരരായി ജീവിക്കുവാനുള്ള അനുഗ്രഹം നല്‍കണമേ. ഞങ്ങളുടെ രക്ഷാകര്‍മ്മത്തില് സഹകരിച്ചതിനാല് അവിടുന്ന് ഞങ്ങളുടെ പിതാവായിത്തീര്‍ന്നു. ഞങ്ങള് അങ്ങയോടു കൃതജ്ഞതയുള്ളവരായി ജീവിതം നയിക്കും. മക്കള്‍ക്കനുയോജ്യമായവിധം ഞങ്ങള് ഈശോയെയും ദിവ്യജനനിയെയും അങ്ങയെയും സ്നേഹിക്കുകയും ചെയ്യട്ടെ. അങ്ങേ പൈതൃകമായ പരിലാളനയും സംരക്ഷണവും ഞങ്ങള് പ്രത്യാശിക്കുന്നു\nരക്ഷാകര്‍മ്മത്തില് സഹകരിച്ച മാര് യൗസേപ്പേ, നിത്യരക്ഷ നേടുവാന് ഞങ്ങളെ സഹായിക്കണമേ.\n100 കോടി ബജറ്റ് – മലയാളിയുടെ ആദ്യ 3D ബൈബിള് സിനിമ Sunday Shalom\nVanakkamasam, March 07


ബിനോയ് വീട്ടിൽ ഇല്ല; മൊബൈൽ സ്വിച്ച്ഡ് ഓഫ്! ജാമ്യാപേക്ഷ അടിസ്ഥാനപ്പെടുത്തിയാകും മുംബൈ പൊലീസിെൻറ തുടർനടപടി\n2019-06-23 02:11:55am |\nതിരുവനന്തപുരം: പീഡനക്കേസില് പ്രതിയായ ബിനോയ് കോടിയേരിയെ തിരുവനന്തപുരത്തും കെണ്ടത്താനാകാതെ മുംബൈ പൊലീസ്. കഴിഞ്ഞദിവസം ബിനോയിയെ തേടി മുടവൻമുകളിലെ വീട്ടിലെത്തിയെങ്കിലും ആരും ഇല്ലായിരുന്നു. മൊബൈൽഫോൺ സ്വിച്ച്ഡ് ഒാഫുമാണ്. പരാതിക്കാരി ബിനോയിയുടെ പല മേൽവിലാസങ്ങളാണ് മുംബൈ പൊലീസിൽ നൽകിയിട്ടുള്ളത്.\nഅതിൽ ഉൾപ്പെട്ടതായിരുന്നു തിരുവനന്തപുരത്തെ വീടും എ.കെ.ജി സെൻററിെൻറ ഭാഗമായ ഫ്ലാറ്റും. വീട്ടിൽ കണ്ടെത്താത്തതിനെ തുടർന്ന് എ.കെ.ജി സെൻററിന് എതിർവശം സി.പി.എമ്മിെൻറ ഫ്ലാറ്റ് സമുച്ചയത്തിൽ പരിശോധന നടത്തണമെന്ന് മുംബൈ പൊലീസ് ആവശ്യപ്പെട്ടു.\nഎന്നാൽ, പാര്‍ട്ടി ഉടമസ്ഥതയിലുള്ള ഫ്ലാറ്റായതിനാൽ പരിശോധിക്കാനാകില്ലെന്ന് കേരള പൊലീസ് അറിയിച്ചു. ഇതേ തുടർന്ന് ഫ്ലാറ്റ് സ്ഥിതിചെയ്യുന്ന സ്ഥലം സന്ദര്‍ശിച്ചശേഷം സംഘം മടങ്ങിയെന്നാണ് വിവരം. ബിനോയ് എവിടെയാണെന്ന് അറിയില്ലെന്ന മറുപടിയാണ് കേരള പൊലീസ് നൽകിയിട്ടുള്ളത്.\nതിങ്കളാഴ്ച ബിനോയിയുടെ മുൻകൂർ ജാമ്യാപേക്ഷയിൽ കോടതി എന്ത് നടപടി കൈക്കൊള്ളുമെന്നതിനെ അടിസ്ഥാനപ്പെടുത്തിയാകും മുംബൈ പൊലീസിെൻറ തുടർനടപടി. മുംബൈ പൊലീസിെൻറ അേന്വഷണം സംബന്ധിച്ച വിവരങ്ങള് മാധ്യമങ്ങൾക്ക് ലഭിക്കുന്നതിൽ കർശന നിയന്ത്രണമാണ് ഏർപ്പെടുത്തിയിട്ടുള്ളത്. വിശദാംശങ്ങളൊന്നും മാധ്യമപ്രവർത്തകരുമായി പങ്കുവെക്കരുതെന്ന് ഉന്നത പൊലീസ് ഉദ്യോഗസ്ഥര് കർശന നിർദേശം നല്‍കിയെന്നാണ് വിവരം.\nമുംബൈ സംഘത്തിെൻറ തിരുവനന്തപുരം സന്ദർശനം േപാലും ഒൗദ്യോഗികമായി സ്ഥിരീകരിക്കാൻ സിറ്റി പൊലീസ് തയാറായിട്ടില്ല. സന്ദര്‍ശനം സംബന്ധിച്ച് ഔദ്യോഗിക അറിയിപ്പൊന്നും ലഭിച്ചിട്ടില്ലെന്നാണ് അവരുടെ പ്രതികരണം.


ജനവിധി കാത്ത് രാജ്യം: വോട്ടെണ്ണൽ 8 മണിക്ക്, ഫലം വൈകും, പൊരുത്തക്കേട് കണ്ടാൽ അന്തിമം വിവിപാറ്റ്\nThiruvananthapuram, First Published 23, May 2019, 12:00 AM IST\nദില്ലി/തിരുവനന്തപുരം: ലോകത്തെ ഏറ്റവും വലിയ ജനാധിപത്യത്തിന്‍റെ അടുത്ത അഞ്ച് വർഷത്തെ വിധി ഇന്നറിയാം. രണ്ട് മാസം നീണ്ട ചൂടേറിയ പ്രചാരണകാലത്തിനൊടുവിൽ ആര് ഇന്ത്യ ഭരിക്കുമെന്ന് ഇന്നറിയാം. 542 മണ്ഡലങ്ങളിലായി എണ്ണായിരത്തോളം സ്ഥാനാ‍ർത്ഥികളുടെ ജനവിധി പെട്ടിയിലുണ്ട്. 543 മണ്ഡലങ്ങളിൽ 542 ഇടത്തേയ്ക്കാണ് ഏഴ് ഘട്ടങ്ങളിലായി തെരഞ്ഞെടുപ്പ് നടന്നത്. തമിഴ്‍നാട്ടിലെ വെല്ലൂരിലെ തെരഞ്ഞെടുപ്പ് അനധികൃതമായി പണം കണ്ടെത്തിയതിനാൽ തെരഞ്ഞെടുപ്പ് കമ്മീഷൻ റദ്ദാക്കിയിരുന്നു.\nകൃത്യം എട്ട് മണിക്ക് തന്നെ വോട്ടെണ്ണൽ തുടങ്ങും. പോസ്റ്റൽ വോട്ടുകളാണ് ആദ്യമെണ്ണുന്നത്. ആദ്യഫലസൂചനകൾ 11 മണിയോടെ അറിയാം. പക്ഷേ സ്ഥാനാർത്ഥികൾ ജയിച്ചോ തോറ്റോ എന്ന കൃത്യമായ വിവരമറിയാൻ ഉച്ചയ്ക്ക് ശേഷമേ സാധിക്കൂ. വൈകിട്ടോടെ മാത്രമേ അന്തിമഫലം പ്രഖ്യാപിക്കാനാകൂ. വോട്ടെണ്ണൽ പ്രകിയ വൈകിയാൽ ഫലപ്രഖ്യാപനവും അതനുസരിച്ച് വൈകുമെന്നാണ് തെരഞ്ഞെടുപ്പ് കമ്മീഷൻ ഉദ്യോഗസ്ഥർ അറിയിക്കുന്നത്.\nകേരളത്തിൽ വ്യാഴാഴ‌്ച 29 ഇടങ്ങളിലായി 140 കേന്ദ്രങ്ങളിലായാണ് വോട്ടെണ്ണൽ. കേരളാ പൊലീസിനല്ല, കേന്ദ്രസേനയ്ക്കാകും വോട്ടെണ്ണൽ കേന്ദ്രത്തിന്‍റെ നിയന്ത്രണമെന്ന് മുഖ്യ തെരഞ്ഞെടുപ്പ് ഓഫീസർ ടിക്കാറാം മീണ അറിയിച്ചു. രാവിലെ എട്ടിന‌് തപാൽ വോട്ടുകളാണ‌് ആദ്യം എണ്ണുക. ഒപ്പം സർവീസ‌് വോട്ടുകളുടെ സ‌്കാനിങ‌ും നടക്കും. വോട്ടിങ‌് യന്ത്രത്തിലെ എണ്ണൽ രാവിലെ എട്ടരയോടെ തുടങ്ങും. ഒരു നിയമസഭാ മണ്ഡലത്തിലെ വോട്ടെണ്ണലിന‌് 14 മേശയുണ്ടാകും.\nLast Updated 23, May 2019, 6:06 AM IST\nLoksabha Elections 2019 Counting\nലോക്സഭാ തെരഞ്ഞെടുപ്പ് വോട്ടെടുപ്പ് ഇന്ന്


ഈജിപ്ത് മുന് പ്രസിഡന്റ് മുഹമ്മദ് മുര്‍സിയുടെ മരണത്തില് അന്വേഷണം ആവശ്യപ്പെട്ട് ഐക്യരാഷ്ട്ര സംഘടന. മുര്‍സിയുട മരണത്തില് ദുരൂഹത ആരോപിച്ച് തുര്‍ക്കി പ്രസിഡന്റ് റജബ് എര്‍ദോഗാനും കഴിഞ്ഞ ദിവസം രംഗത്തുവന്നിരുന്നു. കഴിഞ്ഞ ദിവസം വിചാരണക്കിടെ കോടതിയില് കുഴഞ്ഞു വീണാണ് മുര്‍സി മരിച്ചത്.\nഐക്യരാഷ്ട്ര സഭയുടെ മനുഷ്യാവകാശ വിഭാഗമാണ് മുന് ഈജിപ്ഷ്യന് പ്രസിഡന്റ് മുഹമ്മദ് മുര്‍സിയുടെ മരണത്തില് അന്വേഷണം ആവശ്യപ്പെട്ട് രംഗത്തെത്തിയിരിക്കുന്നത്. ആറു വര്‍ഷത്തെ തടവ് കാലയളവില് മുര്‍സിക്ക് ലഭിച്ച ചികിത്സയുടെ മുഴുവന് വിവരങ്ങളും അന്വേഷണത്തിന്റെ പരിധിയില് ഉള്‍പ്പെടുത്തണമെന്നും ഐക്യരാഷ്ട്ര സംഘടന ആവശ്യപ്പെട്ടു.\nമുര്‍സി ജയിലില് കഴിഞ്ഞിരുന്ന കാലയളവില് അദ്ദേഹത്തിന് കൃത്യമായ ആരോഗ്യ പരിരക്ഷയും അഭിഭാഷകരേയും കുടുംബാംഗങ്ങളേയും കാണാനുള്ള അവസരവും ലഭിച്ചിട്ടുണ്ടോ എന്നതില് നിരവധി ആക്ഷേപങ്ങള് നിലനില്‍ക്കുന്നുണ്ടെന്ന് യുഎന് മനുഷ്യാവകാശ വക്താവ് റൂപ്പര്‍ട്ട് കോള്‍വില് പറഞ്ഞു. നീതിന്യായ വിഭാഗമോ സമാന അധികാരമുള്ള സ്വതന്ത്ര ഏജന്‍സികളോ ആയിരിക്കണം അന്വേഷണം നടത്തേണ്ടതെന്നും അദ്ദേഹം ആവശ്യപ്പെട്ടു. കടുത്ത പ്രമേഹവും കരള് രോഗവും ബാധിച്ച മുര്‍സിക്ക് അന്താരാഷ്ട മര്യാദ അനുസരിച്ചുള്ള പരിഗണന ജയിലില് ലഭിക്കുന്നില്ലെന്ന് കുടുംബം നേരത്തെ പരാതിപ്പെട്ടിരുന്നു.


help 16 year old cerebral palsy child സെറിബ്രൽ പാൾസി ബാധിച്ച്..\nസെറിബ്രൽ പാൾസി ബാധിച്ച് കിടപ്പിലായ മകന്റെ ചികിത്സക്കായി സുമനസ്സുകളുടെ സഹായം തേടി ഒരു കുടുംബം. ആലുവ ചെങ്ങമനാട് സ്വദേശി അബ്ദുൽ കരീമിന്റെ കുടുംബമാണ് ജീവിത ചെലവും ചികിത്സ ചിലവും താങ്ങാനാകാതെ ബുദ്ധിമുട്ടുന്നത്. വാടക കൊടുക്കാൻ നിവർത്തിയില്ലാത്തതിനാൽ വീട് വിട്ടും ഇറങ്ങേണ്ട സ്ഥിതിയിലാണ്. ( help 16 year old cerebral palsy child )\nജന്മനാ കഴുത്തിന് താഴേക്ക് തളർന്ന് പോയതാണ് അൻസിലിന്റെ ശരീരം. നീണ്ട പതിനാറ് വർഷങ്ങൾ. ശൈശവവും ബാല്യവും കൗമാരവുമെല്ലാം നാല് ചുവരുകൾക്കുളളിലായപ്പോൾ അൻസിലിന്റെ ലോകം തന്റെ മാതാപിതാക്കളിലേക്ക് മാത്രമായി ചുരുങ്ങി. ചികിത്സയുടെ ആദ്യഘട്ടത്തിൽ ഡോക്ടർമാർ നൽകിയ കരുത്തിൽ അബ്ദുൽ കരീം മകനുമായി കേരളത്തിലെ പല ആശുപത്രികളിലും കയറി ഇറങ്ങി. ഏഴ് വർഷത്തെ ചികിത്സക്കൊടുവിലാണ് അൻസിൽ സാധാരണ ജീവിതത്തിലേക്ക് തിരിച്ച് വരില്ലെന്ന് വൈദ്യശാസ്ത്രം വിധിയെഴുതിയത്.\n16 വയസ്സിനിടെ മൂന്ന് തവണ ന്യുമോണിയ ബാധിച്ചു. മൂന്ന് തവണയും ഗുരുതരാവസ്ഥ തരണം ചെയ്തു. ചികിത്സക്കായി ചെലവായത് ലക്ഷങ്ങൾ. ഉളളത് വിറ്റ് പെറുക്കിയാണ് വീട് വാങ്ങിയത്. അത് പണയത്തിന് നൽകിയ തുക കൊണ്ട് ചികിത്സ തുടർന്നു. വാടക മുടങ്ങിയാൽ ഇനിയെങ്ങോട്ട് എന്നതാണ് ഈ കുടുംബത്തിന് മുന്നിലെ ചോദ്യം.\nRead Also : ഉപജീവനമാർഗമില്ല, കുടുംബം കഴിയുന്നത് മറ്റുള്ളവരുടെ സഹായത്തിൽ; സെറിബ്രൽ പാൾസി ബാധിച്ച എട്ട് വയസുകാരന്റെ ചികിത്സ അനിശ്ചിതത്വത്തിൽ\nജീവിത പ്രാരാബധങ്ങളിൽ പ്രയാസമനുഭവിക്കുന്ന കരീമും കുടുംബവും സുമനസുകളുടെ സഹായം ലഭ്യമാകുമെന്ന പ്രതീക്ഷയിലാണ് ഒരോ ദിവസവും തള്ളി നീക്കുന്നത്.\nStory Highlights : help 16 year old cerebral palsy child\nട്വന്റി ഫോർ വാർത്തയ്ക്ക് പിന്നാലെ നടപടി; നായരമ്പലത്തെ വൃദ്ധ ദമ്പതികൾക്ക് വീടൊരുങ്ങി


ബാര് അനുവദിക്കാന് എക്‌സൈസ് ഇന്‍സ്‌പെക്ടര് കൈക്കൂലി ചോദിച്ചു; 11 പേര്‍ക്ക് കൂട്ട സ്ഥലംമാറ്റം | 11 transfered for seeking bribe to allow bar - Malayalam Oneindia\nPublished: August 24 2017, 18:14 [IST]\nതിരുവനന്തപുരം: ബാര് അനുവദിക്കാന് എക്‌സൈസ് ഇന്‍സ്‌പെക്ടര് കൈക്കൂലി ചോദിച്ചത് ഒന്നേകാല് ലക്ഷം രൂപ. നിരവധി ബാറുകളുള്ള ഒരു സ്വകാര്യ ഗ്രൂപ്പാണ് പുതിയ ബാറിന്റെ അനുമതിക്കായി എക്‌സൈസ് വകുപ്പിനെ സമീപിച്ചത്. സംഭവം വിവാദമായതോടെ എക്‌സൈസ് ആസ്ഥാനത്തുള്ള ബാര് വിഭാഗത്തിലെ മുഴുവന് ഉദ്യോഗസ്ഥരെയും കമ്മീഷണര് സ്ഥലംമാറ്റി. മന്ത്രിയുടെ നിര്‍ദേശത്തിന്റെ കൂടി അടിസ്ഥാനത്തിലാണ് നടപടി എടുത്തിരിക്കുന്നത്.\nപരാതിയുമായി സ്വകാര്യവ്യക്തി ആദ്യം എക്‌സൈസ് മന്ത്രി ടിപി രാമകൃഷ്ണനേയും പിന്നീട് എക്‌സൈസ് കമ്മിഷണറേയും സമീപിച്ചു. മന്ത്രിയുടെ നിര്‍ദേശത്തിന്റ അടിസ്ഥാനത്തില് കമ്മീഷണര് അഭ്യന്തര വിജിലന്‍സ് വിഭാഗത്തോട് ആന്വേഷിക്കാന് ആവശ്യപ്പെടുകയായിരുന്നെന്ന് മനോരമ ന്യൂസ് റിപ്പോര്‍ട്ട് ചെയ്യുന്നു. എസ്പി,ആര് രാമചന്ദ്രന് നായരെ നടത്തിയ അന്വേഷണത്തില് ക്രമക്കേട് ബോധ്യപ്പെട്ടതിനെ തുടര്‍ന്നാണ് കടുത്ത നടപടിയ്ക്ക് ഋഷിരാജ് സിങ് നിര്‍ദേശം നല്‍കിയിരിക്കുന്നത്.\nഅബ്കാരി സെക്ഷനിലെ മൂന്നുപേരടക്കം പതിനൊന്നുപേരെയാണ് സ്ഥലംമാറ്റിയിരിക്കുന്നത്. ഒരു ഉദ്യോഗസ്ഥന് കോഴ ചോദിച്ചതിന്റെ പേരിലാണ് പതിനൊന്ന് പേര്‍ക്ക് സസ്‌പെന്‍ഷന് ലഭിച്ചിരിക്കുന്നത്. ഇതിനെതിരെ ശക്തമായ പ്രതിഷേധം ഉദ്യോഗസ്ഥരുടെ ഭാഗത്തു നിന്നും ഉയരുന്നുണ്ട്. സംഭവത്തില് വിശദമായ അന്വേഷണം വേണമെന്ന് ഉദ്യോഗസ്ഥര് ആവശ്യപ്പെട്ടിച്ചുണ്ട്.\nbar kerala rishiraj singh minister government ബാര് കേരളം ഋഷിരാജ് സിങ് മന്ത്രി സര്‍ക്കാര്\n11 transfered for seeking bribe to allow bar


ireland captain william porterfield hits at icc\n'കാശുണ്ടാക്കിയാല് മാത്രം പോര,ഒരുപാട് പേരാണ് ഒന്നുമില്ലാതെ മടങ്ങി പോകുന്നത്'; ഐസിസിക്കെതിരെ അയര്‍ലന്‍ഡ് നായകന്\nഒരു ക്യാരറ്റ് മുന്നില് കെട്ടിയിട്ടാല് മുയലുകളെ പോലെ അതിനായി ടീമുകളും ചാടിക്കളിക്കും അതുകൊണ്ട് ക്രിക്കറ്റ് തന്നെയാണ് വളരുന്നത്.” അദ്ദേഹം പറയുന്നു\nUpdated: March 24, 2018 8:39:57 pm\nഇന്റര്‍നാഷണല് ക്രിക്കറ്റ് കൗണ്‍സലിനെതിരെ ആഞ്ഞടിച്ച് അയര്‍ലന്‍ഡ് നായകന് വില്യം പോര്‍ട്ടര്‍ഫീല്‍ഡ്. അഫ്ഗാനിസ്ഥാനോട് പരാജയപ്പെട്ട് അയര്‍ലന്‍ഡിന് ലോകകപ്പ് യോഗ്യത നഷ്ടമായതിന് പിന്നാലെയായിരുന്നു നായകന്റെ പ്രതികരണം. ഐസിസി പണത്തിന് പിന്നാലെ പായുകയാണെന്നായിരുന്നു അദ്ദേഹം പറഞ്ഞത്.\n‘ലോകകപ്പില് നിന്നും ലഭിക്കുന്ന ഭീമന് തുക അവര് താഴേ കിടയിലേക്കും എത്തിക്കണം. ഞാന് എപ്പോഴും കേട്ടിട്ടുള്ളത് കളി നന്നാകുന്നുണ്ട്, എങ്ങനെ ചിലര് ചിലരെ തകര്‍ക്കുന്നു എന്നൊക്കെ മാത്രമാണ്. അതൊരു സൈക്കിള് പോലെ തുടരുകയാണ്.’ അദ്ദേഹം കൂട്ടിച്ചേര്‍ക്കുന്നു.\n‘ഞങ്ങള്‍ക്ക് യോഗ്യത കിട്ടാത്തത് കൊണ്ടല്ല ഞാനിത് പറയുന്നത്. ഒരുപാട് ടീമുകളുണ്ട് അടുത്ത ആഴ്ച്ച എന്തു സംഭവിക്കുമെന്ന് പോലുമറിയാതെ തിരിച്ചു പോകുന്നത്. അവരുടെ കാര്യത്തില് എനിക്ക് വിഷമമുണ്ട്. പോര്‍ട്ടര്‍ഫീല്‍ഡ് വ്യക്തമാക്കുന്നു. എന്നാല് തങ്ങളേയും അഫ്ഗാനിസ്ഥാനേയും സംബന്ധിച്ച് ടെസ്റ്റ് കൡക്കാനുള്ള അവസരമുണ്ടെന്നും സ്‌കോട്ട്‌ലന്റിനെ പോലെ മുന്നിലൊന്നുമില്ലാത്ത അവസ്ഥ തങ്ങള്‍ക്കില്ലെന്നും അദ്ദേഹം പറഞ്ഞു.\nപാകിസ്ഥാനെതിരായായിരിക്കും അയര്‍ലന്‍ഡിന്റെ ആദ്യ ടെസ്റ്റ് മത്സരം. ലോകകപ്പിന് യോഗ്യത നേടിയ അഫ്ഗാനിസ്ഥാനെ അഭിനന്ദിച്ച താരം സ്‌കോട്ട്‌ലാന്റിന് മുന്നോട്ട് വരിക എന്നത് ഏറെ ബുദ്ധിമുട്ടുള്ള കാര്യമാണെന്നും അടുത്ത വര്‍ഷം മുതല് അവരെന്ത് ലക്ഷ്യം വച്ച് കളിക്കുമെന്നും ചോദിച്ചു.\nപുതിയ തീരുമാനം പ്രകാരം ലോകകപ്പില് പത്ത് ടീമുകള് മാത്രമാണ് കളിക്കുന്നത്. ഓരോ ടീമിനും പ്രാഥമിക റൗണ്ടില് ഒമ്പത് കളികള് ലഭിക്കും.\nCricket World CupICCIreland Cricket\nWeb Title: Ireland captain william porterfield hits at icc


Parkinson’s Disease | പാര്‍ക്കിൻസണ്‍സ് രോഗത്തിനും ഇനി ചികിത്സ; തലയോട്ടിയിൽ ഘടിപ്പിക്കുന്ന ഉപകരണം പരീക്ഷണഘട്ടത്തിൽ | Trail running To Reverse Parkinson’s Disease Symptoms In Brain Device – News18 Malayalam\nParkinson’s Disease | പാര്‍ക്കിൻസണ്‍സ് രോഗത്തിനും ഇനി ചികിത്സ; തലയോട്ടിയിൽ ഘടിപ്പിക്കുന്ന ഉപകരണം പരീക്ഷണഘട്ടത്തിൽ\nതലയോട്ടിയില് ഘടിപ്പിക്കുന്ന ഉപകരണം തലച്ചോറിന്റെ ലക്ഷ്യസ്ഥാനങ്ങളിലേക്ക് ഒരു വൈദ്യുത പ്രേരണ നൽകും.\nLast Updated : May 07, 2022, 13:50 IST\nപാര്‍ക്കിന്‍സണ്‍സ് രോഗത്തിന്റെ ലക്ഷണങ്ങളെ അകറ്റാന് ഡീപ് ബ്രെയിന് സ്റ്റിമുലേഷന് (DBS) ഉപയോഗിച്ച് ഇംഗ്ലണ്ടിലെ ഒരു ആശുപത്രിയില് പരീക്ഷണമാരംഭിച്ചു. നിലവില് ചികിത്സകളില്ലാത്ത രോഗമാണ് പാര്‍ക്കിന്‍സണ്‍സ് രോഗം (Parkinson disease). ബ്രിസ്റ്റോളിലെ സൗത്ത്മീഡ് ആശുപത്രിയിലാണ് പാര്‍ക്കിന്‍സണ്‍സ് രോഗം ബാധിച്ച ആളുകളുടെ തലയോട്ടിയില് (skull) ഉപകരണങ്ങള് ഘടിപ്പിച്ച് പരീക്ഷണങ്ങള് നടത്തുന്നത്.\nഡിബിഎസ് സിസ്റ്റത്തെ അടിസ്ഥാനമാക്കിയുള്ള ഈ ചെറിയ ഉപകരണത്തില് ബാറ്ററി (battery) സംവിധാനവുമുണ്ട്. തലയോട്ടിയില് ഘടിപ്പിക്കുന്ന ഉപകരണം തലച്ചോറിന്റെ ലക്ഷ്യസ്ഥാനങ്ങളിലേക്ക് ഒരു വൈദ്യുത പ്രേരണ നൽകും. ആകെ 25 പേരെയാണ് പരീക്ഷണത്തിനായി തിരഞ്ഞെടുത്തത്. ടോണി ഹോവെല്‍സാണ് തലയോട്ടിയില് ചിപ്പ് ഘടിപ്പിച്ച ആദ്യത്തെ വ്യക്തി.\nചികിത്സയുടെ ഫലം അതിശയിപ്പിക്കുന്നതായിരുന്നുവെന്നാണ് അദ്ദേഹം ബിബിസിക്ക് നല്‍കിയ അഭിമുഖത്തില് പറഞ്ഞത്. ചികിത്സയ്ക്കു മുമ്പ് ഭാര്യയോടൊപ്പം ബോക്‌സിംഗ് ഡേയില് പങ്കെടുക്കാന് പോകുമ്പോള് നൂറ് മീറ്ററുകള് പോലും ടോണിക്ക് നടക്കാന് കഴിഞ്ഞിരുന്നില്ല. നടക്കാന് വയ്യാത്തതിനാല് തിരിച്ച് വീട്ടിലേക്ക് തന്നെ മടങ്ങേണ്ടി വന്നുവെന്ന് അദ്ദേഹം പറയുന്നുണ്ട്. എന്നാല് ഓപ്പറേഷന് കഴിഞ്ഞ്, 12 മാസത്തിനു ശേഷം താന് വീണ്ടും ബോക്‌സിംഗ് ഡേയില് പങ്കെടുക്കാന് പോയി. 2.4 മൈല് (ഏകദേശം4കിലോമീറ്റര്) നടന്നുവെന്നും ഇനിയും കൂടുതല് നടക്കാന് കഴിയുമെന്നും അദ്ദേഹം പറഞ്ഞു.\nAlso Read-Buttermilk | സംഭാരത്തിന് ആരോഗ്യ ഗുണങ്ങളേറേ; ഒപ്പം പാർശ്വഫലങ്ങളും; കൂടുതലറിയാം\nപരീക്ഷണം വിജയകരമായി തുടരുകയാണെങ്കില് ഈ ഉപകരണം യുകെയിലെ പാര്‍ക്കിന്‍സണ്‍സ് രോഗബാധിതരായ 14,000-ത്തിലധികം ആളുകള്‍ക്ക് പ്രയോജനം ചെയ്യുമെന്നാണ് ആശുപത്രിയിലെ ന്യൂറോളജിസ്റ്റായ ഡോ. അലന് വോണ് പ്രതീക്ഷിക്കുന്നത്. റിപ്പോര്‍ട്ടുകള് പ്രകാരം ഇതുവരെ കണ്ടെത്തിയതില് വെച്ച ഏറ്റവും ചെറിയ ഉപകരണമാണിത്. മെഡിക്കല് റെഗുലേറ്റര് ഈ ചികിത്സാരീതിക്ക് അംഗീകാരം നല്‍കിക്കഴിഞ്ഞാല് ഗുണഭോക്താക്കളുടെ എണ്ണം ഇരട്ടിയായി വര്‍ദ്ധിക്കുമെന്നും അദ്ദേഹം പറയുന്നു.\nനാഡീസംബന്ധമായ ഒരു അസുഖമാണ് പാര്‍ക്കിന്‍സണ്‍സ് രോഗം. സാധാരണയായി മധ്യവയസ്‌ക്കരെയാണ് രോഗം ബാധിക്കുന്നത്. ഈ അസുഖം മസ്തിഷ്‌കത്തെ ക്രമാനുഗതമായി തകരാറിലാക്കുന്നു. അനിയന്ത്രിതമായ വിറയല്, മന്ദഗതിയിലുള്ള ചലനം എന്നിവയാണ് പാര്‍ക്കിന്‍സണ്‍സ് രോഗത്തിന്റെ ലക്ഷണൾ.\nപാര്‍ക്കിന്‍സണ്‍സ് രോഗം വേഗത്തില് തിരിച്ചറിയാനുള്ള ഒരു മാര്‍ഗം ഷെജിയാങ് യൂണിവേഴ്സിറ്റിയിലെ രണ്ടു പേര് നേരത്തെ കണ്ടെത്തിയിരുന്നു. ഷെജിയാങ് യൂണിവേഴ്സിറ്റിയിലെ ചെന് ഷിങ്ങ് , ലിയു ജുന് എന്നിവരാണ് പാര്‍ക്കിന്‍സണ്‍സ് രോഗത്തെ ഗന്ധത്തിലൂടെ കണ്ടെത്താന് ഇലക്ട്രോണിക് മൂക്ക് വികസിപ്പിച്ചെടുത്തത്.\nAlso Read-Yoga And Meditation | യോഗയും മെഡിറ്റേഷനും ശീലമാക്കൂ; ആരോഗ്യഗുണങ്ങള് അറിയാം\nഇവരുടെ കണ്ടുപിടുത്തപ്രകാരം രോഗികളുടെ ചര്‍മത്തിലെ സെബത്തിലുണ്ടാകുന്ന മാറ്റമാണ് പ്രത്യേക ഗന്ധത്തിനു കാരണം. സ്‌കോട്‌ലന്റുകാരിയായ നഴ്സ് പതിറ്റാണ്ടുകള്‍ക്കു മുന്‍പു തിരിച്ചറിഞ്ഞ പാര്‍ക്കിന്‍സണ്‍സ് ഗന്ധമാണ് പുതിയ കണ്ടുപിടുത്തത്തിന് കാരണമായത്.\nആദ്യ ലക്ഷണമെന്നോണം, പാര്‍ക്കിന്‍സണ്‍സ് രോഗം ശരീരത്തില് വ്യാപിക്കുന്നതിന് മുന്‍പു തന്നെ രോഗിക്ക് ഒരു പ്രത്യേക ഗന്ധമുണ്ടാകും. നഴ്‌സിന്റെ ഭര്‍ത്താവിന്റെ ശരീരത്തിനുണ്ടായ ഗന്ധമാറ്റവും രോഗവുമായി ബന്ധമുണ്ടെന്ന കണ്ടെത്തലാണ് ചെന് ഷിങ്ങിനും ലിയു ജുനുനും കൃത്രിമ മൂക്ക് നിര്‍മിക്കാന് പ്രേരണയായത്.\nFirst published: May 07, 2022, 13:50 IST


ഇലക്ട്രോണിക് വോട്ടിംഗ് മെഷീനില് വോട്ട് രേഖപ്പെടുത്തുന്നതെങ്ങിനെയെന്ന് അറിയണ്ടേ ? വായിക്കൂ... | How EVMs Record Your Vote And Add Them All Up In India's 2019 General Election - Malayalam Gizbot\nഇലക്ട്രോണിക് വോട്ടിംഗ് മെഷീനില് വോട്ട് രേഖപ്പെടുത്തുന്നതെങ്ങിനെയെന്ന് അറിയണ്ടേ ? വായിക്കൂ...\n| Updated: Wednesday, May 1, 2019, 11:15 [IST]\n2019 ലോക്‌സഭാ തെരഞ്ഞെടുപ്പ് ചൂടിലാണ് രാജ്യമിപ്പോള്. അടുത്ത അഞ്ച് വര്‍ഷം രാജ്യമാര് ഭരിക്കുമെന്ന വിധിയെഴുത്ത് നടക്കുന്ന ദിനങ്ങള്. കേരളമടക്കം രാജ്യത്തെ ചില പ്രദേശങ്ങളിലുള്ളവര് ഇതിനോടകം തങ്ങളുടെ സമ്മതിദാനവകാശം രേഖപ്പെടുത്തി കഴിഞ്ഞിട്ടുണ്ട്. എന്നാല് പല പ്രദേശങ്ങളിലും വരും ദിവസങ്ങളില് നടക്കാനുമിരിക്കുകയാണ്. മെയ് 23നാണ് വോട്ടെണ്ണല്.\nവോട്ട് ചെയ്തിട്ടുള്ളവര് ഇലക്ട്രോണിക് വോട്ടിംഗ് മെഷീനെ ശ്രദ്ധിച്ചിട്ടുണ്ടാകും. എങ്ങിനെയാണ് ഇ.വി.എമ്മില് വോട്ട് രേഖപ്പെടുത്തുന്നതെന്നും ഇത് എത്രത്തോളം സുരക്ഷിതവും വിശ്വസനീയവുമാണെന്നും അറിയാന് ആരെങ്കിലും ശ്രമിച്ചിട്ടുണ്ടോ. ഇല്ലെങ്കില് ഈ എഴുത്തിലൂടെ വായിക്കാവുന്നതാണ്.\nഇ.വി.എം എന്നത് ഇലക്ടോണിക് വോട്ടിംഗ് മെഷീനാണ്. പണ്ടുകാലത്ത് പേപ്പറില് ചിഹ്നം രേഖപ്പെടുത്തി വോട്ടു പെട്ടിയില് രേഖപ്പെടുത്തിയിരുന്നെങ്കില് ശാസ്ത്രത്തിന്റെ പുരോഗതിയിലൂടെ എത്തിച്ചേര്‍ന്ന പുതിയ കണ്ടുപിടിത്തമാണ് ഇ.വി.എം. സ്ഥാനാര്‍ത്ഥിയുടെ പേരും ചിഹ്നവും രേഖപ്പെടുത്തിയിരിക്കുന്നതിനു നെരെയുള്ള ബട്ടണ് കൃത്യമായി അമര്‍ത്തണം എന്നതുമാത്രമാണ് ഇ.വി.എമ്മില് വോട്ടര്‍മാര് ചെയ്യേണ്ടത്.\nപണ്ടത്തെപ്പോലെ പേപ്പറില് രേഖപ്പെടുത്തിയാല് വോട്ട് അട്ടിമറിക്കപ്പെടുമോയെന്ന പേടി ഇ.വി.എമ്മില് വേണ്ട. ഇലക്ട്രോണിക് വോട്ടിംഗ് മെഷീന് മുഴുവനായും പ്രവര്‍ത്തിക്കുന്നത് വൈദ്യുതിയിലാണ് എന്നു കരുതേണ്ട. ഏതെങ്കലും സാഹചര്യത്തില് വൈദ്യുതി ലഭ്യമാകാതെവന്നാല് രേഖപ്പെടുത്തിയ വോട്ടുകള് നഷ്ടപ്പെടാതിരിക്കാന് ബാറ്ററിയും ഇ.വി.എമ്മില് ഘടിപ്പിച്ചിരിക്കുന്നു.\nപേപ്പര് ബാലറ്റില് നിന്നും ഏറെ വ്യത്യസ്തമായാണ് ഇലക്ട്രോണിക് വോട്ടിംഗ് മെഷീനുകളുടെ നിര്‍മാണം. ഒരൊറ്റ ബട്ടണ് അമര്‍ത്തുക എന്നതുമാത്രമാണ് ഇ.വി.എമ്മില് വോട്ട് രേഖപ്പെടുത്താനായി വേണ്ടിവരുന്ന രീതി. ഇത് വളരെ ലളിതമാണു താനും. ഇ.വി.എം അവതരിപ്പിച്ചതിലൂടെ കോടിക്കണക്കിനു രൂപ ലാഭിക്കാനും തെരഞ്ഞെടുപ്പ് കമ്മീഷനു കഴിഞ്ഞിട്ടുണ്ട്.\nഓരോ ഇ.വി.എം മെഷീനിലും ഉള്‍പ്പെടുത്താനാകുന്നത് പരമാവധി 16 സ്ഥാനാര്‍ത്ഥികളുടെ പേരുകളാണ്. അതിനാല്‍ത്തന്നെ 16 ലധികം സ്ഥാനാര്‍ത്ഥികളുള്ള മണ്ഡലങ്ങളില് ഒന്നിലധികം ഇ.വി.എം മെഷീനുകള് ഉപയോഗിക്കേണ്ടതായിവരും. ഇവയെ പരസ്പരം ബന്ധിപ്പിക്കേണ്ടതായുമുണ്ട്. ഒരു വണ്‍ടൈം പ്രോഗ്രാമബിള് ചിപ്പ്‌സെറ്റ് ഉപയോഗിച്ചാണ് സോഫ്റ്റ് വെയര് പ്രവര്‍ത്തിക്കുന്നത്. ഇന്റര്‍നെറ്റുമായോ, യു.എസ്.ബിയിലൂടെയോയൊന്നും ഇ.വി.എം മെഷീന് കണക്ട് ചെയ്യാനാകില്ല.\nHow EVMs Record Your Vote And Add Them All Up In India's 2019 General Election


ജില്ലയിൽ മഴ കനത്തു : Deepika.com Nattu Visesham\nതിരുവനന്തപുരം: ഞായറാഴ്ച മുതൽ ആരംഭിച്ച മഴ ഇന്നലെയും അതിശക്തമായി തുടർന്നു. ഇതേതുടർന്ന് നഗരത്തിൽ ഗതാഗത കുരുക്ക് അനുഭവപ്പെട്ടു. ദേശീയപാതയിൽ ശ്രീകാര്യം മുതൽ പാളയം വരെയും സെക്രട്ടേറിയറ്റ്, ഓവർബ്രിഡ്ജ് കിഴക്കേകോട്ട ഭാഗങ്ങളിൽ ഗതാഗത കുരുക്ക് അനുഭവപ്പെട്ടു. കരമന മുതൽ ബാലരാമപുരംവരെയും വലിയ വാഹന തിരക്കുണ്ടായി.\nനഗരത്തിലേക്കെത്തുന്ന നെടുമങ്ങാട്, കാട്ടാക്കട റോഡുകളിലും ഗതാഗത കുരുക്കുണ്ടായി. അതിശക്തമായി പെയ്തിറങ്ങിയ മഴയെ തുടർന്ന് നഗരത്തിൽ പലയിടത്തും റോഡുകളിൽ വെള്ളം കയറി.\nബൈപ്പാസിൽ കല്ലുമുക്കിൽ വെള്ളം ഉയർന്നതോടെ റോഡരികിൽ കൊണ്ടിട്ട മാലിന്യം ഒഴുകി നടന്നു.\nബൈപ്പാസ് ചാക്ക റോഡിൽ വെള്ളം ഉയർന്നതോടെ വാഹനങ്ങൾക്കു മുന്നോട്ടു പോകാനാകാത്ത സ്ഥിതിയായി. ഉച്ചയോടെ ശക്തികുറഞ്ഞ മഴ വൈകുന്നേരം മൂന്നരയോടെ വീണ്ടും തുടങ്ങിയെങ്കിലും ശമിച്ചു.\nഇന്നു മുതൽ ശനിയാഴ്ചവരെ ജില്ലയിൽ വ്യാപക മഴയാണ്് കാലാവസ്ഥാ നിരീക്ഷണ കേന്ദ്രം പ്രവചിച്ചിട്ടുള്ളത്.\nശക്തമായ മഴയെ തുടർന്ന് പേപ്പാറ അണക്കെട്ട് തുറന്നലെ അഞ്ചു സെന്‍റീമീറ്റർകൂടി ഉയർത്തി.നിലവിൽ പേപ്പാറ അണക്കെട്ട് 20 സെന്‍റീമീറ്റർ ഉയർത്തിയിരിക്കുകയാണ്.നെടുമങ്ങാട് ഭാഗത്തും വനത്തിനുള്ളിലും കഴിഞ്ഞ ദിവസം അതിശക്തമായ മഴ പെയ്തു.\nപെയ്തത് അഞ്ചു സെന്‍റീമീറ്റർ മഴ\nതിരുവനന്തപുരം: തിങ്കളാഴ്ച രാവിലെ മുതൽ ഇന്നലെ വൈകുന്നേരംവരെ നഗരത്തിൽ അഞ്ചുസെന്‍റീമീറ്റർ മഴ പെയ്തു. തിങ്കളാഴ്ച മുതൽ ഇന്നലെ വൈകുന്നേരം വരെ വിമാനത്താവളത്തിൽ നാലര സെന്‍റീമീറ്റർ മഴ പെയ്തു. ഇന്നലെ രാവിലെ എട്ടര മുതൽ വൈകുന്നേരം വരെ വിമാനത്താവളത്തിൽ രണ്ടര സെന്‍റീമീറ്റർ മഴ രേഖപ്പെടുത്തി. ഇത്രയും സമയത്തിൽ നഗരത്തിൽ ഒന്നര സെന്‍റീമീറ്റർ മഴയാണ് ലഭിച്ചത്. ഞായറാഴ്ച നാലു സെന്‍റീമീറ്റർവരെ മഴയാണ് ജില്ലയിൽ മിക്കയിടത്തും ലഭിച്ചത്.


ഇന്ധനവില ഇന്നും കൂട്ടി; സമീപകാലത്തെ ഏറ്റവും വലിയ വര്‍ധനവ് | Wayanad Vision\nഇന്ധനവില ഇന്നും കൂട്ടി; സമീപകാലത്തെ ഏറ്റവും വലിയ വര്‍ധനവ്\nഇന്ധനവില തുടര്‍ച്ചയായ പതിമൂന്നാം ദിവസവും കൂട്ടി. പെട്രോളിനും ഡീസലിനും 39 പൈസ വീതമാണ് വര്‍ധിപ്പിച്ചത്. കൊച്ചിയില് പെട്രോളിന് 90 രൂപ 75 പൈസയും ഡീസലിന് 85 രൂപ 44 പൈസയുമാണ് വില. തിരുവനന്തപുരത്ത് പെട്രോളിന് 92 രൂപ 46 പൈസയും ഡീസലിന് 86 രൂപ 99 പൈസയും. ഈ മാസം മാത്രം പെട്രോളിന്4രൂപ 22 പൈസയാണ് കൂടിയത്. ഡീസലിന്6രൂപ 65 പൈസയും കൂടി.\nവരും ദിവസങ്ങളിലും പെട്രോളിന്റെയും ഡീസലിന്റെയും വില വര്‍ധിക്കുമെന്നാണ് വിവരങ്ങള്. ക്രൂഡ് ഓയിലിന്റെ വില വര്‍ധിക്കുന്നതാണ് ഇന്ധനവില വര്‍ധനവിന് പ്രധാന കാരണം.\nഅതേസമയം, ഇന്ധനവില വര്‍ധിക്കുന്നത് സാധാരണക്കാരനെ കൂടുതല് പ്രതിസന്ധിയിലേക്കാണ് തള്ളിവിടുന്നത്. തുടര്‍ച്ചയായ ഇന്ധന വിലക്കയറ്റത്തിനൊപ്പം നിത്യോപയോഗ സാധനങ്ങളുടെ വിലയും കുതിച്ചുയരുകയാണ്. പതിനഞ്ചു ദിവസത്തിനുള്ളില് ഭക്ഷ്യഎണ്ണകള് മുതല് ഉള്ളിക്കു വരെ ഇരട്ടിയോളമാണ് വില ഉയര്‍ന്നിരിക്കുന്നത്. ദിനംപ്രതി ഇന്ധനവില ഉയരുന്ന പ്രവണത തുടര്‍ന്നാല്, അവശ്യവസ്തുക്കളുടെ വിലക്കയറ്റത്തില് സാധാരണജനങ്ങളുടെ ജീവിതം കൂടുതല് ദുസഹമാകും.\nമുല്ലപ്പെരിയാര് അണക്കെട്ടിലെ റൂള് കര്‍വ് തമിഴ്‌നാട് കേരളത്തിന് കൈമാറി\nമലയോര സംരക്ഷണ യാത്രയ്ക്ക് സ്വീകരണം നല്‍കി\nപ്രളയ സെസ് പിന്‍വലിക്കും: ഓഗസ്റ്റ് ഒന്നു മുതല് സെസ് ഇല്ല\nകൊവിഡ് വാക്സിന് കേരളത്തിലെത്തി; ആദ്യബാച്ച് വാക്സിന്…\n581 പേര് പുതുതായി നിരീക്ഷണത്തില്\nജില്ലയില് സൗജന്യ വൈദ്യസഹായം നല്‍കും\n30 പേര്‍ക്ക് രോഗമുക്തി\nകുടുംബാരോഗ്യ കേന്ദ്രം പൊഴുതന: അടിയന്തിര അറിയിപ്പ്\nആശുപത്രികളില് അടിയന്തര ചികിത്സ നിഷേധിക്കരുത് – ജില്ലാ…


വയനാട്ടിൽ വാതിൽ പൊളിച്ചു കടുവ അകത്തേക്ക്; സാലിദയും മൃദുനും തടഞ്ഞു\nമാനന്തവാടി: കടുവയെ നേരിട്ട് ജീവൻ തിരിച്ചു പിടിച്ച സന്തോഷത്തിലാണ് വയനാട്ടിലെ രണ്ടു പേർ. പൊലീസ് സ്‌റ്റേഷന് സമീപത്ത് താമസിക്കുന്ന ആശാരിപ്പറമ്പിൽ സാലിദയും സഹോദരിയുടെ മകൻ മൃദുനുമാണ് ധൈര്യത്തോടെ കടുവയെ നേരിട്ടത്. പക്ഷെ ഇക്കാര്യം പറയാൻ ഇപ്പോഴും ഇവർക്കാവുന്നില്ല.\nചൊവ്വാഴ്ച രാത്രി പുറത്തു നിന്ന് അസാധാരണ ശബ്ദം കേട്ട് ഇറങ്ങി നോക്കിയെങ്കിലും പ്രത്യേകമായി ഒന്നും കാണാത്തതിനാൽ ഇരുവരും വീട്ടിൽ കയറി അരമണിക്കൂർ കഴിഞ്ഞപ്പോഴാണു കുറ്റിയിട്ട വാതിൽ തുറന്നു അകത്തേക്കു കടക്കാൻ ശ്രമിക്കുന്ന കടുവയെ കണ്ടത്.\nതുടർന്ന് പേടിച്ച മൃദുൻ കയ്യിലുണ്ടായിരുന്ന മൊബൈൽ ഫോൺ ഉപയോഗിച്ചു കടുവയെ എറിഞ്ഞു. പഴയ പ്ലൈവുഡിന്റെ വാതിലിന്റെ കൊളുത്ത് ഇതിനകം തകർന്നിരുന്നു. വാതിൽ തള്ളിപ്പിടിച്ച ഇരുവരും പ്രതിരോധിച്ചു. ഇത് തുടർന്നതോടെ കടുവ പിന്തിരിയുകയായിരുന്നു. വാതിലിന്റെ മുൻഭാഗവും താഴും തകർന്നിട്ടുണ്ട്.\nവീണ്ടും മത്സരം; സച്ചിനോ ലാറയോ ആരാകും കേമൻ\nമാറ്റി നിർത്തിയിട്ടില്ല: ഹണി റോസ്


പേടിയല്ല, അവബോധവും പരിചരണവുമാണ് വേണ്ടത്; ‘പരിചരണത്തിലെ വിടവ് നികത്തുക’ എന്ന സന്ദേശമുയർത്തി ഇന്ന് ലോക കാൻസർ ദിനം – Koyilandy News\nപേടിയല്ല, അവബോധവും പരിചരണവുമാണ് വേണ്ടത്; ‘പരിചരണത്തിലെ വിടവ് നികത്തുക’ എന്ന സന്ദേശമുയർത്തി ഇന്ന് ലോക കാൻസർ ദിനം\nകാന്‍സര് അഥവാ അര്‍ബുദ രോഗത്തെ ഏറെ ഭീതിയോടെയാണ് സമൂഹം ഇന്നും കാണുന്നത്. ഭീതിയല്ല അവബോധവും സമൂഹത്തിന്റെ കരുതലും പരിചരണവുമൊക്കെയാണ് കാന്‍സര് രോഗത്തെ പ്രതിരോധിക്കാനുള്ള ആയുധങ്ങള് എന്ന് ഓര്‍മ്മിക്കുകയാണ് ഫെബ്രുവരി നാല്, ലോക കാന്‍സര്‍ദിനം.\nക്ലോസ് ദി കെയര് ഗ്യാപ്പ് (പരിചരണത്തിലെ വിടവ് നികത്തുക) എന്നതാണ് 2022-2024 ലോക കാന്‍സര് ദിനത്തിന്റെ തീം. ഇത് കേവലം ഒരു ദിനാചരണം മാത്രമല്ല. ഒന്നിലധികം വര്‍ഷം നീണ്ടു നില്‍ക്കുന്ന ഒരു കാമ്പെയ്നാണ്. കാന്‍സറിനെക്കുറിച്ച് അവബോധം വളര്‍ത്താനും ആളുകളില് സ്വാധീനം ചെലുത്താനുമുള്ള അവസരമാണ് ഇതുവഴി ലക്ഷ്യമിടുന്നത്. കാന്‍സര് ചികിത്സ തേടുന്ന പലരും ഓരോ ഘട്ടത്തിലും ഒരുപാട് തടസ്സങ്ങള് നേരിടേണ്ടിവരുന്നുണ്ട്. വരുമാനം, വിദ്യാഭ്യാസം, പ്രായം, വൈകല്യം തുടങ്ങിയവയെ അടിസ്ഥാനമാക്കിയുള്ള വിവേചനം കാന്‍സര് പരിചരണത്തെ പ്രതികൂലമായി ബാധിക്കുന്ന ഘടകങ്ങളില് ചിലതാണ്. അതിനാല് ഈ വര്‍ഷത്തെ ലോക കാന്‍സര് ദിനത്തില് ഇത്തരത്തിലുള്ള എല്ലാവിധ പ്രതികൂല ഘടകങ്ങളെയും മാറ്റിനിര്‍ത്തിക്കൊണ്ട് എല്ലാവര്‍ക്കും ഒരേ രീതിയിലുള്ള കാന്‍സര് ചികിത്സ ലഭിക്കുവാനുള്ള സാഹചര്യം വളര്‍ത്തിയെടുക്കാനാണ് ശ്രമിക്കുന്നത്.\nകാന്‍സര് ഇപ്പോള് ലോകത്തിലെ മരണനിരക്കിന്റെ രണ്ടാമത്തെ പ്രധാന കാരണമാണ്. കാന്‍സറിനെ ചുറ്റിപ്പറ്റിയുള്ള മിഥ്യാധാരണകള് ഇല്ലാതാക്കാനും ശരിയായ ചികിത്സ തേടാനും മരണങ്ങളുടെ എണ്ണം കുറയ്ക്കാനും ആളുകളെ ബോധവത്കരിക്കുക അതോടൊപ്പം രോഗികളുടെ കഷ്ടപ്പാടുകള് അവസാനിപ്പിക്കുക എന്നിവയാണ് ഈ ദിനാചരണം ഈ ദിനം ലക്ഷ്യമിടുന്നത്. കാന്‍സര് തുടക്കത്തില് തിരിച്ചറിഞ്ഞാല് പൂര്‍ണമായും ഭേദമാക്കാവുന്ന തലത്തിലേക്ക് ഇന്ന് നമ്മുടെ ആരോഗ്യരംഗം വളര്‍ന്നുകഴിഞ്ഞു.\n2000 ഫെബ്രുവരി 4ന് ഫ്രാന്‍സിലെ പാരീസിലുള്ള ന്യൂ മില്ലേനിയത്തില് നടന്ന ലോക കാന്‍സര് കോണ്‍ഫറന്‍സിലാണ് ഇങ്ങനെ ഒരു ദിനാചരണം നടത്താന് തീരുമാനിച്ചത്. അന്നേദിവസമാണ് യുനെസ്‌കോയുടെ അന്നത്തെ ജനറല് ഡയറക്ടര് കൊയ്ചിറോ മത്സുറയും മുന് ഫ്രഞ്ച് പ്രസിഡന്റ് ജാക്വസ് ചിറാക്കും കാന്‍സറിനെതിരായ ചാര്‍ട്ടര് ഓഫ് പാരീസില് ഒപ്പുവച്ചത്. അന്നുമുതല് എല്ലാ വര്‍ഷവും വ്യത്യസ്തമായ തീമിലാണ് ഈ ദിനാചരണം നടത്തുന്നത്.\nയൂണിയന് ഓഫ് ഇന്റര്‍നാഷണല് കാന്‍സര് കണ്‍ട്രോളിന്റെ നേതൃത്വത്തിലാണ് ക്യാന്‍സര് ദിനം ആചരിക്കുന്നത്. ക്യാന്‍സറിനെതിരെ പോരാടുന്നവരെ ഒന്നിപ്പിക്കുന്നതിനും പിന്തുണയ്ക്കുന്നതിനും നേതൃത്വം നല്‍കുന്ന സംരഭമാണിത്. ഈ ദിവസം, ലോകമെമ്പാടും കാന്‍സര് അവബോധവുമായി ബന്ധപ്പെട്ട് നിരവധി പരിപാടികള് ആസൂത്രണം ചെയ്യാറുണ്ട്. ലക്ഷക്കണിക്കിന് ആളുകകളെ കാന്‍സറില് നിന്ന് മോചിപ്പിക്കുക എന്ന ലക്ഷ്യത്തോടെ പ്രവര്‍ത്തിക്കുന്ന യുഐസിസി രോഗാവബോധത്തിന്റെ ഭാഗമായി നിരവധി സംഘടനകളുമായി സഹകരിച്ച് പ്രവര്‍ത്തിക്കുന്നുണ്ട്.\nകോവിഡ് വ്യാപനം: സംസ്ഥാനത്ത് ഞായറാഴ്ചത്തെ നിയന്ത്രണങ്ങളില് ഇളവ്; ആരാധനാലയങ്ങളില് പ്രാര്‍ത്ഥനയ്ക്ക് അനുമതി\nചേലിയയില് ആത്മഹത്യ ചെയ്ത വിജിഷയുടെ അനുഭവം പാഠമാകണം; ഓണ്‍ലൈന് വായ്പ്പ ആപ്പുകളുടെ തട്ടിപ്പ് രീതിയും കെണിയില് പെടാതിരിക്കാനുള്ള മാര്‍ഗങ്ങളും വിശദമായി അറിയാം


സിദ്ധാർഥ ശങ്കർ റേ - വിക്കിപീഡിയ\nസിദ്ധാർഥ ശങ്കർ റേ\nപശ്ചിമ ബംഗാളിൽ നിന്നുള്ള പ്രമുഖനായ ഒരു കോൺഗ്രസ് നേതാവും നിയമജ്ഞനുമായിരുന്നു സിദ്ധാർഥ ശങ്കർ റേ (എസ്.എസ്. റേ) (ബംഗാളി:সিদ্ধার্থশঙ্কর রায়) (20 ഒക്ടോബർ 1920 –6നവംബർ 2010). 1972 മുതൽ 1977 വരെ ബംഗാൾ മുഖ്യമന്ത്രിയായിരുന്ന അദ്ദേഹം കേന്ദ്രമന്ത്രി, പഞ്ചാബ് ഗവർണ്ണർ, അമേരിക്കയിലെ ഇന്ത്യൻ അംബാസഡർ എന്നീ പദവികളും അലങ്കരിച്ചിട്ടുണ്ട്.\n(1920-10-20)20 ഒക്ടോബർ 1920\n6 നവംബർ 2010(2010-11-06) (പ്രായം 90)\nറേയുടെ പിതാവ് സുധീർ കുമാർ റേ, കൊൽക്കത്ത ഹൈക്കോടതിയിലെ അറിയപ്പെടുന്ന ബാരിസ്റ്റർമാരിലൊരാളായിരുന്നു. മാതാവ് അപർണ്ണാ ദേവി സ്വാതന്ത്ര്യ സമര നേതാവ് ദേശബന്ധു ചിത്തരഞ്ജൻ ദാസിന്റെ മൂത്തമകളാണ്.\nകൊൽക്കത്ത പ്രസിഡൻസി കോളേജിലെ വിദ്യാഭ്യാസത്തിന് ശേഷം അദ്ദേഹം ഇംഗ്ലണ്ടിൽ നിന്നു നിയമ ബിരുദമെടുത്തു. കൊൽക്കത്ത ഹൈക്കോടതിയിലെ ബാരിസ്റ്ററായി ഔദ്യോഗിക ജീവിതം ആരംഭിച്ച റേ ഡോ.ബിധാൻ ചന്ദ്ര റോയ് മന്ത്രിസഭയിലെ അംഗമായതോടെ ബംഗാൾ രാഷ്ട്രീയത്തിലെ അറിയപ്പെടുന്ന മുഖങ്ങളിലൊന്നായി. ഭരണരംഗത്ത് പ്രകടമാക്കിയ പ്രാഗൽഭ്യവും ഇന്ദിരാഗാന്ധിയോട് പുലർത്തിയ വിശ്വസ്തയും അദ്ദേഹത്തിന് കേന്ദ്രമന്ത്രിസഭയിലെ വിദ്യാഭ്യാസ-യുവജന വകുപ്പ് മന്ത്രിസ്ഥാനം നേടിക്കൊടുത്തു. തുടർന്ന് 1972-ൽ ബംഗാൾ മുഖ്യമന്ത്രിയായി അവരോധിതനായി. ബംഗ്ലാദേശ് വിമോചന സമരം അവസാനിച്ച കാലഘട്ടത്തിൽ പശ്ചിമ ബംഗാളിന്റെ അധികാരം ഏറ്റെടുക്കേണ്ടി വന്ന അദ്ദേഹത്തിന് ബംഗ്ലാദേശ് അഭയാർത്ഥികളെ സംസ്ഥാനത്തിന്റെ വിവിധ ഭാഗങ്ങളിൽ പുനരധിവസിപ്പിക്കുക എന്ന വലിയ ഉത്തരവാദിത്തം സ്തുത്യർഹമാം വിധത്തിൽ പൂർത്തീകരിക്കുവാൻ സാധിച്ചു. അതോടൊപ്പം നക്‌സലുകളെ അമർച്ച ചെയ്യുന്നതിലും അദ്ദേഹം വിജയിച്ചു. എന്നാൽ ഈ അടിച്ചമർത്തൽ അതിരു കടന്നുവെന്ന ആരോപണമുണ്ടാവുകയും പിറകെ നടന്ന തിരഞ്ഞെടുപ്പിൽ ബംഗാളിൽ കോൺഗ്രസ് പാർട്ടിക്ക് തിരിച്ചടി നേരിടുകയും ചെയ്തു. പിന്നീട് പഞ്ചാബ് ഗവർണർ (1986-1989), അമേരിക്കയിലെ ഇന്ത്യൻ അംബാസഡർ (1992-1996) എന്നീ പദവികളിൽ നിയമിതനായ അദ്ദേഹം ആ സ്ഥാനങ്ങളിലും തന്റെ പ്രാഗൽഭ്യം പ്രകടമാക്കി.\nരാഷ്ട്രീയത്തിലെത്തുന്നതിനു മുമ്പും ശേഷവും അഭിഭാഷകനായി പ്രവർത്തിച്ചിരുന്ന റേ സുപ്രീം കോടതിയിൽ ഏറ്റവുമധികം പ്രതിഫലം ലഭിക്കുന്ന അഭിഭാഷകരിലൊരാളായിരുന്നു. ബംഗാളിലെ കോൺഗ്രസ് പ്രവർത്തകർ ആദരപൂർവ്വം മനു ദാ എന്നു വിളിച്ചിരുന്ന സിദ്ധാർഥ ശങ്കർ റേ 90-ആം വയസ്സിൽ ദക്ഷിണ കൊൽക്കത്തയിലെ ഭവനത്തിൽ വെച്ച് അന്തരിച്ചു. മായാ റേ ആയിരുന്നു ഭാര്യ.\n↑ "സിദ്ധാർഥ ശങ്കർ റായ് അന്തരിച്ചു, മാതൃഭൂമി,7നവംബർ 2010". മൂലതാളിൽ നിന്നും 2010-11-10-ന് ആർക്കൈവ് ചെയ്തത്. ശേഖരിച്ചത് 2010-11-27.\n↑ സിദ്ധാർഥ ശങ്കർ റേ അന്തരിച്ചു, മലയാള മനോരമ,7നവംബർ 2010\n"https://ml.wikipedia.org/w/index.php?title=സിദ്ധാർഥ_ശങ്കർ_റേ&oldid=3647365" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 19 ഓഗസ്റ്റ് 2021, സമയം: 20:03\nഈ താൾ അവസാനം തിരുത്തപ്പെട്ടത്: 20:03, 19 ഓഗസ്റ്റ് 2021.


ഒക്‌ടോബർ 2012 ~ ഇസ്ലാമിക പ്രസ്ഥാനം\nമുജാഹിദുകള് പിളരുന്നതും ജമാഅത്ത് പിളരാതിരിക്കുന്നതും ..\n10/09/2012 10:00:00 AM CKLatheef7comments\nമുജാഹിദുകള് പിളര്‍ന്നുകൊണ്ടേയിരിക്കുന്നതിനും ജമാഅത്തെ ഇസ്ലാമി പിളരാതിരിക്കുന്നതിനും എന്താണ് കാരണം. നിങ്ങളുടെ ഉത്തരം എന്ത് തന്നെയായാലും ഒരു മുജാഹിദു സുഹൃത്തിന്റെ ഉത്തരം ഇയ്യിടെ എനിക്ക് കിട്ടി. അത് ഇങ്ങനെ വായിക്കാം.\n[[[ Jamal Cheembayil ഇവിടെ അബൂബക്കര് കാരക്കുന്നിന്റെ പരിഹാസത്തിന്റെ രൂക്ഷത മനസ്സിലാകുന്നുണ്ട്. ഇതോടു കൂടി മുജാഹിദ് പ്രസ്ഥാനം തകര്‍ന്നടിഞ്ഞു എന്ന ആത്മവിശ്വാസത്തിലാണ് ജമാഅതുകാര്. ഇനി അവര് തല പൊന്തിക്കാതിരിക്കാന് തങ്ങളാലാകുന്ന സംഭാവന അതിലേക്ക് അവര് നല്‍കാന് വളരെ ശുഷ്കാന്തി കാണിക്കുന്നുമുണ്ട്. ഇരിക്കട്ടെ. മാത്സര്യം നിറഞ്ഞ ഈ ലോകത്ത് അതില് അദ്ഭുതപ്പെടാന് ഒന്നുമില്ലല്ലോ?. സത്യത്തില് മുജാഹിദ് പ്രസ്ഥാനത്തില് പണ്ഡിതന്മാര്‍ക്കിടയില് പറഞ്ഞു തീരാവുന്ന ഒരു പ്രശ്നമേ ഇന്ന് നിലവിലുള്ളൂ. ശിര്‍ക്ക് ചെയ്യാനുള്ള വെമ്പല് അല്ല ഇരു കൂട്ടര്‍ക്കുമുള്ളത്. ദീനിന്റെ കാര്യത്തില് കൂടുതല് സൂക്ഷ്മത കാണിക്കുന്നു എന്നതിലൂടെ ഉണ്ടായ ആശയക്കുഴപ്പമാണ് തര്‍ക്കത്തിന്റെ മുഖ്യ ഹേതു. ജമാ അത് കാര്‍ക്കിടയില് ഇത്തരമൊരു ചര്‍ച്ച ഒരിക്കലും ഉണ്ടാകില്ല. കാരണം അവര്‍ക്ക് ഈയൊരു വിഷയത്തില് അത്ര താത്പര്യമൊന്നുമില്ല എന്നത് തന്നെ. നേതൃത്വം എന്ത് പറഞ്ഞോ - മറുവാക്കില്ലാതെ അനുസരിച്ചാല് മതി അവര്‍ക്ക് .മുജാഹിദുകള് അത്തരം വായ് മൂടിക്കെട്ടിയ അറവു മൂരികള് അല്ല. അത് കൊണ്ടുതന്നെ ദീനുമായി ബന്ധപ്പെട്ട വിഷയത്തില് അവര് ബദ്ധ ശ്രദ്ധര് ആണ്.ആ ഒരു ചര്‍ച്ചയുമായി ബന്ധപ്പെട്ടു പലരും അച്ചടക്കം പാലിക്കുന്നില്ല എന്നത് സത്യമാണെങ്കിലും അവരുടെ ലക്‌ഷ്യം സത്യത്തിലേക്ക് അടുക്കുക എന്നത് തന്നെ ആണ്. ഈ ആരോപണ പ്രത്യാരോപണ പ്രക്രിയകള്‍ക്കിടയില് ഒരു യോജിപ്പിനുള്ള അവസ്ഥ അല്ലാഹു ഉണ്ടാക്കാതിരിക്കില്ല എന്ന ശുഭാപ്തിവിശ്വാസം ഞങ്ങള് പ്രവര്‍ത്തകര് ഇപ്പോഴും വെച്ചു പുലര്‍ത്തുന്നു. ഇല്ല.,,ഇനി വീണ്ടും പിളര്‍ന്നു എന്ന് തന്നെ വെച്ചാലും ജമാഅതുകാരോട് ഉള്ള സമീപനം മറ്റൊന്നാകില്ല. ആദര്‍ശ പരമായി ജമാ അതിന്റെ കാപട്യം നിറഞ്ഞ സമീപനം മാറുവോളം വിമര്‍ശനം തുടരുക തന്നെ ചെയ്യും. ഈയൊരു പ്രളയത്തില് ഇത് മുങ്ങിപ്പോകണം എന്ന് ജമാ അതുകാര് ആഗ്രഹിക്കുന്നതിന്റെ കാരണവും മറ്റൊന്നല്ല .]]]\nഇതില് മുജാഹിദുകള് എന്തുകൊണ്ട് പിളരുന്നുവെന്നതിന്റെ അദ്ദേഹത്തിന്റേതായ ഉത്തരം എനിക്ക് മനസ്സിലായത്.\n1. ദീനിന്റെ കാര്യത്തില് മുജാഹിദുകള് ജമാഅത്തെ ഇസ്ലാമിക്കില്ലാത്ത കൂടുതല് സൂക്ഷമത കാണിക്കുന്നു.\n2. നേതാക്കള് പറയുന്നത് അപ്പടി വിഴുങ്ങുന്ന സ്വഭാവം ജമാഅത്ത് പ്രവര്‍ത്തകരെ പോലെ മുജാഹിദു പ്രവര്‍ത്തകര്‍ക്ക് ഇല്ല.\n3. ദീനിന്റെ കാര്യത്തില് ബദ്ധശ്രദ്ധര് ആണ് മുജാഹിദുകാര് , ജിന്നിനോടുള്ള പ്രാര്‍ഥനയുമായി ബന്ധപ്പെട്ട ചര്‍ചയില് അച്ചടക്കം പാലിക്കുന്നില്ല എന്നത് ശരിയാണെങ്കിലും ലക്ഷ്യം സത്യത്തിലേക്ക് മടങ്ങലാണ് എന്നതിനാല് ന്യായീകരിക്കാം.\nജമാഅത്ത് പിളരാതിരിക്കാനുള്ള കാരണം ജമാലിന്റെ വാക്കുകളില്\n1. ജമാഅത്തുകാര്‍ക്കിടയില് ഇത്തരമൊരു (ഇപ്പോള് മുജാഹിദുകളുടെ പിളര്‍പ്പിലേക്ക് നയിച്ച് ജിന്നുകളുമായി ബന്ധപ്പെ) ചര്‍ച ഒരിക്കലും ഉണ്ടാവില്ല. കാരണം അവര്‍ക്ക് ഈയൊരു വിഷയത്തില് അത്ര താത്പര്യമൊന്നുമില്ല.\n2. നേതൃത്വം എന്ത് പറഞ്ഞോ - മറുവാക്കില്ലാതെ അനുസരിച്ചാല് മതി ജമാഅത്ത് പ്രവര്‍ത്തകര്‍ക്ക്.\n3. ജമാഅത്തു പ്രവര്‍ത്തകര് ദീനുമായി ബന്ധപ്പെട്ട വിഷയത്തില് ബദ്ധശ്രദ്ധരോ താല്‍പര്യമുള്ളവരോ അല്ല.\nഇപ്പോള് മനസ്സിലായില്ലേ ജമാഅത്ത് പിളരാതിരിക്കുന്നതിന്റെയും മുജാഹിദ് പിളരുന്നതിന്റെയും കാരണങ്ങള് ... അത്യാവശ്യം മുജാഹിദ് പക്ഷത്തെ പ്രതിനിധീകരിച്ച് സംസാരിക്കാന് കഴിയുന്ന ജമാലിന്റെ ചിന്തകളാണിത്. മുജാഹിദ് പിളരുന്നതിന്റെയും ജമാഅത്ത് പിളരാതിരിക്കുന്നതിന്റെയും ഇവിടെ കണ്ടെത്തിയ കാരണങ്ങള് തികച്ചും വസ്തുതതയോട് നിരക്കാത്തതാണ് എന്നാണ് എന്റെ അഭിപ്രായം. എന്റെ അഭിപ്രായത്തില് മുജാഹിദുകള് ലോകപ്രശസ്ത ഇസ്ലാമിക പണ്ഡിതനും ചിന്തകനുമായ മൌലാനാ മൌദൂദി ചൂണ്ടിക്കാണിച്ച മതതീവ്രവാദമാണ് മുജാഹിദു സംഘടനയുടെ അന്തകനായി മാറിയിട്ടുള്ളത്. ഈ വിഷയത്തില് ഞാന് പോസ്റ്റ് ചെയ്ത ഈ ലേഖനം വായിക്കുക.\nജമാല് പറഞ്ഞത് പോലുള്ള വാക്കുകള് സ്വയം സമാധാനിക്കാന് ഉതകുമെന്ന കാര്യത്തില് സംശയമില്ല. പക്ഷെ മുജാഹിദുകള് ഇതിലൂടെ അവരകപ്പെട്ട അബദ്ധത്തിലൂടെ കൂടുതല് ശക്തമായി മുന്നോട്ട് പോകാനല്ലാതെ തിരിച്ചുനടത്തം അസാധ്യമാണ്. അതിന്റെ ദുരന്തം മുജാഹിദ് സംഘടന മാത്രമല്ല മുസ്ലിം സമൂഹം മൊത്തത്തില് അനുഭവിക്കുന്നു. മുജാഹിദുകള് പിളരുന്നതോ കൂടുതല് കഷ്ണമായി അന്തരീക്ഷം മലീമസമാക്കുന്നതോ ഒരു മനുഷ്യസ്നേഹിയും ഇഷ്ടപ്പെടുന്നില്ല. എന്നാല് ചീത്ത പ്രവര്‍ത്തനത്തിന്റെ അനന്തരഫലം മറ്റൊരു ചീത്തയല്ലാതെ എന്താണ് ഉണ്ടാവുക. അതുകൊണ്ട് തന്നെ സംഭവിച്ചുകൊണ്ടിരിക്കുന്ന കാവ്യനീതി ഏതെങ്കിലും മുജാഹിദുകാരന് മനസ്സിലാക്കട്ടെ എന്ന് ഒരു ജമാഅത്തുകാരന് ആഗ്രഹിച്ചാല് കുറ്റം പറയാനാവില്ല.\nഫെയ്സ് ബുക്കില് ഈ ചര്‍ചയില് പങ്കെടുത്തുകൊണ്ട് ഞാന് നല്‍കിയ കമന്റുകള് ഇവിടെ പേസ്റ്റ് ചെയ്യുന്നു.\nCK Latheef അനസ് മൌലവിയിലും ഇതര മുജാഹിദ് നേതാക്കളിലും ഞാന് കണ്ട ഏറ്റവും ഗുരുതരമായ തെറ്റ്, ഏതെങ്കിലും ജമാഅത്ത് സാഹിത്യം തെറ്റിദ്ധരിപ്പിക്കാവുന്നവിധം ഉദ്ധരിച്ചുവെന്നോ സംവാദത്തില് ജയിക്കാന് ചില തന്ത്രങ്ങള് പയറ്റി എന്നതോ അല്ല. ഈ കാലഘടത്തിലെ മഹാനും ഇസ്ലാമിക പണ്ഡിതനും ചിന്തകനും ലക്ഷക്കണക്കിന് മുസ്ലിം ആദരിക്കുന്ന ഒരു ലോകവ്യക്തിത്വത്തെ യാതൊരു തത്വദീക്ഷയും തെളിവുമില്ലാതെ പരിഹസിക്കുകയും കളവ് കെട്ടിച്ചമച്ച് അധിക്ഷേപിക്കുകയും ചെയ്തുവെന്നതും, ഒരിക്കലും അദ്ദേഹത്തോട് ചേര്‍ത്ത് പറയാന് കഴിയാത്ത ഭീകരവാദത്തിന്റെയും തീവ്രവാദത്തിന്റെയും മുദ്ര അദ്ദേഹത്തിന് ചാര്‍ത്തിക്കൊടുത്തുവെന്നതുമാണ്.\nമറ്റൊരു തെറ്റ് ഇന്ത്യയിലെ ഏറ്റവും സുഭദ്രവും സുസംഘടിതവുമായ സമഗ്ര ഇസ്ലാമിക പ്രസ്ഥാനത്തെ മനസ്സിലാക്കി ഇസ്ലാമിന് അനുകൂലമായ നിലപാട് സ്വീകരിച്ചില്ല എന്നത് പോകട്ടേ. അതിനെ പരമാവധി തേജോവധം ചെയ്യാന് മുജാഹിദ് പണ്ഡിതന്‍മാര് ശ്രമിച്ചുപോരുന്നുവെന്നതും.\nമുജാഹിദ് സംഘടന ഇപ്പോള് ചെന്നത്തിയ ദുരന്തം അവരുടെ തന്നെ തെറ്റായ ചെയ്തിയുടെ ഫലമാണ്. അല്ലാതെ മുജാഹിദു പണ്ഡിതന്‍മാര് സത്യം കണിഷമായി പിന്തുടരാന് ഇയ്യടുത്ത് ശ്രമിച്ചതിന്റെ ഫലമായി ഉണ്ടായതല്ല.\nആ ചെയ്തിയെ തന്നെയാണ് ജമാല് ഇവിടെ ന്യായീകരിക്കുന്നത് എന്നത് വരികളില് തെളിഞ്ഞ് കാണാനാവും.\nജമാഅത്തെ ഇസ്ലാമിയെ ഇന്നും ഉരുക്കുപോലെ നിലനില്‍ത്തുന്ന ഏതൊരു ഇസ്ലാമിക സ്വഭാവമുണ്ടോ അതിനെ തന്നെയാണ് ജമാല് ഇവിടെയും കുറ്റപ്പെടുത്തുന്നത്.\nഇക്കാര്യത്തില് ജമാലിനോട് ഏതെങ്കിലും ജമാഅത്തുകാരന് സംവാദം നടത്തി മനസ്സിലാക്കികൊടുക്കേണ്ടതില്ല എന്നാണ് എന്റെ പക്ഷം. കാരണം ഇതിലെ നന്മതിന്‍മകള് അന്തരഫലത്താല് പ്രകടമായിരിക്കുന്നു.\nCK Latheef ഏതൊരു കുതന്ത്രവും അന്യായമായ ശത്രുതയുമാണോ അവര് ജമാഅത്തിനെതിരെ പുറത്തെടുത്തത്, അതുതന്നെ ഇപ്പോള് അവരുടെ സംഘടനയുടെയും അന്തകനായി മാറിയിരിക്കുന്നു. അതേ തിന്മയുടെ എല്ലാ രൌദ്രഭാവവും അവര് തന്നെ ജമാഅത്ത് അനുഭവിച്ചതിനേക്കാള് ആയിരം മടങ്ങ് ശക്തിയോട് അനുഭവിക്കുന്നു.\nഇപ്രകാരം പറയുന്നത് ഏതെങ്കിലും മുജാഹിദു സുഹൃത്തുക്കളെ ചൊടിപ്പിക്കാനല്ല. നിങ്ങളുടെ തെറ്റുകളെ തിരിച്ചറിയുന്നതിന് വേണ്ടിയാണ്. ഇതിനെ മുജാഹിദ് സംഘടന തകര്‍ച്ചയുടെ ആഘോഷമായോ പരിഹാസമായോ മനസ്സിലാക്കരുത്. അല്ലാഹു സത്യം സത്യമായി മനസ്സിലാക്കാന് തൌഫീഖ് നല്‍കുമറാകട്ടേ ...\nPosted in: ജിന്നും പിശാചും,മുജാഹിദ് പിളര്‍പ്പ്\nചൊവ്വാഴ്ച, ഒക്‌ടോബർ 02, 2012\nജിന്ന് ; പണ്ഡിതന്‍മാര് ഭാവനയുടെ ചിറകില് !!.\n10/02/2012 06:36:00 AM CKLatheef No comments\nഈ ബ്ലോഗില് തുടര്‍ന്ന് വരുന്ന ചര്‍ചയുടെ ഭാഗമെന്നോണം ഈ ലക്കം പ്രബോധനത്തില് വന്ന ലേഖനം ഇവിടെ അതേ പോലെ എടുത്ത് ചേര്‍ക്കുന്നു.\nധാരാളമാളുകള് , പുറമെക്ക് സത്ത കാണാന് കഴിയാത്ത ഒരിനം സൃഷ്ടിയെ സംബന്ധിച്ച് സംസാരിക്കുന്നുണ്ട്. ദൃശ്യമല്ലെങ്കിലും അവയെ അടയാളങ്ങളും പ്രവര്‍ത്തനങ്ങളും വഴി തിരിച്ചറിയാനാവുമെന്നും മനുഷ്യരുടെ ജീവിതത്തിന്റെ നാനാ മേഖലകളില് അവക്കിടപെടാനാവുമെന്നും മനുഷ്യരൂപം സ്വീകരിക്കാനും അദൃശ്യ വിവരങ്ങള് ലഭ്യമാക്കാനും മനുഷ്യരെ പോലെ സംസാരിക്കാനും ചലിക്കാനും കഴിയുമെന്നും വിശ്വസിക്കപ്പെടുന്നു. മനുഷ്യര് ഉദ്ദേശിക്കുമ്പോഴെല്ലാം അവരെ ഹാജരാക്കാനും അവരിലൂടെ നമ്മുടെ ആവശ്യങ്ങള് നിവൃത്തിക്കാനും സഹായകമായ പ്രാര്‍ഥനകളും മന്ത്രങ്ങളും ഉണ്ടത്രെ. ഇത്തരം സൃഷ്ടികള് 'ജിന്ന്' എന്ന പേരില് അറിയപ്പെടുന്നു.\nഅതേസമയം, ലോകത്ത് മനുഷ്യരല്ലാതെ ചിന്തിക്കുകയോ സംസാരിക്കുകയോ പ്രവര്‍ത്തിക്കുകയോ ചെയ്യുന്ന മറ്റൊരു സൃഷ്ടിയുമില്ലെന്നാണ് ചിലരുടെ വാദം. ഈ രണ്ട് വീക്ഷണങ്ങളും ആത്മീയ-ഭൗതിക വിഷയകമായി പൗരാണിക കാലം മുതലേ നിലവിലുള്ളതാണ്.\nജിന്നിനെയും ഭൗതികാതീത സൃഷ്ടികളെയും സംബന്ധിച്ച് വേദഗ്രന്ഥങ്ങള് മധ്യമ നിലപാടാണ് സ്വീകരിച്ചിരിക്കുന്നത്. അത്തരമൊരു വര്‍ഗത്തിന്റെ അസ്തിത്വത്തെയും അവയുടെ സത്താ സവിശേഷതകളെയും അംഗീകരിക്കുന്ന വേദഗ്രന്ഥങ്ങള് പക്ഷേ, മനുഷ്യര് അവര്‍ക്ക് ചാര്‍ത്തി കൊടുത്ത അതിശയോക്തിപരായ വര്‍ണനകള് നിരാകരിക്കുന്നു.\nലോകത്ത് അരൂപികളും യാഥാര്‍ഥ്യം അജ്ഞാതവുമായ മനുഷ്യേതര സൃഷ്ടികളുണ്ടെന്ന് വേദഗ്രന്ഥങ്ങള് അവിതര്‍ക്കിതമായിത്തന്നെ പറഞ്ഞിട്ടുണ്ട്. ഇത്തരം സൃഷ്ടികളെ പ്രത്യേക ശീര്‍ഷകങ്ങളില് വര്‍ഗീകരിച്ചതും കാണാം. ഇവയിലൊന്നാണ് മലക്കുകള്. ഇസ്‌ലാമികാദര്‍ശത്തിന്റെ അഭിവാജ്യ ഘടകമാണ് മലക്കുകളിലുള്ള വിശ്വാസം. മലക്കുകളുടെ പ്രവര്‍ത്തനങ്ങളെക്കുറിച്ച് വിശദീകരിച്ച വേദഗ്രന്ഥങ്ങള് അവര് ദൈവാനുസരണത്തില് വ്യാപൃതരാണെന്ന് പ്രഖ്യാപിക്കുന്നു. ''അല്ലാഹു അവരോട് എന്താണോ കല്‍പിച്ചത് അതവര് ധിക്കരിക്കുന്നില്ല. തങ്ങള് അനുശാസിക്കപ്പെടുന്നതെന്തോ അതവര് പ്രവര്‍ത്തിക്കുന്നു'' (അത്തഹ്‌രീം 6).\nമനുഷ്യരോടു ചേര്‍ത്തുപറഞ്ഞ മറ്റൊരു സൃഷ്ടിയാണ് ജിന്ന്. മനുഷ്യരെയും ജിന്നുകളെയും ഒന്നിച്ചു പരാമര്‍ശിക്കുമ്പോള് ഖുര്‍ആന് 'അസ്സഖലൈന്' എന്നാണ് പ്രയോഗിക്കുന്നത്. ഉത്തരവാദിത്വം, രക്ഷാശിക്ഷകള്, പരിണാമം എന്നിവയിലെല്ലാം മനുഷ്യരുടെയും ജിന്നിന്റെയും ഭാഗഭാഗിത്വം സംബന്ധിച്ച് ഖുര്‍ആന് പറയുന്നു: ''ജിന്നുകളുടെയും മനുഷ്യരുടെയും സമൂഹമേ, എന്റെ ദൃഷ്ടാന്തങ്ങള് നിങ്ങള്‍ക്ക് വിവരിച്ചുതരികയും ഈ ദിവസത്തെ- ഉയിര്‍ത്തെഴുന്നേല്‍പ് ദിനം- അഭിമുഖീകരിക്കേണ്ടിവരുമെന്ന് നിങ്ങള്‍ക്ക് താക്കീത് നല്‍കുകയും ചെയ്തുകൊണ്ട് നിങ്ങളില് നിന്നു തന്നെയുള്ള ദൂതന്മാര് നിങ്ങളുടെ അടുക്കല് വരികയുണ്ടായില്ലേ?'' (അല്‍അന്‍ആം 130). ''ജിന്നുകളുടെയും മനുഷ്യരുടെയും സമൂഹമേ, ആകാശങ്ങളുടെയും ഭൂമിയുടെയും മേഖലകളില് നിന്നു പുറത്തു കടന്നുപോകാന് നിങ്ങള്‍ക്ക് സാധിക്കുന്ന പക്ഷം നിങ്ങള് കടന്നു പോയ്‌കൊള്ളുക. ഒരധികാരം ലഭിച്ചിട്ടല്ലാതെ നിങ്ങള്‍ക്ക് കടന്നുപോകാനാവുകയില്ല'' (അര്‍റഹ്മാന് 33).\n''ഹേ, ഭാരിച്ച രണ്ട് സമൂഹങ്ങളേ, (ജിന്നുകള്, മനുഷ്യര്) നിങ്ങളുടെ കാര്യത്തിനായി നാം 'ഒഴിഞ്ഞിരിക്കുന്ന'താണ്'' (അര്‍റഹ്മാന് 31). ''അവരെയെല്ലാം അവന് (അല്ലാഹു) ഒരുമിച്ചുകൂട്ടുന്ന ദിവസം (ജിന്നുകളോട് അവന് പറയും): ജിന്നുകളുടെ സമൂഹമേ, മനുഷ്യരില്‍നിന്ന് ധാരാളം പേരെ നിങ്ങള് പിഴപ്പിച്ചിട്ടുണ്ട്. മനുഷ്യരില്‍നിന്നുള്ള അവരുടെ ഉറ്റ മിത്രങ്ങള് പറയും: ഞങ്ങളുടെ രക്ഷിതാവേ! ഞങ്ങളില് ചിലര് മറ്റു ചിലരെ കൊണ്ട് സുഖമനുഭവിക്കുകയുണ്ടായി. നീ ഞങ്ങള്‍ക്ക് നിശ്ചയിച്ച അവധിയില് ഞങ്ങളിതാ എത്തിയിരിക്കുന്നു. അവന് പറയും: നരകമാണ് നിങ്ങളുടെ പാര്‍പ്പിടം. അല്ലാഹു ഉദ്ദേശിച്ച സമയം ഒഴികെ നിങ്ങള് അതില് ശാശ്വതവാസികളായിരിക്കും. തീര്‍ച്ചയായും നിന്റെ രക്ഷിതാവ് യുക്തിമാനും സര്‍വജ്ഞനുമാകുന്നു'' (അല്‍അന്‍ആം 128).\nജിന്നുകളുടെ അസ്തിത്വവും സാന്നിധ്യവും ഖുര്‍ആന് ഉള്‍പ്പെടെയുള്ള വേദഗ്രന്ഥങ്ങള് അംഗീകരിച്ചിരിക്കെ അത് നിഷേധിക്കുന്നത് അല്ലാഹുവിന്റെ പ്രഖ്യാപനത്തെ നിഷേധിക്കലും തള്ളിക്കളയലുമാണ്. ജിന്നുകളുണ്ടെന്ന് വിശ്വസിക്കാത്തയാള് ഖുര്‍ആന്റെ നിഷേധിയാവും. ജിന്ന് വിഷയകമായ ഖുര്‍ആനിക പരമാര്‍ശങ്ങളെ നിഷേധിക്കുന്നത് വാക്കുകളെ തെറ്റായി വ്യാഖ്യാനിക്കലാണ്. പദങ്ങളില് നിക്ഷിപ്തമായ ആശയങ്ങളെ അവയില്‍നിന്ന് ഉരിഞ്ഞുകളയലാവും. 'മനുഷ്യന്, ജിന്ന്' എന്ന ദ്വന്ദങ്ങളെ അടര്‍ത്തിമാറ്റലാവും. പഞ്ചേന്ദ്രിയാനുഭവങ്ങള്‍ക്കതീതമായ എല്ലാറ്റിനെയും തള്ളിപ്പറയലാവും.\nആയതിനാല്, ജിന്നുകളുടെ അസ്തിത്വം സംബന്ധിച്ച് സംശയത്തിനടിസ്ഥാനമില്ല. അവരുടെ ഉത്തരവാദിത്വം, ശിക്ഷ, ഖുര്‍ആന് ശ്രവണം, ഗ്രഹണം മുതലായവയെ സംബന്ധിച്ചും സന്ദേഹത്തിന് സ്ഥാനമില്ല. ഇവയെല്ലാം അവിതര്‍ക്കിതമായ ഖുര്‍ആനിക സത്യമത്രെ.\nഖുര്‍ആന്റെ ദൃഷ്ടിയില് ജിന്നുകളും മനുഷ്യരും തമ്മിലെ ബന്ധം\nജിന്നുകളുടെ അസ്തിത്വം സ്ഥാപിക്കുന്ന ഖുര്‍ആന് അവരും മനുഷ്യരും തമ്മിലെ ബന്ധം കൃത്യമായി നിര്‍ണയിച്ചിട്ടുണ്ട്. മനുഷ്യര് മനുഷ്യരെയെന്ന പോലെ, ജിന്നുകള്‍ക്ക് മനുഷ്യരെ ദുര്‍ബോധനം ചെയ്യാനും കാര്യങ്ങള് അലങ്കാരചമല്‍ക്കാരങ്ങളോടെ അവതരിപ്പിക്കാനും കഴിയും. ഇതിനപ്പുറം മനുഷ്യരെ സ്വാധീനിക്കാന് ജിന്നുകള്‍ക്ക് കഴിയുമെന്ന് ഖുര്‍ആന് പറയുന്നില്ല. 'മനുഷ്യരുടെ ഹൃദയങ്ങളില് ദുര്‍ബോധനം നടത്തി പിന്മാറിക്കളയുന്ന, മനുഷ്യരിലും ജിന്നുകളിലും പെട്ട ദുര്‍ബോധകരെക്കൊണ്ടുള്ള കെടുതിയില്‍നിന്ന് (ഞാന് ശരണം തേടുന്നു)' (അന്നാസ് 4-6). ഖുര്‍ആന്റെ ഖണ്ഡിത നിലപാടനുസരിച്ച് ജിന്നു വര്‍ഗത്തില് പെട്ട പിശാച് പറയുന്നതായി ഖുര്‍ആന് ഉദ്ധരിക്കുന്നു: കാര്യം തീരുമാനിക്കപ്പെട്ടു കഴിഞ്ഞാല് പിശാച് പറയുന്നതാണ്: തീര്‍ച്ചയായും അല്ലാഹു നിങ്ങളോട് ഒരു വാഗ്ദാനം ചെയ്തു. സത്യവാഗ്ദാനം. ഞാനും നിങ്ങളോട് വാഗ്ദാനം ചെയ്തു. എന്നാല്, നിങ്ങളോട് (ഞാന് ചെയ്ത വാഗ്ദാനം) ഞാന് ലംഘിച്ചു. എനിക്ക് നിങ്ങളുടെ മേല് യാതൊരധികാരവും ഉണ്ടായിരുന്നില്ല. ഞാന് നിങ്ങളെ ക്ഷണിച്ചു. അപ്പോള് നിങ്ങള് എനിക്ക് ഉത്തരം നല്‍കി എന്നു മാത്രം. ആകയാല്, നിങ്ങള് എന്നെ കുറ്റപ്പെടുത്തേണ്ട, നിങ്ങള് നിങ്ങളെത്തന്നെ കുറ്റപ്പെടുത്തുക. എനിക്ക് നിങ്ങളെ സഹായിക്കാനാവില്ല. നിങ്ങള്‍ക്ക് എന്നെയും സഹായിക്കാനാവില്ല. മുമ്പ് നിങ്ങള് എന്നെ പങ്കാളിയാക്കിയിരുന്നതിനെ ഞാനിതാ നിഷേധിച്ചിരിക്കുന്നു. തീര്‍ച്ചയായും അക്രമകാരികളാരോ അവര്‍ക്കാണ് വേദനയേറിയ ശിക്ഷയുള്ളത്'' (ഇബ്‌റാഹീം 22). മനുഷ്യരെ ക്ഷണിക്കുക, വാഗ്ദാനം ചെയ്യുക, മനസ്സില് ദുര്‍ബോധനം നടത്തുക, പ്രലോഭിപ്പിക്കുക, കാര്യങ്ങള് ഭംഗിയാക്കി അവതരിപ്പിക്കുക മുതലായവ മാത്രമാണ് ജിന്നു വര്‍ഗത്തിലെ പിശാചിന്റെ കഴിവില് പെടുന്നത്. ''അവര് രണ്ടു പേര്‍ക്കും- ആദമിനും ഹവ്വാക്കും- അവന് (പിശാച്) ദുര്‍മന്ത്രണം ചെയ്തു'' (അഅ്‌റാഫ് 20). ''അവന് (പിശാച്) പറഞ്ഞു: എന്റെ നാഥാ! നീ എന്നെ പിഴപ്പിച്ചതിനാല് ഞാന് അവര്‍ക്ക് തീര്‍ച്ചയായും ഭൂമിയില് സുന്ദരമാക്കിക്കാണിക്കുകയും അവരെ ഒന്നടങ്കം പിഴപ്പിക്കുകയും ചെയ്യും'' (ഹിജ്ര് 39).\nഅപ്രകാരം, ജിന്നുകളുടെ ദുര്‍മന്ത്രണങ്ങള്‍ക്കും മാര്‍ഗഭ്രംശത്തിനും വശംവദരാവുക ദുര്‍ബല ബുദ്ധികളും അല്‍പ വിശ്വാസികളുമായിരിക്കുമെന്നും ഖുര്‍ആന് തുറന്നു പറഞ്ഞിട്ടുണ്ട്. എന്നാല്, ബുദ്ധിപരമായും വിശ്വാസപരമായും കരുത്തുള്ളവര് പൈശാചിക പ്രേരണകളില്‍നിന്ന് ദൂരെയായിരിക്കും. നിഷ്‌കളങ്കരായ ദൈവദാസന്മാരെ പിശാചിന്റെ പ്രലോഭനവൃത്തത്തില് നിന്ന് അല്ലാഹു മാറ്റിനിര്‍ത്തിയിരിക്കുന്നു. ''തീര്‍ച്ചയായും എന്റെ ദാസന്മാരുടെ മേല് നിനക്ക് സ്വാധീനമില്ല, നിന്നെ പിന്‍പറ്റിയ മാര്‍ഗഭ്രഷ്ടരല്ലാതെ'' (ഹിജ്ര് 42).\nജിന്നു ബന്ധം: ജനങ്ങളുടെ തെറ്റിദ്ധാരണകള്\nഇത്രയും പറഞ്ഞത് ദുര്‍ബോധനം, മാര്‍ഗഭ്രംശം എന്നിവയെ സംബന്ധിച്ചാണ്. ഇതിനപ്പുറം ജിന്നുകള് അവരുടെ തനി സ്വരൂപത്തിലോ മറ്റു രൂപത്തിലോ മനുഷ്യരുടെ മുമ്പാകെ പ്രത്യക്ഷപ്പെടുക, ജിന്നുകള് മനുഷ്യശരീരത്തില് പ്രവേശിക്കുക, മനുഷ്യരുടെ പഞ്ചേന്ദ്രിയങ്ങളിന്മേല് മേധാവിത്വം നേടുക, നന്മകള് നേടാനും തിന്മകളെ പ്രതിരോധിക്കാനുമായി അവരെ ഉപയോഗപ്പെടുത്തുക, ഉദ്ദേശിക്കുമ്പോഴെല്ലാം അവരെ ഹാജരാക്കുക, അവര് മുഖേന അദൃശ്യ വിവരങ്ങള് മനസ്സിലാക്കുക, അവരുമായി വിവാഹബന്ധത്തിലേര്‍പ്പെടുക മുതലായ പലതും സാധ്യമാണെന്ന് ചിലര് ധരിച്ചുവശായിരിക്കുന്നു. ഇതെല്ലാം ഖണ്ഡിതമായ ദീനീ പ്രമാണങ്ങള്‍ക്ക് പുറത്തുള്ള സ്രോതസ്സില്‍നിന്ന് വന്നതാണ്. എല്ലാ കാലത്തുമുള്ള ജനവിഭാഗങ്ങളില് ജിന്നുകളുമായി ബന്ധപ്പെട്ട് പ്രചാരത്തിലുള്ള വര്‍ത്തമാനങ്ങളും അവരിലേക്ക് ചേര്‍ത്ത് പറയപ്പെടുന്ന കഥകളും വിശ്വസിക്കുന്നവരുണ്ടാകും. മനുഷ്യരുടെ മുമ്പാകെ ജിന്നുകള് തനിസ്വരൂപത്തിലും അല്ലാതെയും പ്രത്യക്ഷപ്പെടുമെന്നും മനുഷ്യരുമായി അവര് സംസാരിക്കുമെന്നും മനുഷ്യ ശരീരത്തില് ആവേശിക്കുമെന്നും മറ്റും വിശ്വസിക്കപ്പെടുന്നു. ആദ്യകാല ഇസ്‌ലാമിക തലമുറകളില്‍നിന്ന് ഉദ്ധൃതമായതെന്ന തരത്തില് പ്രചാരത്തിലായ ചില കാര്യങ്ങള് കുറേ പേര് വിശ്വസിച്ചുവശായിരിക്കുന്നു. പണ്ഡിതന്മാര് അവ സാധുവാണെന്ന് അനുമാനിക്കുന്നു. ഈ സങ്കല്‍പത്തെ അടിസ്ഥാനപ്പെടുത്തി മതവിധികള് ആവിഷ്‌കൃതമാവുക വരെ ചെയ്തിട്ടുണ്ട്.\nജിന്നുകളുമായി മനുഷ്യരുടെ വിവാഹം സാധ്യവും സാധുവുമാണെന്ന് വാദിച്ച ചില പണ്ഡിതന്മാര്, ജിന്നുമായി ലൈംഗിക വേഴ്ചയിലേര്‍പ്പെട്ട മനുഷ്യസ്ത്രീ നിര്‍ബന്ധമായും കുളിക്കണമെന്ന് വിധിച്ചിട്ടുണ്ട്. ജിന്നുകള്‍ക്കൊപ്പം സംഘടിത നമസ്‌കാരം, നമസ്‌കരിക്കുന്ന മനുഷ്യര്‍ക്ക് മുന്നിലൂടെ ജിന്നുകളുടെ നടത്തം, മനുഷ്യരില് നിന്ന് ജിന്നുകളും ജിന്നുകളില്‍നിന്ന് മനുഷ്യരും നിവേദനം ചെയ്യുക, ജിന്നുകളുടെ ഭക്ഷണമായ എല്ല് ഉപയോഗിച്ചുള്ള ശൗച്യം, ജിന്നുകള് അറുത്തത് ഭക്ഷിക്കല് മുതലായ ഒട്ടേറെ വിഷയങ്ങള് ഫിഖ്ഹ് ഗ്രന്ഥങ്ങളിലും ജിന്നുകളുമായി ബന്ധപ്പെട്ട കാര്യങ്ങള് പ്രത്യേകം ക്രോഡീകരിച്ച ഗ്രന്ഥങ്ങളിലും ചര്‍ച്ച ചെയ്തതായി കാണാം.\nഞാന് മനസ്സിലാക്കുന്നത്, മേല് പണ്ഡിതന്മാര് സംഭവിക്കാനിടയില്ലാത്തതോ ഒരിക്കലും സംഭവിച്ചിട്ടില്ലാത്തതോ ആയ കാര്യങ്ങള് സങ്കല്‍പിച്ചുകൊണ്ട് കര്‍മശാസ്ത്രാഭ്യാസം നടത്തുക മാത്രമായിരുന്നു എന്നാണ്. അതുകൊണ്ടുതന്നെ ഫിഖ്ഹീ അഭ്യാസം എന്ന നിലയില് പണ്ഡിതന്മാര് ആവിഷ്‌കരിച്ച സങ്കല്‍പ വിഷയങ്ങള് നമ്മെ സംബന്ധിച്ചേടത്തോളം തീര്‍ച്ചയുള്ള സത്യങ്ങള് എന്ന നിലയില് പരിഗണനീയമേ അല്ല. പണ്ഡിതന്മാര് അവരുടെ രീതിയനുസരിച്ച് സങ്കല്‍പിക്കട്ടെ. നമുക്ക് ഖുര്‍ആനിലേക്ക് മടങ്ങാം.\nഅല്ലാഹു മനുഷ്യന് ചെയ്ത അനുഗ്രഹങ്ങളിലൊന്നായാണ് ഇണകള് എന്ന ഖുര്‍ആന് പറയുന്നു. മനുഷ്യര്‍ക്ക് അവരുടെ വര്‍ഗത്തില്‍നിന്നുതന്നെ ഇണകളെ സൃഷ്ടിച്ചു നല്‍കി, അവര്‍ക്കിടയില് സ്‌നേഹവും കാരുണ്യവും ഉണ്ടാക്കി എന്നതെല്ലാം ഖുര്‍ആന് പ്രത്യേകം പരാമര്‍ശിച്ചിരിക്കുന്നു. ''അല്ലാഹു നിങ്ങള്‍ക്ക് നിങ്ങളുടെ കൂട്ടത്തില് നിന്നുതന്നെ ഇണകളെ ഉണ്ടാക്കുകയും നിങ്ങളുടെ ഇണകളിലൂടെ അവന് നിങ്ങള്‍ക്ക് പുത്രന്മാരെയും പൗത്രന്മാരെയും ഉണ്ടാക്കിത്തരികയും ചെയ്തിരിക്കുന്നു....'' (അന്നഹ്ല് 72). ''നിങ്ങള്‍ക്ക് സമാധാനപൂര്‍വം ഒത്തുചേരേണ്ടതിനായി നിങ്ങളില്‍നിന്നുതന്നെ നിങ്ങള്‍ക്ക് ഇണകളെ സൃഷ്ടിക്കുകയും, നിങ്ങള്‍ക്കിടയില് സ്‌നേഹവും കാരുണ്യവും ഉണ്ടാക്കുകയും ചെയ്തതും അവന്റെ ദൃഷ്ടാന്തങ്ങളില് പെട്ടതത്രെ'' (അര്‍റൂം 21). മനുഷ്യര് ജിന്നുകളെ വിവാഹം ചെയ്യുക എന്ന വാദം തന്നെ മഹാ അബദ്ധമാണെന്ന് മേല് സൂക്തങ്ങള് വ്യക്തമാക്കുന്നു. ഇത്തരുണത്തില് അത്തരം വിവാഹം സാധുവാകുമോ ഇല്ലയോ എന്ന ചര്‍ച്ച തന്നെ അപ്രസക്തമാണ്.\nമുഹമ്മദ് നബിയുടെ പ്രവാചകത്വത്തിനു മുമ്പ്, ജിന്നുകള്‍ക്ക് തങ്ങളുടെ മേല് സ്വാധീനമുണ്ടെന്ന് വിശ്വസിച്ച് അവരുടെ സ്വാധീനത്തില്‍നിന്ന് തങ്ങളെ രക്ഷിക്കാനായി ജിന്നുകളെ സ്വാധീനിക്കാന് കഴിവുണ്ടെന്ന് അവകാശപ്പെട്ട മനുഷ്യരോട് ചിലയാളുകള് ശരണം തേടിയിരുന്നതായി ഖുര്‍ആന് വിശദീകരിക്കുന്നുണ്ട്. ജിന്നുകള്‍ക്ക് അദൃശ്യ കാര്യങ്ങളറിയാം, അല്ലാഹുവിന്റെ വിധിപരമായ കാര്യങ്ങള് അറിയാന് കഴിയും, അവരെ സ്വാധീനിക്കാന് ചില മനുഷ്യര്‍ക്ക് കഴിയും മുതലായവ തെറ്റായ വിശ്വാസങ്ങളാണെന്നും അദൃശ്യം അല്ലാഹുവിനു മാത്രമേ അറിയുകയുള്ളൂവെന്നും ജിന്നുകള് തന്നെ പ്രസ്താവിക്കുന്നതായി ഖുര്‍ആന് ഉദ്ധരിച്ചിട്ടുണ്ട്. ''ഭൂമിയിലുള്ളവരുടെ കാര്യത്തില് തിന്മയാണോ ഉദ്ദേശിക്കപ്പെട്ടിട്ടുള്ളത്, അതല്ല അവരുടെ രക്ഷിതാവ് അവരെ നേര്‍വഴിയിലാക്കാന് ഉദ്ദേശിച്ചിരിക്കുകയാണോ എന്ന് ഞങ്ങള്‍ക്കറിഞ്ഞു കൂടാ'' (ജിന്ന് 10).\n''അവന് (അല്ലാഹു) അദൃശ്യം അറിയുന്നവനാണ്. എന്നാല് അവന് തന്റെ അദൃശ്യജ്ഞാനം യാതൊരാള്‍ക്കും വെളിപ്പെടുത്തിക്കൊടുക്കുകയില്ല, അവന് തൃപ്തിപ്പെട്ട വല്ല ദൂതന്നുമല്ലാതെ...'' (ജിന്ന് 26,27). ''അങ്ങനെ അദ്ദേഹം (സുലൈമാന് നബി) വീണപ്പോള്, തങ്ങള്‍ക്ക് അദൃശ്യകാര്യം അറിയാമായിരുന്നുവെങ്കില് അപമാനകരമായ ശിക്ഷയില് ഞങ്ങള് കഴിച്ചുകൂട്ടേണ്ടിവരില്ലായിരുന്നുവെന്ന് ജിന്നുകള്‍ക്ക് ബോധ്യമായി'' (സബഅ് 14). മേല് രണ്ട് സൂക്തങ്ങളും ജിന്നുകള് ഉള്‍പ്പെടെ അല്ലാഹു അല്ലാത്തവര്‍ക്ക് അദൃശ്യമറിയുകയില്ലെന്ന് വ്യക്തമാക്കുന്നു. ജിന്ന്: 10, സബഅ് 14 സൂക്തങ്ങള് തങ്ങള്‍ക്ക് അദൃശ്യം അറിയില്ലെന്ന് ജിന്നുകള് തന്നെ ഖണ്ഡിതമായി പറയുന്നവയാണ്. ഈ സാഹചര്യത്തില് ജിന്നുകള്‍ക്ക് അദൃശ്യം അറിയില്ലെന്നും നേരിട്ടോ അല്ലാതെയോ അവര്‍ക്ക് മനുഷ്യരെ ഉപദ്രവിക്കാന് കഴിയുകയില്ലെന്നും ഖുര്‍ആനില്‍നിന്ന് നമുക്ക് ബോധ്യമാവും.\nഊഹങ്ങള് , ആശയക്കുഴപ്പങ്ങള്\nഖുര്‍ആന് ഖണ്ഡിതമായിത്തന്നെ ഈ വിഷയത്തില് നിലപാട് വ്യക്തമാക്കിയതാണെങ്കിലും എല്ലാ കാലത്തും ജിന്നുകളെ സംബന്ധിച്ച് മനുഷ്യര്‍ക്കിടയില് പല ഊഹങ്ങളും നിലനിന്നു പോന്നിട്ടുണ്ട്. മാരണവിദ്യക്കാര് ജനമനസ്സുകളില് അവ നട്ടുപിടിപ്പിക്കാന് ശ്രമിച്ചിട്ടുണ്ട്. മന്ദബുദ്ധികളും അല്‍പവിശ്വാസികളും അവരുടെ കെണിയില് വീണുപോയിട്ടുണ്ട്. ജിന്നുകള്‍ക്ക് മനുഷ്യാകാരം സ്വീകരിക്കാന് കഴിയും, അതില് നിന്ന് പുറത്തുകടക്കാന് കഴിയും... ഇങ്ങനെ പോകുന്നു വിശ്വാസങ്ങള്. സ്‌നേഹം, ദ്വേഷം, വിവാഹം, വിവാഹമോചനം, നന്മ നേടുക, തിന്മ തടുക്കുക മുതലായവയിലെല്ലാം ജിന്നുകളെ സ്വാധീനിച്ച് കാര്യം നേടാം എന്ന അന്ധവിശ്വാസം ഇപ്പോഴും ബലവത്തായി തുടരുന്നു. നഷ്ടപ്പെട്ടുപോയ വസ്തുക്കള് തിരിച്ചു കിട്ടാനും മറഞ്ഞ കാര്യങ്ങള് അറിയാനും ചികിത്സാവശ്യാര്‍ഥവുമെല്ലാം ജിന്നു സേവയിലൂന്നിയ ആചാരങ്ങളും അനുഷ്ഠാനങ്ങളും വികസിപ്പിച്ചെടുത്ത് ഉപജീവന മാര്‍ഗം തേടുകയാണ് അതിന്റെ വക്താക്കള്. ചില പണ്ഡിതന്മാര് ഇത്തരം ആളുകളെ വ്യാജകഥകള് ചമച്ചു കൊടുത്ത് വഞ്ചിക്കുകയാണ്. അറിവിലും കര്‍മത്തിലും ശ്രദ്ധിക്കേണ്ട പ്രകൃതിപരമായ ചര്യകളില്‍നിന്ന് ആളുകളെ വഴിതെറ്റിക്കുകയാണ്.\nഎല്ലാവരും തങ്ങളുടെ ദീനിനും ദുന്‍യാവിനും ഉപകാരപ്രദമായ കാര്യങ്ങളില് ശ്രദ്ധയൂന്നുകയാണ് വേണ്ടത്. അന്ധവിശ്വാസങ്ങള് ഹൃദയങ്ങളിലേക്ക് കടന്നുവരാന് അനുവദിക്കരുത്. അന്ധവിശ്വാസികളോട് പൊരുതുക, അവരെ ആട്ടിയോടിക്കുക, സമൂഹം അവരില്‍നിന്ന് ശുദ്ധമാവട്ടെ. നന്മയുടെയും സൗഭാഗ്യത്തിന്റെയും കവാടങ്ങള് തുറക്കാന് അല്ലാഹു അനിവാര്യമായി പ്രഖ്യാപിച്ച അറിവുകള് ജനങ്ങള് സ്വായത്തമാക്കട്ടെ.\n(ദാറുശ്ശുറൂഖ് പ്രസിദ്ധീകരിച്ച അല്‍ഫതാവാ എന്ന കൃതിയില്‍നിന്ന്)\nബന്ധപ്പെട്ട വിഷയങ്ങള് :\nജിന്നും പിശാചും എന്താണ് ?\nജിന്നുകള് വേഷം മാറുമോ ?\nPosted in: ജിന്നും പിശാചും,ജിന്ന്,ജിന്ന് പണ്ഡിതന്‍മാരുടെ അഭിപ്രായം\nമുജാഹിദുകള് പിളരുന്നതും ജമാഅത്ത് പിളരാതിരിക്കുന്ന...


ഞങ്ങളുടെ ആ ചിത്രം ഒരു വമ്പൻ പരാജയമാകാൻ കാരണം മമ്മൂട്ടിയല്ല: തുറന്നു പറഞ്ഞ് സത്യൻ അന്തിക്കാട് - 24 TIME MEDIA ഞങ്ങളുടെ ആ ചിത്രം ഒരു വമ്പൻ പരാജയമാകാൻ കാരണം മമ്മൂട്ടിയല്ല: തുറന്നു പറഞ്ഞ് സത്യൻ അന്തിക്കാട് - 24 TIME MEDIA\nഇന്ധനവില കുറച്ച് കെജരിവാള്\nഞങ്ങളുടെ ആ ചിത്രം ഒരു വമ്പൻ പരാജയമാകാൻ കാരണം മമ്മൂട്ടിയല്ല: തുറന്നു പറഞ്ഞ്...\nമലയാളത്തിലെ ഹിറ്റ് സിനികളുടെ സംവിധായകനാണ് സത്യൻ അന്തിക്കാട്. ലളിതമായ പശ്ചാത്തലത്തിൽ കുടുംബ ബന്ധങ്ങളുടെ കഥ നർമ്മത്തിൽ ചാലിച്ച് തന്മയത്വത്തോടെ അവതരിപ്പിക്കാൻ അദ്ദേഹത്തിന് ഒരു പ്രത്യേക കഴിവുതന്നെയാണ്.\nമലയാളത്തിൽ താരരാജാക്കൻമാരായ മമ്മൂട്ടി, മോഹൻലാൽ, സൂപ്പർതാരങ്ങളായ ജയറാം, സുരേഷ്‌ഗോപി, ദിലീപ്, ഫഹദ് ഫാസിൽ, കുഞ്ചാക്കോ ബോബൻ തുടങ്ങിയവരെയെല്ലാം നായകൻമാരാക്കി അദ്ദേഹം നിരവധി ഹിറ്റുകൾ സമ്മാനിച്ചിട്ടുണ്ട്.\nഎന്നാൽ മെഗാസ്റ്റാർ മമ്മൂട്ടിയുമായി ഒന്നിച്ച് സത്യൻ അന്തിക്കാട് ഒരു സിനുമ ചെയതിട്ട് വർഷങ്ങളായി. പക്ഷേ അടുത്തിടെ, നീണ്ട വർഷങ്ങൾക്ക് ശേഷം നടൻ മമ്മൂട്ടിയും സത്യൻ അന്തിക്കാടും വീണ്ടുമൊന്നിക്കുന്നതായി വാർത്തകൾ വന്നിരുന്നു.\nമമ്മൂട്ടിയുമായി താൻ ചെയ്ത സിനിമകളിൽ മിക്കതും വലിയ വിജയങ്ങളായിരുന്നുവെങ്കിലും ഒരു ചിത്രം പരാജയമായിരുന്നുവെന്നും അന്ന് സത്യൻ അന്തിക്കാട് പറഞ്ഞിരുന്നു. കളിക്കളം, അർഥം, ഗോളാന്തര വാർത്തകൾ, നമ്പർ വൺ സ്നേഹതീരം ബാംഗ്ലൂർ നോർത്ത്, കനൽക്കാറ്റ് തുടങ്ങിയവയെല്ലാം വലിയ വിജയങ്ങളായിരുന്നു.\nഎന്നാൽ ശ്രീധരന്റെ ഒന്നാം തിരുമുറിവ് എന്ന ചിത്രം അത്ര വിജയമായിരുന്നില്ല. ഈ ചിത്രത്തിന്റെ പരാജയകാരണം മമ്മൂട്ടിയല്ലെന്നു തുറന്നു പറയുകയാണ് സംവിധായകൻ. സത്യൻ അന്തിക്കാടിന്റെ വാക്കുകൽ ഇങ്ങനെ:\nമമ്മൂട്ടിയും താനും ഒന്നിച്ച ശ്രീധരന്റെ ഒന്നാം തിരുമുറിവ് വിജയിക്കാതിരുന്നതിന്റെ കാരണം മമ്മൂട്ടിയല്ല. അദ്ദേഹത്തിന് കോമഡി ചേരില്ലെന്ന നിഗമനത്തിലൊന്നും എത്തിച്ചേരുന്നത് ശരിയല്ല. താനും ശ്രീനിവാസനും ആ പരാജയം ഏറ്റെടുക്കുന്നു.\nഎന്റെ കഥയും ശ്രീനിയുടെ തിരക്കഥയുമാണ് ശ്രീധരന്റെ ഒന്നാം തിരുമുറിവ് എന്നും സത്യൻ അന്തിക്കാട് പറഞ്ഞു. മാധ്യമം പത്രത്തിന്റെ വാരാന്ത്യപതിപ്പിന് നൽകിയ അഭിമുഖത്തിലായിരുന്നു അദ്ദേഹത്തിന്റെ പരാമർശം. അതേസമയം മമ്മൂട്ടിയെ വെച്ച് ചെയ്യാനിരുന്ന സ്‌ക്രിപ്റ്റ് വീണ്ടും ഉപയോഗിക്കാൻ കഴിയുമോയെന്നും ഉറപ്പിച്ചുപറയാൻ കഴിയില്ലെന്നും സത്യൻ അന്തിക്കാട് പറഞ്ഞു.\nഅതേസമയം മമ്മൂട്ടിയെ വെച്ച് ഇപ്പോൾ ചെയ്യാനിരുന്ന സ്‌ക്രിപ്റ്റ് വീണ്ടും ഉപയോഗിക്കാൻ കഴിയുമോയെന്നും ഉറപ്പിച്ചുപറയാൻ കഴിയില്ലെന്നും സത്യൻ അന്തിക്കാട് പറഞ്ഞു. കോറോണ വ്യാപനം മൂലമുള്ള ലോക്ഡൗൺ ആയതിനാൽ തങ്ങളുടെ പുതിയ ചിത്രം നീണ്ടു പോകുന്ന സാഹചര്യത്തിലാണ് സത്യൻ അന്തിക്കാട് ഇങ്ങനെ പറഞ്ഞത്. ഈ ഓണം ലക്ഷ്യമാക്കി ഒരുക്കാനിരുന്നതായിരുന്നു പുതിയ മമ്മൂട്ടി ചിത്രം.\nACTOR, DIRECTION, MALAYALAM FILMS, mammootty, SATHYAN ANDIKKAD


കുറിഞ്ഞി ഓണ്‍ലൈന്: ചൊവ്വയില് മഞ്ഞ്, ടൈറ്റനില് ദ്രാവകം\nചൊവ്വായില് മഞ്ഞിന്റെ രൂപത്തില് ജലമുണ്ട് എന്നത് ഇനി വെറും അഭ്യൂഹമല്ല. ചൊവ്വാപ്രതലത്തിലുള്ള 'ഫീനിക്‌സ്' വാഹനം, മഞ്ഞ് 'രുചിച്ചുനോക്കി' അവിടുത്തെ ജലസാന്നിധ്യം സ്ഥിരീകരിച്ചിരിച്ചെന്ന് നാസ. ഒപ്പം മറ്റൊരു വാര്‍ത്ത; ശനിയുടെ ഉപഗ്രഹമായ ടൈറ്റനില് ദ്രാവകസാന്നിധ്യം തിരിച്ചറിയാന് 'കാസിനി' പേടകത്തിന് കഴിഞ്ഞിരിക്കുന്നു. സൗരയൂഥത്തില് ഭൂമിയെക്കൂടാതെ ദ്രാവകസാന്നിധ്യമുണ്ടെന്നു കണ്ടെത്തുന്ന രണ്ടാമത്തെ ആകാശഗോളമാണ് ടൈറ്റന്.\nക്രിസ്‌ത്യന് ഹൈജന്‍സ് എന്ന ഡച്ച് ശാസ്‌ത്രജ്ഞന് 1655-ല് ശനിയുടെ ഉപഗ്രഹമായ 'ടൈറ്റന്'(Titan) കണ്ടുപിടിച്ച നാള് മുതല് തുടങ്ങിയതാണ്, ആ വിചിത്ര ചന്ദ്രനെക്കുറിച്ചുള്ള പ്രവചനങ്ങളും അഭ്യൂഹങ്ങളും. 'ഭൂമിയുടെ അപരന്' എന്നാണ് ശനിയുടെ ഏറ്റവും വലിയ ഈ ഉപഗ്രഹം വിശേഷിപ്പിക്കപ്പെടാറ്. അവിടെ സമുദ്രങ്ങളും തടാകങ്ങളുമുണ്ടെന്നും, സൗരയൂഥത്തില് ഭൂമി കഴിഞ്ഞാല് ജീവന് ഏറ്റവും അനുകൂല സാഹചര്യം ടൈറ്റനിലാണെന്നും പ്രവചിക്കപ്പെട്ടു. അവയിലൊരു പ്രവചനം ശരിയെന്നു സ്ഥിരീകരിച്ചതിന്റെ ആവേശത്തിലാണ് ഇപ്പോള് ഗവേഷകലോകം. ടൈറ്റനില് ദ്രാവകസാന്നിധ്യം ഉണ്ടത്രേ. സൗരയൂഥത്തില് ഭൂമിയെക്കൂടാതെ ദ്രാവകസാന്നിധ്യമുണ്ടെന്നു കണ്ടെത്തുന്ന രണ്ടാമത്തെ ആകാശഗോളമാണ് ടൈറ്റന്.\n2004 മുതല് ശനിഗ്രഹത്തെയും അതിന്റെ ഉപഗ്രഹങ്ങളെയും ചുറ്റിസഞ്ചരിച്ച് നിരീക്ഷിക്കുന്ന 'കാസിനി' പേടകത്തിന്റെ സഹായത്തോടെയാണ്, ടൈറ്റനിലെ ദ്രാവകസാന്നിധ്യം ഗവേഷകര് സ്ഥിരീകരിച്ചത്. വെള്ളമല്ല അവിടെയുള്ളത്; ദ്രാവകരൂപത്തിലുള്ള ഹൈഡ്രോകാര്‍ബണുകളുടെയും ഈഥയ്‌നിന്റെയും തടാകങ്ങളാണ്. `ദ്രാവകം നിറഞ്ഞ തടാകങ്ങള് ടൈറ്റന്റെ പ്രതലത്തിലുണ്ടെന്ന വസ്‌തുതയ്‌ക്കു തെളിവു ലഭിക്കുന്നത് ആദ്യമാണ്`-കാസിനിയിലെ ദൃശ്യ മാപ്പിങ് ഉപകരണം നിയന്ത്രിക്കുന്ന സംഘത്തിന്റെ തലവനും, അരിസോണ സര്‍വകലാശാലയിലെ ഗവേഷകനുമായ ബോബ് ബ്രൗണ് അറിയിക്കുന്നു. നാസയുടെയും യൂറോപ്യന് സ്‌പേസ് ഏജന്‍സിയുടെയും സംയുക്തസംരംഭമായ കാസിനി പേടകം, 350 കോടി കിലോമീറ്റര് യാത്ര ചെയ്‌താണ് 2004-ല് ശനിയുടെ സമീപം എത്തിയത്.\nടൈറ്റാനു സമീപത്തുകൂടി കടന്നു പോകുമ്പോള്, അതിന്റെ പ്രതലത്തില് ഇരുണ്ട മേഖലകള് ഉള്ളതായി ഒട്ടേറെ തവണ കാസിനി നിരീക്ഷിച്ചിരുന്നു. എന്നാല്, ആ പാടുകള് ദ്രാവകമാണോ ഖരാവസ്ഥയിലുള്ള എന്തെങ്കിലുമാണോ എന്ന് തിരിച്ചറിയാന് കഴിഞ്ഞിരുന്നില്ല. കാസിനിയിലെ ദൃശ്യമാപ്പിങ് ഉപകരണത്തിന്റെ സഹായത്തോടെ, ഇന്‍ഫ്രാറെഡ് കിരണങ്ങള് പ്രതിഫലിപ്പിക്കുകയും ആഗിരണം ചെയ്യപ്പെടുകയും ചെയ്യുന്നതിന്റെ രീതി മനസിലാക്കിയാണ്, ദ്രാവകസാന്നിധ്യം സ്ഥിരീകരിക്കാന് ഗവേഷകര്‍ക്ക് കഴിഞ്ഞതെന്ന് നാസ അറിയിപ്പില് പറയുന്നു. 95 ശതമാനവും നൈട്രജന് വാതകം നിറഞ്ഞതാണ് ടൈറ്റന്റെ അന്തീരീക്ഷം. ബാക്കി മീഥെയ്‌നും ഈഥെയ്‌നും ഹൈഡ്രോകാര്‍ബണുകളും. ആ അന്തരീക്ഷത്തിലൂടെ ചന്ദ്രപ്രതലത്തിലെ തടാകങ്ങള് നിരീക്ഷിക്കുക എളുപ്പമല്ല.\nടൈറ്റന്റെ ദക്ഷിണധ്രുവപ്രദേശത്തെ 'ഒന്റാരിയോ ലാക്കസ്' (Ontario Lacus) എന്ന തടാകമാണ് കാസിനിയിലെ ഉപകരണം വിശദമായി പരിശോധിച്ചത്. 7,800 ചതുരശ്രമൈല് വിസ്‌താരമുള്ള ആ തടാകത്തില്‍നിന്ന് ദ്രാവക ഈഥയ്‌നിന്റെയും മറ്റും രാസമുദ്രകള് വ്യക്തമായി ലഭിച്ചു. എന്നാല്, മഞ്ഞുകട്ടയുടെയോ അമോണിയ, അമോണിയ ഹൈഡ്രേറ്റ്, കാര്‍ബണ്‍ഡയോക്‌സയിഡ് തുടങ്ങിയവയുടെയോ സാന്നിധ്യം കണ്ടെത്താന് കഴിഞ്ഞില്ല. തടാകം ബാഷ്‌പീകരിക്കപ്പെട്ടുകൊണ്ടിരിക്കുന്നു എന്നാണ് നിരീക്ഷണഫലം പറയുന്നത്. തടാകം ഇരുണ്ടതാണെങ്കില് തീരം വെണ്‍മയാര്‍ന്നതാണെന്നും ഗവേഷകര് മനസിലാക്കി.\nമണ്ണുമാന്തിയ 'ഫീനിക്‌സ്' മഞ്ഞു കണ്ടെടുത്തു. ചൊവ്വയില് ഈ സംഭവം നടന്നിട്ട് കുറെ നാളായി (ഇതു കാണുക). എന്നാല്, ഇപ്പോള് സംഭവിച്ചത് കുറെക്കൂടി താത്‌പര്യജനകമായ സംഗതിയാണ്. മാന്തിയെടുത്ത സാധനം 'രുചിച്ചു'നോക്കി അത് മഞ്ഞ് തന്നെയെന്ന് സ്ഥിരീകരിച്ചിരിക്കുന്നു ആ റോബോട്ടിക് വാഹനം. ചൊവ്വയില് മഞ്ഞുണ്ടേ, മഞ്ഞുണ്ടേ എന്നു ഇത്രകാലവും പറഞ്ഞതിന് ഗവേഷകലോകത്തിന്റെ പക്കല് നേരിട്ടുള്ള തെളിവൊന്നും ഉണ്ടായിരുന്നില്ല. ഇപ്പോള് സ്ഥിതി മാറിയതായി നാസ പറയുന്നു. ചൊവ്വയില് മഞ്ഞുകട്ടയുടെ രൂപത്തില് വെള്ളത്തിന്റെ സാന്നിധ്യം ഇതോടെ സ്ഥിരീകരിക്കപ്പെട്ടിരിക്കുകയാണത്രേ.\nചൊവ്വാപ്രതലത്തില് നിന്ന് യന്ത്രക്കരം കൊണ്ട് മാന്തിയെടുത്ത മണ്ണ്, ഫീനിക്‌സ് അതിന്റെ പരീക്ഷണശാലയില് ചൂടാക്കിയപ്പോള് അതില്‍നിന്ന് നീരാവി പൊങ്ങി. അങ്ങനെയാണ് ചൊവ്വയിലെ വെള്ളം ഫീനിക്‌സ് 'രുചിച്ചത്'. ചൊവ്വയിലെ ജലസാന്നിധ്യം സ്ഥിരീകരിച്ച ദിവസമായി 2008 ആഗസ്‌ത് ഒന്ന് അങ്ങനെ ചരിത്രത്തില് ഇടംനേടിയേക്കും. എത്രയോ കാലമായി മനുഷ്യന് നടത്തുന്ന ശ്രമങ്ങളാണ് ഈ രൂപത്തില് വിജയത്തില് എത്തിയിരിക്കുന്നത്. അവസാനം ചൊവ്വയിലെ മഞ്ഞില് തൊടാനും അത് രുചിച്ചു നോക്കാനും നമുക്ക് കഴിഞ്ഞിരിക്കുന്നു-ട്യൂക്‌സണില് നടത്തിയ വാര്‍ത്താസമ്മേളനത്തില്, അരിസോണ സര്‍വകലാശാലയിലെ വില്യം ബോയിന്‍ടണ് പറഞ്ഞു.\n2008 മെയ് 25-ന് ചെവ്വയുടെ ഉത്തരധ്രുവ മേഖലയില് ഇറങ്ങിയ ഫീനിക്‌സ് വാഹനം, മൂന്നു മാസം നീണ്ട ശ്രമത്തിലാണ് ജീവന്റെ അടിസ്ഥാനഘടകങ്ങളിലൊന്നായ ജലം അവിടെയുണ്ടെന്ന് സ്ഥിരീകരിച്ചത്. ഇത്രകാലവും ഇതുസംബന്ധിച്ച് ലഭിച്ചതെല്ലാം പരോക്ഷ തെളിവുകളായിരുന്നു. ആ സ്ഥിതി ഇപ്പോള് മാറിയിരിക്കുന്നു. ഫീനിക്‌സിലെ ലബോറട്ടറിയില് എട്ട് പരീക്ഷണപാത്രങ്ങളുണ്ട്. അവയില് മഞ്ഞടങ്ങിയ മണ്ണിടാന് രണ്ട് തവണ ശ്രമിച്ച് പരാജയപ്പെട്ടപ്പോള്, വെറും മണ്ണിട്ട് പരീക്ഷണം നടത്തുകയായിരുന്നു. അത്ഭുതകരമെന്നു പറയട്ടെ, ആ മണ്ണിലും ചെറിയൊരളവ് മഞ്ഞുണ്ടായിരുന്നു. അതാണ് നീരാവിയായി പൊങ്ങിയത്. ചൊവ്വായില് ഓര്‍ഗാനിക് രാസസംയുക്തങ്ങളുണ്ടോ എന്നും ഫീനിക്‌സ് അന്വേഷിക്കുന്നുണ്ട്. പുതിയ വിജയത്തിന്റെ വെളിച്ചത്തില് ഫീനിക്‌സ് ദൗത്യം അഞ്ചാഴ്‌ച കൂടി നീട്ടുന്നതായി നാസ പ്രഖ്യാപിച്ചു. (കടപ്പാട്: നാസ, അസോസിയേറ്റഡ് പ്രസ്സ്).\nPosted by Joseph Antony at 8/02/2008 02:51:00 PM\nടൈറ്റന്റെ ദക്ഷിണധ്രുവപ്രദേശത്തെ 'ഒന്റാരിയോ ലാക്കസ്' എന്ന തടാകമാണ് കാസിനിയിലെ ഉപകരണം വിശദമായി പരിശോധിച്ചത്. 7,800 ചതുരശ്രമൈല് വിസ്‌താരമുള്ള ആ തടാകത്തില്‍നിന്ന് ദ്രാവക ഈഥയ്‌നിന്റെയും മറ്റും രാസമുദ്രകള് വ്യക്തമായി ലഭിച്ചു. എന്നാല്, മഞ്ഞുകട്ടയുടെയോ അമോണിയ, അമോണിയ ഹൈഡ്രേറ്റ്, കാര്‍ബണ്‍ഡയോക്‌സയിഡ് തുടങ്ങിയവയുടെയോ സാന്നിധ്യം അവിടെ കണ്ടെത്താന് കഴിഞ്ഞില്ല. മറ്റൊരു വാര്‍ത്തകൂടി, ശനിയില് മഞ്ഞിന്റെ രൂപത്തില് ജലമുള്ളതായി ഫീനിക്‌സ് വാഹനം സ്ഥിരീകരിച്ചു.\nശാസ്ത്രം വളരുന്നു. സാങ്കേതികവിദ്യകള് വളരുന്നു..\nഅതിപ്പോള് ചൊവ്വയിലെ ജലസാന്നിദ്ധ്യവും തെളിയിച്ചു കഴിഞ്ഞു...\nപക്ഷേ നമ്മള് ഇനിയും പറയും ചൊവ്വാദോഷം ചൊവ്വാദോഷം എന്ന്...\nശാസ്ത്രമുണ്ട് പക്ഷേ ശാസ്ത്രബോധമില്ല..\nഅല്ലെങ്കില് എന്താണ് ശാസ്ത്രം എന്ന് അറിയില്ല..\nഅറിഞ്ഞിട്ടും തിരിച്ചറിയാന് ശ്രമിക്കാത്തവര്..!\nനല്ല ലേഖനം. പത്രങ്ങള് കൊടുക്കാത്ത പ്രാധാന്യം ബൂലോകത്ത് ലഭിക്കും...\nഅര്‍ഥവത്തായ ഈ അഭിപ്രായ പ്രകടനത്തില് വളരെ സന്തോഷം, സ്വാഗതം.\n"ചൊവ്വയില് മഞ്ഞുണ്ടേ, മഞ്ഞുണ്ടേ എന്നു ഇത്രകാലവും പറഞ്ഞതിന് ഗവേഷകലോകത്തിന്റെ പക്കല് നേരിട്ടുള്ള തെളിവൊന്നും ഉണ്ടായിരുന്നില്ല."\nയൂറോപ്പിയന് സ്പേയ്സ് ഏജന്‍സിയും, നാസയും തമ്മില് ഇതിനെ കുറിച്ച് അടിതുടങ്ങിയിട്ട് കാലം കുറച്ചായി. ഒരാള് വടക്കും മറ്റൊരാള് തെക്കുമാണ് പരീക്ഷണങ്ങള് നടത്തുന്നത്.\nവെള്ളത്തിന്റെ സാന്നിദ്ധ്യമുണ്ടെന്ന് തെളിയിക്കുന്ന സ്പെക്ട്രോസ്കോപ്പിക്ക് ചിത്രം ആദ്യം എടുത്തത് യൂറോപ്പിന്റെ പ്രോബ് ആണ്. അത് ഇപ്പോള് നാസ സ്ഥിരീകരിച്ചു എന്നേ ഉള്ളൂ.\nപണ്ട് റഷ്യയും അമേരിക്കയും തമ്മിലായിരുന്നു സ്പേയ്സ് യുദ്ധമെങ്കില് ഇന്ന് യൂറോപ്പും അമേരിക്കയും തമ്മിലാണ്. ഇവര്‍ക്കിടയിലേയ്യ്ക്കാണ് ചൈനയും, ഇന്ത്യയും വന്ന് വീഴുവാന് പോകുന്നത്. ചന്ദ്രനിലേയ്ക്ക് ചൈന ഉപഗ്രഹം അഴച്ചു കഴിഞ്ഞു. ഇന്ത്യ 2009ല് അഴയ്ക്കുമായിരിക്കും. അത് കണ്ട് നാസയും കൂടെ കൂടിയിട്ട്റ്റുണ്ട്! നമ്മള് ചന്ദ്രന്റെ മറുവശത്തേയ്ക്കാണ് പോകുന്നത് എന്നതിനാല് അമേരിക്കകാര് യഥാര്‍ത്ഥത്തില് ചന്ദ്രനില് ഇറങ്ങിയിരുന്നോ എന്ന വിവാദത്തിന് തെളിവ് നമുക്കും നല്‍കാനാവില്ല!


CPM പ്രവർത്തകൻ തലശ്ശേരി ഹരിദാസന്റെ കൊലപാതകം: രാഷ്ട്രീയ വൈരാഗ്യം മൂലമെന്ന് കുറ്റപത്രം| political reason behind the murder of CPM activist Thalassery Haridasan says in Charge sheet – News18 Malayalam\nതുടരന്വേഷണത്തിനായി അഞ്ചു പ്രതികളുടെ ശബ്ദ സാമ്പിളുകൾ ശേഖരിക്കാൻ കോടതി അനുമതി നൽകി\nLast Updated : May 21, 2022, 10:12 IST\nകണ്ണൂർ: തലശേരിയിൽ സിപിഎം പ്രവര്‍ത്തകന് (CPM) പുന്നോല് താഴെവയലില് കെ ഹരിദാസനെ കൊലപ്പെടുത്തിയ കേസില് (Haridasan Murder Case) പൊലrസ് തലശേരി ഒന്നാം ക്ലാസ് മജിസ്‌ട്രേറ്റ് കോടതിയില് കുറ്റപത്രം (charge sheet) സമര്‍പ്പിച്ചു. 17പേരെ പ്രതിചേര്‍ത്താണ് ന്യൂമാഹി പൊലീസ് ഇന്‍സ്‌പെക്ടര് വി വി ലതീഷ് കുറ്റപത്രം സമര്‍പ്പിച്ചത്.\nബിജെപി തലശേരി മണ്ഡലം പ്രസിഡന്റും നഗരസഭാ കൗണ്‍സിലറുമായ കെ ലിജേഷ് ആണ് കേസിലെ ഒന്നാം പ്രതി. ലിജേഷ് കുറ്റകൃത്യത്തില് നേരിട്ടു പങ്കെടുത്തതായി കുറ്റപത്രം പറയുന്നു. രാഷ്ട്രീയ വൈരാഗ്യമാണ് ഹരിദാസനെ കൊലപ്പെടുത്താന് പ്രതികള്‍ക്ക് പ്രേരണയായത്. ഒന്നു മുതല് ആറുവരെയുള്ള പ്രതികൾ കുറ്റകൃത്യത്തില് നേരിട്ടു പങ്കെടുത്തതായാണ് പൊലീസിന്റെ കണ്ടെത്തൽ.\n11 പേര്‍ക്കെതിരേ ഗൂഢാലോചനാ കുറ്റവും ചുമത്തിയിട്ടുണ്ട്. കേസിലെ ഏഴാം പ്രതി നിജില് ദാസിനെ ഒളിവില് കഴിയാന് താമസ സൗകര്യം ഒരുക്കി നല്‍കിയ അധ്യാപികയായ രേഷ്മ 17ാംപ്രതിയാണ്.\nAlso Read- Vijay Babu| വിജയ് ബാബു ജോർജിയയിലേക്ക് കടന്നുവെന്ന് വിവരം; റെഡ് കോർണർ നോട്ടീസ് പുറപ്പെടുവിക്കാൻ പൊലീസ്\nകഴിഞ്ഞ ഫെബ്രുവരി 21ന് പുലര്‍ച്ചെയായിരുന്നു ഹരിദാസിനെ പ്രതികള് ചേര്‍ന്ന് പുന്നോലിലെ വീടിന് സമീപത്ത് വച്ച് വെട്ടിക്കൊലപ്പെടുത്തിയത്. രാഷ്ട്രീയ വിരോധം മൂലമാണ് ആർഎസ്എസ് പ്രവർത്തകർ ഹരിദാസിനെ കൊലപ്പെടുത്തിയതെന്ന് പൊലീസ് കുറ്റപത്രം വ്യക്തമാക്കുന്നു.\nഫെബ്രുവരി എട്ടിന് ആർഎസ്എസ്- ബിജെപി പ്രവർത്തകരായ വിമിൻ, അമൽ, അർജുൻ, ദീപക്ക് എന്നിവരെ ഹരിദാസൻ ഉൾപ്പെടെയുള്ളവർ ആക്രമിച്ചിരുന്നു. ഇതിന് പ്രതികാരമായാണ് കൊലപാതകം പ്രതികൾ ആസൂത്രണം ചെയ്തത് എന്ന‌ാണ് കുറ്റപത്രത്തിൽ പറയുന്നത്. പ്രത്യേകമായി രൂപകൽപ്പന ചെയ്ത മൂന്ന് വാളുകളും മൂന്ന് കൊടുവാളും ഒരു കത്തിയും ഒന്നാം പ്രതിയായ ലിജേഷ് സ്കൂട്ടറിൽ എത്തിച്ച് കൊടുത്തു. മത്സ്യത്തൊഴിലാളിയായ ഹ ഹരിദാസൻ കരയിലെത്തിയ വിവരം സുനേഷാണ് ലിജേഷിന് അറിയിച്ചത്. തുടർന്നാണ് പ്രതികൾ കുറ്റകൃത്യം അതിനുള്ള തയ്യാറെടുപ്പ് നടത്തിയത്.\nകേസിലെ ഏഴാം പ്രതിയും ആർഎസ്എസ് നേതാവുമായ നിജിൽ ദാസിന്റെ ഫോണിൽ നിന്നും ഗൂഢാലോചന സംബന്ധിച്ച നിർണായക വിവരങ്ങൾ ലഭിച്ചതായി കുറ്റപത്രം പറയുന്നു. കൊലപാതകം, കുറ്റകരമായ സംഘം ചേരൽ, കലാപമുണ്ടാക്കാൻ ശ്രമിക്കൽ, മാരകായുധം ഉപയോഗിക്കൽ, കുറ്റകരമായ ഗൂഢാലോചന, ബോധപൂർവമായ മുറിവേൽപ്പിക്കുന്ന അക്രമം നടത്തൽ തുടങ്ങിയ കുറ്റങ്ങളാണ് 1 മുതൽ 16 വരെയുള്ള പ്രതികൾക്കെതിരെ ചുമത്തിയിരിക്കുന്നത്. കുറ്റവാളിയാണെന്ന് അറിഞ്ഞു കൊണ്ടു തന്നെയാണ് നിജിൽ ദാസിന് പതിനേഴാം തീയതി രേഷ്മ ഒളിച്ചു താമസിക്കാൻ സൗകര്യം ഒരിക്കിയത് എന്നും കുറ്റപത്രത്തിൽ പറയുന്നു. 124 സാക്ഷി മൊഴികളാണ് കുറ്റപത്രത്തില് പൊലിസ് രേഖപ്പെടുത്തിയിട്ടുണ്ട്. 200 ഓളം തൊണ്ടി മുതലുകളും പൊലിസ് ശേഖരിച്ചിരുന്നു.\nAlso Read- Attack| മൊബൈൽ ഗെയിമിനെ ചൊല്ലി തർക്കം; യുവാവിനെ പ്രായപൂർത്തിയാകാത്ത സുഹൃത്ത് വെട്ടിപ്പരിക്കേൽപ്പിച്ചു\nകേസിലെ 12ാം പ്രതി എം. സുനേശ്, 17ാം പ്രതി രേശ്മ എന്നിവര്‍ക്കു മാത്രമാണു കോടതി ഇതുവരെ ജാമ്യം അനുവദിച്ചത്. പ്രതികളിൽ രണ്ടുപേരെ ഇനിയും പിടികൂടാനുണ്ട്. ബാക്കി 13 പ്രതികളും റിമാൻഡിലാണ്.\nകേസിലെ എട്ട് പ്രതികൾ കഴിഞ്ഞ ദിവസം സമർപ്പിച്ച ജാമ്യ ഹർജി കോടതി തള്ളിയിരുന്നു. കെ.വി.വിമിൻ, അമൽ മനോഹരൻ, പി.കെ.അശ്വന്ത്, അർജുൻ, ദീപക് സദാനന്ദൻ, അഭിമന്യു, ശരത്ത്, ആത്മജൻ എന്നിവരുടെ ജാമ്യഹർജി ആണ് തലശ്ശേരി പ്രിൻസിപ്പൽ സെഷൻസ് കോടതി തള്ളിയത് . കേസിലെ5പ്രതികളുടെ ശബ്ദ സാമ്പിളുകൾ ശേഖരിക്കണം എന്ന പ്രോസിക്യൂഷൻ ആവശ്യം കോടതി അംഗീകരിച്ചു. കെ ലിജേഷ് , വിമിൻ , ആത്മജ്, ശരത്, നിജിൽ ദാസ് എന്നിവരുടെ ശബ്ദ സാമ്പിളുകളാണ് ശേഖരിക്കാൻ അനുമതി നൽകിയത്. ആകാശവാണിയിലാണ് ശബ്ദ ശേഖരണം നടത്തുക. തുടർന്ന് പരിശോധനയ്ക്കായി ഫോറൻസിക് ലബോറട്ടറിയിലേക്ക് അയക്കും.\nFirst published: May 21, 2022, 10:12 IST\nbjpChargesheetcpm worker murderkannurkerala police


World Cup 2018: predictions for pre quarter matches - Malayalam MyKhel\n» പ്രീക്വാര്‍ട്ടറിന് അരങ്ങുണരുന്നു; ഇനി കളി മാറും; ക്വാര്‍ട്ടറിലേക്ക് ആരൊക്കെ?; പ്രവചനം ഇങ്ങനെ\nപ്രീക്വാര്‍ട്ടറിന് അരങ്ങുണരുന്നു; ഇനി കളി മാറും; ക്വാര്‍ട്ടറിലേക്ക് ആരൊക്കെ?; പ്രവചനം ഇങ്ങനെ\nUpdated: Friday, June 29, 2018, 19:38 [IST]\nമോസ്‌കോ: റഷ്യ ലോകകപ്പിന്റെ ഗ്രൂപ്പ് മത്സരങ്ങള് അവസാനിച്ചതോടെ ഇനി പ്രീക്വാര്‍ട്ടറിലേക്ക്. ജര്‍മനിയുടെ പുറത്താകലൊഴിച്ചാല് അപ്രതീക്ഷിതമായി മറ്റു ടീമുകള് വലിയ പരിക്കേല്‍ക്കാതെ പ്രീക്വാര്‍ട്ടറിലെത്തിയിട്ടുണ്ട്. പ്രീക്വാര്‍ട്ടര് മുതല് കളി കാര്യമാകും. പിഴച്ചാല് ഇനി തിരുത്താന് സമയമില്ല. നോക്കൗണ്ട് റൗണ്ടില് മോശം കളി പുറത്തെടുക്കുന്നവര്‍ക്ക് ഇനി നാട്ടിലേക്ക് മടങ്ങാം.\nആദ്യ റൗണ്ട് തപ്പിത്തടഞ്ഞാണ് പെരുമയുമായെത്തിയ ചില ടീമുകള് പ്രീക്വാര്‍ട്ടറിലെത്തിയത്. ഇവരില് ചിലര് കളിയെ എങ്ങിനെ സമീപിക്കുന്നു എന്നതും വരു ദിവസങ്ങളില് ബോധ്യമാകും. ശനിയാഴ്ച ആരംഭിക്കുന്ന പ്രീക്വാര്‍ട്ടര് മത്സരത്തില് സൂപ്പര്‍താരം ലയണല് മെസ്സിക്കും, ക്രിസ്റ്റ്യാനോ റൊണാള്‍ഡോയ്ക്കും നിര്‍ണായകമാണ്. ഇരുവരും ശക്തരായ എതിരാളികള്‍ക്കെതിരെയാണ് കളിക്കാനിറങ്ങുന്നത്. ഗ്രൂപ്പ് മത്സരങ്ങളുടെ അടിസ്ഥാനത്തില് പ്രീക്വാര്‍ട്ടറില് ടീമുകളുടെ വിജയ സാധ്യത ബിബിസിക്കുവേണ്ടി പ്രവചിക്കുകയാണ് മുന് താരം മാര്‍ക്ക് ലോറന്‍സണ്.\nഅര്‍ജന്റീന ഫ്രാന്‍സ് മത്സരത്തില് ആരു ജയിക്കും?\nഗ്രൂപ്പ് ഡി യിലെ രണ്ടാം സ്ഥാനക്കാരായ അര്‍ജന്റീനയും സി യിലെ ഒന്നാം സ്ഥാനക്കാരായ ഫ്രാന്‍സും തമ്മിലാണ് ആദ്യ പ്രീക്വാര്‍ട്ടര് മത്സരം. ഇരു ടീമുകളും ഏറ്റുമുട്ടുമ്പോള് തുല്യശക്തികളുടെ പോരാട്ടമായി മാറും. ഗ്രൂപ്പ് മത്സരങ്ങളില് ആധികാരിക പ്രകടനം കാഴ്ചവെക്കാനായിട്ടില്ലെങ്കിലും അര്‍ജന്റീനയെക്കാള് മികച്ചു നിന്നത് ഫ്രാന്‍സ് ആണ്. മെസ്സി തിളങ്ങിയില്ലെങ്കില് അര്‍ജന്റീനയ്ക്ക് മടങ്ങാം. പോള് പോഗ്ബയും, കാന്റെയും മെസ്സിയെ പൂട്ടുമെന്നുറപ്പാണ്. ഇതുവഴി ഫ്രാന്‍സിന് നേട്ടമുണ്ടാകും. ഫ്രാന്‍സ് ഒരു ഗോള് മാര്‍ജിനില് ജയിക്കുമെന്നാണ് ലോറെന്‍സണിന്റെ പ്രവചനം.\nയുറുഗ്വായ് പോര്‍ച്ചുഗല് മത്സരത്തില് ആര്‍ക്കാണ് സാധ്യത?\nലാറ്റിനമേരിക്കന് കരുത്തരായ യുറുഗാ്വയും യൂറോ ചാമ്പ്യന്മാരായ പോര്‍ച്ചുഗലും തമ്മിലാണ് രണ്ടാം മത്സരം. സൂപ്പര്‍താരം ക്രിസ്റ്റ്യാനോ റൊണാള്‍ഡോയുടെ സാന്നിധ്യം പോര്‍ച്ചുഗലിന് നേട്ടമാണ്. എന്നാല്, ടീമെന്ന നിലയില് യുറുഗ്വായ് ഗ്രൂപ്പ് മത്സരങ്ങളില് തിളങ്ങിയിട്ടുണ്ട്. യുറുഗ്വായ് ഒരു ഗോള് മാര്‍ജിനില് പോര്‍ച്ചുഗലിനെ മറികടക്കുമെന്ന് ലോറെന്‍സണ് പറയുന്നു.\nസ്‌പെയിന് റഷ്യ മത്സരത്തില് ജയം ആര്‍ക്കൊപ്പം?\nആതിഥേയരെന്ന നിലയില് ആദ്യ രണ്ടുമത്സരത്തിലും ഗോള്‍വര്‍ഷം നടത്തിയ ടീമാണ് റഷ്യ. കാണികളുടെ മികച്ച പിന്തുണ ടീമിന് ഗുണകരമാണ്. എന്നാല്, യുറഗ്വായുമായി നടന്ന മത്സരത്തില് ടീമിന്റെ നിലവാരം വ്യക്തമാക്കപ്പെട്ടു. സ്‌പെയിനും കളിക്കാരുടെ മികവിനൊത്ത പ്രകടനം കാഴ്ചവെക്കാനായിട്ടില്ല. എന്നാല്, റഷ്യയെ അനായാസം മറികടക്കാനാകുമെന്നാണ് ലോറെന്‍സണിന്റെ നിഗമനം. രണ്ടു ഗോള് മാര്‍ജിനിലുള്ള ജയമാണ് സ്‌പെയിനിന് പ്രവചിക്കുന്നത്.\nക്രൊയേഷ്യ ഡെന്മാര്‍ക്ക് മത്സരത്തില് സാധ്യത ഏതു ടീമിന്?\nലോകകപ്പില് മികച്ച പ്രകടനം നടത്തിയ ടീമുകളില് മുമ്പന്മാരാണ് ക്രൊയേഷ്യ. ഗ്രൂപ്പ് ഘട്ടത്തിലെ മൂന്നു മത്സരങ്ങളും ജയിച്ചു. അര്‍ജന്റീനയ്‌ക്കെതിരായ പ്രകടനം അവരുടെ ശക്തി വിളിച്ചോതുന്നു. ഡെന്മാര്‍ക്കും ശരാശരി പ്രകടനം നടത്തിയ ടീമാണ്. ക്രൊയേഷ്യയുടെ ലൂക്കാ മോഡ്രിച്ചും ഡെന്മാര്‍ക്കിന്റെ എറിക്‌സണും നേര്‍ക്കുനേര് വരുന്ന പോരാട്ടത്തില് ക്രൊയേഷ്യയ്ക്ക് രണ്ടു ഗോള് മാര്‍ജിനിലുള്ള ജയം ലോറെന്‍സണ് പ്രവചിക്കുന്നു.\nബ്രസീല് മെക്‌സിക്കോ പ്രീക്വാര്‍ട്ടറിലെ ജേതാവ് ആരായിരിക്കും?\nറഷ്യ ലോകകപ്പില് കിരീടം നേടുമെന്ന് കരുതപ്പെടുന്ന ടീമാണ് ബ്രസീല്. അതിനൊത്ത പ്രകടനം അവര് ഗ്രൂപ്പ് മത്സരത്തില് പുറത്തെടുത്തിട്ടുണ്ട്. നെയ്മറിന്റെ നേതൃത്വത്തിലുള്ള ടീം മികച്ച ഒത്തിണക്കത്തോടെയാണ് കളിക്കുന്നത്. ആദ്യ മത്സരത്തില് ജര്‍മനിയെ ഞെട്ടിച്ച മെക്‌സിക്കോയും അപ്രതീക്ഷിത പ്രകടനം നടത്തിയിരുന്നു. എന്നാല്, സ്വീഡനോട് തോറ്റ രീതി അവര്‍ക്ക് പ്രീക്വാര്‍ട്ടറിനപ്പുറം കടക്കാനാകില്ലെന്ന് തെളിയിക്കുന്നു. ബ്രസീല് രണ്ടു ഗോള് മാര്‍ജിനില് ജയിക്കുമെന്നാണ് ലോറെന്‍സണിന്റെ പ്രവചനം.\nബെല്‍ജിയം ജപ്പാന് മത്സരത്തില് ആരു ജയിക്കും?\nലോകകപ്പിലെ സാധ്യതാ ടീമുകളില് മുമ്പന്മാരാണ് ബെല്‍ജിയം. മികച്ച ടീമായി കളിക്കുന്ന ഒരുപിടി ലോകോത്തര താരങ്ങള് അവര്‍ക്കുണ്ട്. ഹസാര്‍ഡും, ഡി ബ്രുയിനും, ലുക്കാക്കുവും അടങ്ങുന്ന സംഘം ആരെയും തോല്‍പ്പിക്കാന് പോന്നവരാണ്. ആക്രമണ ഫുട്‌ബോള് കളിക്കുന്ന ജപ്പാന് ബെല്‍ജിയത്തിനെതിരെ അട്ടിമറി ജയം നേടാന് കഴിഞ്ഞേക്കില്ല. രണ്ടു ഗോള് മാര്‍ജിനില് ബെല്‍ജിയം പ്രീക്വാര്‍ട്ടര് കടക്കുമെന്ന് ലോറെന്‍സണ് വിലയിരുത്തുന്നു.\nസ്വീഡന് സ്വിറ്റ്‌സര്‍ലന്‍ഡ് മത്സരത്തിലെ വിജയി?\nപ്രീക്വാര്‍ട്ടറിലെ ശക്തമായ മത്സരമായിരിക്കും സ്വീഡനും സ്വിറ്റ്‌സര്‍ലന്‍ഡും തമ്മിലുള്ളത്. ഇരു ടീമുകളും ഗ്രൂപ്പ് മത്സരത്തില് കരുത്തു തെളിയിച്ച് എത്തുന്നവരാണ്. ഓരോ മത്സരം കഴിയുന്തോറും സ്വീഡന് പുരോഗമിക്കുന്നുണ്ട്. പ്രതിരോധ മികവിലെത്തുന്ന സ്വിറ്റ്‌സര്‍ലന്‍ഡ് അവസാന മത്സരത്തില് കോസ്റ്റാറിക്കയോട് രണ്ടുഗോള് വഴങ്ങിയിരുന്നു. ഇരു ടീമുകളും ഏറ്റുമുട്ടുമ്പോള് സ്വിറ്റ്‌സര്‍ലാന്‍ഡ് ഒരു ഗോള് മാര്‍ജിനില് ജയിക്കുമെന്നാണ് ലോറെന്‍സണിന്റെ പ്രവചനം.\nകൊളംബിയ ഇംഗ്ലണ്ട് മത്സരത്തിലെ ജേതാവ് ആരായിരിക്കും?\nറഷ്യ ലോകകപ്പില് കരുത്തുള്ള ടീമുമായെത്തിയ ഇംഗ്ലണ്ട് ഏത് ടീമിനെയും തോല്‍പ്പിക്കാന് കെല്‍പ്പുള്ളവരാണ്. ഹാരി കെയിനിന്റെ ഗോളടി മികവ് ടീമിന് മേല്‍ക്കൈ നല്‍കുന്നു. ഗ്രൂപ്പ് കളികളില് ഗോളടിച്ചുകൂട്ടിയ ടീം കൂടിയാണ് ഇംഗ്ലണ്ട്. ആദ്യ മത്സരത്തിലെ ഞെട്ടിക്കുന്ന തോല്‍വിക്കുശേഷം തുടര്‍ച്ചയായ രണ്ടു മത്സരങ്ങളും ജയിച്ചെത്തിയ കൊളംബിയയ്ക്ക് ഇംഗ്ലണ്ടിനെ അട്ടിമറിക്കാനുള്ള ശേഷി ഇല്ലെന്നാണ് ലോറെന്‍സണിന്റെ പ്രവചനം. ഇംഗ്ലണ്ട് രണ്ട് ഗോള് മാര്‍ജിനില് ജയിക്കുമെന്നും അദ്ദേഹം വിലയിരുത്തുന്നു.\nനേരത്തെ, ഗ്രൂപ്പ് ഘട്ടത്തിലും ലോറെന്‍സണ് പ്രവചനം നടത്തിയിരുന്നു. ജര്‍മനിയുടെയും സെനഗലിന്റെയും കാര്യത്തിലൊഴിച്ച് അദ്ദേഹത്തിന്റെ വിലയിരുത്തല് ശരിയായി വരികയും ചെയ്തു.\nRead more about: world cup 2018 football world cup fifa world cup fifa world cup 2018 russia world cup football fifa അര്‍ജന്റീന ബ്രസീല് ഫ്രാന്‍സ് ലോകകപ്പ് 2018 ഫുട്ബോള് ലോകകപ്പ് ഫിഫ ലോകകപ്പ് ഫിഫ ലോകകപ്പ് 2018 റഷ്യ ലോകകപ്പ് ഫുട്ബോള് ഫിഫ


കുവൈറ്റ് : കുവൈറ്റിലെ ഇന്ത്യന് സംഘടനകള്‍ക്ക് കര്‍ശനനിയന്ത്രണവുമായി ഇന്ത്യന് എംബസി. മാര്‍ഗ്ഗനിര്‍ദേശങ്ങള് പാലിക്കാത്തതിനെത്തുടര്‍ന്ന് മലയാളികളുടേത് അടക്കം നൂറിലധികം പ്രവാസിസംഘടനകളുടെ രജിസ്ട്രേഷന് റദ്ദാക്കി. നിശ്ചിത മാനദണ്ഡം അനുസരിച്ചാണ് എംബസി പ്രവാസി സംഘടനകള്‍ക്ക് രജിസ്ട്രേഷന് നല്‍കിവരുന്നത്. എന്നാല്, സംഘടനകളുടെ എണ്ണം വര്‍ധിച്ചതോടെ മാനദണ്ഡങ്ങള് പാലിക്കപ്പെടാതെയായി.\nഇരുന്നൂറ്റി എണ്‍പത് സംഘടനകള് നിലവിലുണ്ടായിരുന്നെങ്കിലും നിലവില് അത് തൊണ്ണൂറ്റിആറാക്കി ചുരുക്കി. പുതുക്കിയ പട്ടികയില് മലയാളി സംഘടനകളുടെ എണ്ണം ഇരുപത്തിയഞ്ചായി കുറഞ്ഞു. നേരത്തേ ഇത് നൂറ്റിനാല്‍പ്പതിലേറെയായിരുന്നു. മത, ജാതി, രാഷ്ട്രീയപാര്‍ട്ടി സംഘടനകളും ഇതില് പെടുന്നു. എംബസിയുടെ വെബ്സൈറ്റിലൂടെയാണ് വിവരം പുറത്തുവന്നത്.\nമാനദണ്ഡങ്ങള് പുതുക്കി നിശ്ചയിച്ച് രജിസ്ട്രേഷന് ക്രമപ്പെടുത്താനാണ് എംബസി ആലോചിക്കുന്നതെന്നാണ് സൂചന. കുവൈറ്റില് രാഷ്ട്രീയ സംഘടനാ പ്രവര്‍ത്തനം പാടില്ലെങ്കിലും ഇന്ത്യയിലെ രാഷ്ട്രീയ പാര്‍ട്ടികളുടെ അനുഭാവികള് സാംസ്‌കാരിക സംഘടനയെന്ന പേരില് പ്രവര്‍ത്തിക്കുന്നുണ്ട്. മലയാളികളാണ് ഏറ്റവുമധികം സംഘടന നടത്തുന്നത്. അതേസമയം, രജിസ്ട്രേഷന് റദ്ദാക്കിയെങ്കിലും പ്രവര്‍ത്തനങ്ങള് തടസപ്പെടില്ല. മാനദണ്ഡപ്രകാരം വീണ്ടും രജിസ്റ്റര് ചെയ്യാവുന്നതാണെന്നും അധികൃതര് അറിയിച്ചു.\nഅഞ്ചില് കൂടുതല് ജോലിക്കാരുണ്ടോ?…പിടിമുറുക്കി സൗദി\nഅല്‍ഐനില് പൊതുഗതാഗത സംവിധാനം മെച്ചപ്പെടുത്താൻ ഓട്ടോമേറ്റഡ് പെയ്മെന്‍റ് സംവിധാനവും സ്മാർട്ട് കാർഡും\nഹമ്പട കേമാ…കണ്ടുപിടിക്കില്ലെന്ന് കരുതിയോ; മയക്കുമരുന്ന് വയറ്റിലൊളിപ്പിച്ച വിരുതന് വില്ലനായത് സ്വന്തം പേടി\nപ്രവാസി വോട്ടവകാശം…ഓണ്‍ലൈന് രജിസ്‌ട്രേഷന് തുടരുന്നു; എങ്ങനെ രജിസ്റ്റര് ചെയ്യണമെന്നറിയാം


idaneram: അര്‍ജുന് സിങ്....!!!!!!!\nബാബാസാഹിബ് ഡോ. ബി ആര് അംബേഡ്കര്‍ക്കുശേഷം ലോകം കണ്ട ദലിത് വിമോചകമുദ്രയായ മാന്യവര് കാന്‍ഷിറാമിന്റെ ജീവിതത്തെ ആധാരമാക്കി ഫീച്ചര് ഫിലിം എടുത്ത ഗ്വാളിയോറു കാരനായ അര്‍ജൂന് സിങ് എന്ന ദലിത് യുവാവ് അക്കാരണം കൊണ്ടുതന്നെ ഇതിഹാസ മായി മാറുന്നു... .!!!! തീരെ ഇല്ലായ്മ യില് നിന്നും ഒരു വന് സംരംഭം ഉണ്‍മയാ ക്കിയതാണ് ഈ ദലിത് ശേഷി.....!!!!!\nമാന്യവര് കാന്‍ഷിറാമില് ആഴത്തിലുള്ള സ്വാധീനമാണ് അര്‍ജുന് സിങ്ങിന്റെ ഈ മുന്നിട്ടിറക്കത്തിന് കാരണമായത്. സിനിമാ രംഗത്ത് ഔപചാരിക വിദ്യാഭ്യസമോ മുന് പരിചയമോ നേടിയിട്ടില്ലാത്ത അര്‍ജുന് സിങ് ഈ സിനിമയുടെ സാക്ഷാത്കാരത്തിനായി എടുത്ത പ്രയത്‌നം തന്നെ മറ്റൊരു സിനിമക്ക് വിഷയമാണ്. ഇതിനു വേണ്ട പണം കണ്ടെത്തുന്ന തിനായി ബഹുജന് രാഷ്ട്രീയ പ്രസ്ഥാനത്തിന്റെ നേതാക്കളെ സമീപിച്ചു വെങ്കിലും സംരംഭത്തെ കുറിച്ചു കേട്ടപ്പോള് സമ്മതം മൂളിയ അവരില് നിന്നും പിന്നീട് ഫലവത്തായ യാതൊരു സഹായവും ലഭിക്കുകയുണ്ടായില്ല.\n2012 ല് കോളേജ് വിട്ടശേഷം, അര്‍ജുന് സിങ് മുബൈയിലെത്തി ഭോജ്പൂരി ഡയറക്ടറായ വിനയ് സോളങ്കിയുടെ അസിസ്റ്റന്റായി6മാസം പ്രവര്‍ത്തിച്ചു. അതിനുശേഷം ഗ്വാളിയോറില് തിരിച്ചെത്തി, നേടിയ അറിവുവെച്ച് 'അത്യാചാര്' എന്നൊരു ഡോക്യുമെന്ററി എടുത്തു. അപ്പോഴും പണത്തിന്റെ അഭാവം 'കാന്‍ഷിറാം' നിര്‍മിക്കുന്നതിനുള്ള പ്രതിബന്ധമായി നിലനിന്നു.\n'കാന്‍ഷി റാം' വിഷയത്തില് പിഎച്ച്.ഡി എടുത്തിട്ടുള്ള കോളേജ് അധ്യാപകനായ ഡോ. റായ്പുരിയയെ ചെന്നു കണ്ടപ്പോള്, അദ്ദേഹം ചോദിച്ചു;'താന് തന്നെ സൈക്കിളില് സഞ്ചരിച്ചാണ് ഇവിടം വരെ വന്നത്. അത്തരത്തിലുള്ള ഒരാള് ഭാരിച്ച തുക മുതല് മുടക്ക് വേണ്ടുന്ന ഈ സംരംഭം എങ്ങനെ പൂര്‍ത്തിയാക്കും?' അര്‍ജുന് സിങ്ങ് മറുപടി പറഞ്ഞു;'മാന്യവര് ആദ്യം സൈക്കിളില് സഞ്ചരിച്ചാണ് തന്റെ വിമോചന പ്രവര്‍ത്തനങ്ങള് ആരംഭിച്ചത്! ' അര്‍ജുന് സിങ്ങിന്റെ മറുപടിയില് മതിപ്പു വന്ന പ്രൊഫസര് 50,000 രൂപ സംഭാവന ചെയ്തു. ഗ്രാമീണ ദലിതരില് നിന്നും കുറച്ചു തുകകള് സംഭാവനയായി ലഭിച്ചു. സഹ നിര്‍മാതാക്കളാകാന് തയാറായി മുന്നോട്ടു വന്ന രണ്ടുപേരില് നിന്നും ലഭിച്ച3ലക്ഷം രൂപ കൂടി ചേര്‍ത്ത്, ആകെ സമാഹരിച്ച 6,50,000 രൂപ ചെലവഴിച്ച് സിനിമയുടെ നിര്‍മാണം ആരംഭിച്ചു.\nതിയേറ്റര് ആര്‍ട്ടിസ്റ്റായ രാഘവേന്ദ്ര സിങ് റാത്തോര്2ലക്ഷം രൂപ പ്രതിഫലത്തിന് കാന്‍ഷി റാമിന്റെ വേഷം കൈകാര്യം ചെയ്യാന് തയാറായി. ഡോ. റായിപുരിയ എഴുതിയ കഥക്ക് തിരക്കഥ തയാറാ ക്കിയത് അര്‍ജുന് സിങ് തന്നെയാണ്. സംഭരിച്ച ചെറിയ തുക മുടക്കി നിര്‍മാണം ആരംഭിച്ചു വെങ്കിലും പണം തികയാതെ വന്നതിനാല് അത് പാതിവഴിയില് മുടങ്ങി...!!! സ്വന്തം അമ്മയോട് കാര്യങ്ങള് സംസാരിച്ച് അതിന് പ്രകാരം കുടുംബത്തിന് താവഴിയായി ഉണ്ടായിരുന്ന ഭൂമി വിറ്റു...!!! വൈഫിന്റെ സ്വര്‍ണാഭരണങ്ങള്‍കൂടി വിറ്റ് 20 ലക്ഷം രൂപ സമാഹരിച്ച് അതു മുടക്കി സിനിമയുടെ നിര്‍മാണം പൂര്‍ത്തിയാക്കി...!!!!! ഏപ്രില് മാസം 'ഭീം ജയന്തി' ദിനത്തില് പടം പ്രദര്‍ശനത്തിനെത്തും...!!!!\n'ഒരു രാഷ്ട്രീയപാര്‍ട്ടിയുടെ നേതാവിന്റെ അടുത്തും സഹായത്തിനായി സമീപിക്കരുത്, നിങ്ങളുടെ സ്വന്തം പ്രതിഭ അതിനായി വിനയോഗിക്കൂ..!' എന്നാണ അര്‍ജുന്‍സിങ്ങിന് തന്റെ അനുഭവങ്ങളുടെ വെളിച്ചത്തില് ദലിത് നേതാക്കള്‍ക്ക് നല്‍കുവാനുള്ള നിര്‍ദ്ദേശം.\nഅര്‍ുന് സിങ്ങിന് അഭിവാദ്യങ്ങള്...!!!! ജയ് ഭീം...!!!!


mammootty says about yathra movie - Malayalam Filmibeat\n| Updated: Saturday, February 2, 2019, 14:11 [IST]\nയാത്രയ്ക്കായി കാത്തിരിക്കുകയാണെന്നും മമ്മൂട്ടി\nതെന്നിന്ത്യൻ സിനിമ ലോകം ഒന്നടങ്കം ചർച്ച ചെയ്യുന്നത് മമ്മൂക്ക ചിത്രം പേരൻപിനെ കുറിച്ചാണ്. നീണ്ട നാളുകളായിട്ടുള്ള കാത്തിരുപ്പിനൊടുവിലാണ് ചിത്രം ഫെബ്രുവരി 1 ന് റിലീസിനെത്തിയത്. എന്നാൽ കാത്തിരുന്നത് വെറുതെയായില്ല. ഒരു മികച്ച മമ്മൂക്ക ചിത്രമാണ് പേരൻപിലെൂടെ പ്രേക്ഷകർക്ക് ലഭിച്ചിരിക്കുന്നത്. ഒരിക്കൽ കൂടി ഇന്ത്യൻ സിനിമയുടെ അഭിമാനമാണെന്ന് തെളിയിച്ചിരിക്കുകയാണ് താരം\nപേരൻപ് എന്ന ഒറ്റ ചിത്രത്തോടെ തമിഴ് സിനിമ ലോകത്ത് വൻ ചലനമാണ് മമ്മൂക്ക സൃഷ്ടിച്ചിരിക്കുന്നത്. നീണ്ട ഇടവേളയ്ക്ക് ശേഷമാണ് താരം തമിഴ് സിനിമ ലോകത്ത് എത്തുന്നത്. അത് കനഗംഭീരമായിട്ടുളള വരവായിരുന്നു. പേരൻപിന്റെ വിജയ കുതിപ്പ് തുടരവെ മാറ്റൊരു ചരിത്ര മമ്മൂട്ടി ചിത്രത്തിനായി കാത്തിരിക്കുകയാണ് പ്രേക്ഷകർ.പേരൻപിന് ശേഷം പഴയ മമ്മൂക്കയെ തിരികെ കിട്ടിയെന്നാണ് പ്രേക്ഷകരുടെ ഭാഷ്യം. ഇപ്പോഴിത ഇതിന് മറുപടിയുമായി താരം തന്നെ രംഗത്തെത്തിയിരിക്കുകയാണ്.\nഇരുപത് വർഷം മുൻപത്തെ ആളല്ല\nഞാൻ ഇപ്പോൾ നിങ്ങൾ ഇരുപത് വർഷം മുൻപ് കണ്ട ആളല്ല. പ്രേക്ഷകർക്ക് അത് മനസ്സിലാക്കാൻ കഴിയുമെന്ന് വിചാരിക്കുന്നുണ്ടെന്നും മമ്മൂക്ക പറഞ്ഞു. എങ്ങനെയാണ് കാര്യങ്ങൾ പോകുന്നതെന്ന് നോക്കാമെന്നും താൻ ഇപ്പോൾ യാത്രയ്ക്കായി കാത്തിരിക്കുകയാണെന്നും താരം പറഞ്ഞു. പേരൻപിനു ശേഷം പ്രേക്ഷകർ കാത്തിരിക്കുന്നത് മമ്മൂക്കയുടെ അടുത്ത ചിത്രം വൈഎസ് ആറിന്റെ ജീവിത കഥപറയുന്ന യാത്രയ്ക്ക് വേണ്ടിയാണ്. അങ്ങേയറ്റം പ്രതീക്ഷയോടെ കാത്തിരിക്കുന്ന ചിത്രമാണിത്.\n2019ൽ മമ്മൂക്കയുടെ തുടക്കം തന്നെ അന്യഭാഷ ചിത്രങ്ങളിലൂടെയാണ്. ഈ കൊല്ലം തുടക്കത്തിൽ ആദ്യം പുറത്തു വന്നത് മമ്മൂക്കയുടെ തമിഴ് ചിത്രം പേരൻപാണ്. മികച്ച പ്രേക്ഷക സ്വീകാര്യതയാണ് ചിത്രത്തിന് ലഭിക്കുന്നത്. പേരൻപിന്റെ വിജകുതിപ്പ് തുടരുമ്പോൾ ഇനി തെന്നിന്ത്യൻ പ്രേക്ഷകർ അക്ഷമയോടെ കാത്തിരിക്കുന്ന ചിത്രം യാത്രയാണ്. ആന്ധ്രപ്രദേശ് മുൻ മുഖ്യമന്ത്രി വൈഎസ് രാജശേഖര റെഡ്ഡിയുടെ ജീവിതകഥ പറയുന്ന യാത്രയിലൂടെയാണ് മമ്മൂക്ക തെലുങ്ക് സിനിമ ലോകത്തേയ്ക്ക് മടങ്ങി എത്തുന്നത്. 1992 ൽ പുറത്തിറങ്ങിയ സ്വാദി കിരണം എന്ന ചിത്രത്തിലാണ് തെലുങ്കിൽ മമ്മൂക്ക ഏറ്റവും ഒടുവിൽ അഭിനയിച്ചത്.\nതെലുങ്കിൽ തുടരാഞ്ഞതിന്റെ കാരണം\n1992 ന് ശേഷം തെലുങ്ക് സിനിമയിൽ തുടരാത്തതിന്റെ കാരണവും മമ്മൂക്ക തന്നെ വെളിപ്പെടുത്തിയിട്ടുണ്ട്. തന്നെ പ്രചോദിപ്പിക്കുന്ന കഥയെന്നും ലഭിച്ചില്ലെന്നായിരുന്നു താരത്തിന്റെ പ്രതികരണം. അത്തരത്തിലുള്ള ഒരു തിരക്കഥയ്ക്കായി 27 കൊല്ലം കാത്തിരിക്കേണ്ടി വന്നുവെന്നും മമ്മൂക്ക പറഞ്ഞു. വൈഎസ് ആറിന്റെ പദയാത്രയെ ആധാരമാക്കിയാണ് ചിത്രം മുന്നോട്ട് പോകുന്നത്. മഹ വി രാഘവാണ് സിനിമ സംവിധാനം ചെയ്യുന്നത്. ഷൂട്ടിങ്ങിനാവശ്യമായി നടത്തിയ യാത്രകളും അനുഭവങ്ങളും തന്നെ വേദനിപ്പിച്ചെന്നും മമ്മൂക്ക പറഞ്ഞു.\nകേരളത്തിലായാലും തമിഴ്നാട്ടിലായാലും ആന്ധ്രയിലായാലു വികാരങ്ങളെല്ലാം ഒന്നാണ്. ദാരിദ്രത്തിന് എല്ലായിടത്തും ഓരേ നിറമാണ്. ചിത്രത്തിലെ ചില രംഗങ്ങൾ തന്നെ ഒരുപാട് വേദനിപ്പിച്ചെന്നും മമ്മൂക്ക പറയുന്നുണ്ട്. ചില സമയങ്ങളിൽ വികാരങ്ങൾ നിയന്ത്രിക്കാൻ പറ്റാത്ത സാഹചര്യത്തിൽവരെ എത്തിയിരുന്നു. താൻ അഭിനയിക്കുകയണെന്ന് എന്നോട് തന്നെ പറയേണ്ടി വന്ന നിമിഷം ഉണ്ടായി. സാധരണഗതിയിൽ താൻ ചെയ്യുന്ന കഥാപാത്രങ്ങളുമായി വൈകാരിക അടുപ്പം കാണിക്കാറില്ല. സംവിധായകൻ കട്ട് പറയുന്നതോടെ കഥാപാത്രത്തിൽ നിന്ന് പുറത്തു കടക്കുകയാണ് ചെയ്യുന്നതെന്നും താരം കൂട്ടിച്ചേർത്തു.\nRead more about: yathra mammootty peranbu മമ്മുട്ടി പേരന്‍പ് യാത്ര\nmammootty says about yathra movie


നോമ്പു മുറിയുന്ന കാര്യങ്ങളെക്കുറിച്ച് | Islamonlive.in\nനോമ്പു മുറിയുന്ന കാര്യങ്ങളെക്കുറിച്ച്\nനോമ്പിനെക്കുറിച്ച് അല്ലാഹു പറയുന്നു:’അതിനാൽ, ഉഷസ്സെന്ന വെള്ളനൂൽ രാത്രിയെന്ന കറുത്തനൂലുമായി വേർത്തിരിഞ്ഞു സ്പഷ്ടമാകും വരെ ഇനിമേൽ സ്ത്രീകളുമായി ബന്ധപ്പെടുകയും അല്ലാഹു നിങ്ങൾക്കു നിർണയിച്ചത് കാംക്ഷിക്കുകയും തിന്നുകയും കുടിക്കുകയും ചെയ്യാം.’ ഒരു ഹദീസിൽ ‘ഞാൻ നശിച്ചുപോയെന്ന്’ പറഞ്ഞ് വെപ്രാളപ്പെട്ട് ഒരു സ്വഹാബി നബിതങ്ങളെ സമീപിക്കുന്നുണ്ട്. എന്തുപറ്റിയെന്ന് ആരാഞ്ഞപ്പോൾ റമദാനിൽ ഞാനെന്റെ ഭാര്യയുമായി ശാരീരികമായി ബന്ധപ്പെട്ടുവെന്നായിരുന്നു മറുപടി. തുടർന്ന് നബി തങ്ങൾ അതിന്റെ മോചനദ്രവ്യം വിശദീകരിച്ചുകൊടുക്കുകയും ചെയ്തു. ഈ ആയത്തും ഹദീസും വ്യക്തമാക്കുന്നത് ഭക്ഷണപാനീയങ്ങളിൽ നിന്നും ശാരീരികബന്ധങ്ങളിൽ നിന്നും വിട്ടുനിൽക്കലാണ് നോമ്പെന്നും ഇക്കാര്യങ്ങൾ ചെയ്യുക വഴി ഒരാൾക്ക് തന്റെ നോമ്പ് നഷ്ടമാവുമെന്നുമാണ്. നഷ്ടമായ നോമ്പ് കടമാണെന്നും അതുവീട്ടൽ നിർബന്ധമാണെന്നും പണ്ഡിതർ ഏകോപിച്ചിട്ടുണ്ട്. അല്ലാഹുവിനുള്ള കടം എത്രയും പെട്ടെന്ന് കൊടുത്തുവീട്ടേണ്ടതുമാണ്. ശാരീരിക ബന്ധത്തിലേർപ്പെടുന്നവർക്ക് നോമ്പ് ഖദാ വീട്ടുന്നതോടൊപ്പം മോചനദ്രവ്യം കൂടി നൽകൽ നിർബന്ധമാണ്. അടിമമോചനം, അതിനു കഴിയാത്തവർക്ക് തുടർച്ചയായി രണ്ടുമാസം നോമ്പനുഷ്ഠിക്കൽ, അതിനും സാധിക്കാത്തവർക്ക് അറുപത് പാവങ്ങൾക്ക് ഭക്ഷണം നൽകൽ എന്നിങ്ങനെയാണ് മോചനദ്രവ്യങ്ങൾ ഇസ്‌ലാമിൽ നിശ്ചയിക്കപ്പെട്ടിട്ടുള്ളത്.\nഇതിൽ തീറ്റയുടെയും കുടിയുടെയും വിഷയത്തിൽ പണ്ഡിതർ വ്യത്യസ്തങ്ങളായ അഭിപ്രായങ്ങളാണ് പങ്കുവെച്ചിട്ടുള്ളത്. നോമ്പിന്റെ യുക്തി മാറ്റിവെച്ചാൽ തന്നെ നോമ്പ് നഷ്ടമാക്കാനുതകുന്ന ഭക്ഷണം, പാനീയം എന്നിവ എന്താണെന്നതും ഇതിന്റെ ഉപചർച്ചയാണ്. ഒരു നിശ്ചിതകാലം ശരീരത്തിന്റെ മേൽ എല്ലാനിലക്കും വ്യക്തമായ നിയന്ത്രണമുണ്ടാവുകയെന്നതാണ് അതിന്റെ ആകെത്തുക. ശരീരത്തെ ബുദ്ധി അതിജയിക്കുകയും വികാരങ്ങൾക്കു മുന്നിൽ ദൃഢമായി നിൽക്കുകയും ‘നിങ്ങൾ സൂക്ഷ്മതയുള്ളവരാവാൻ വേണ്ടിയാണ്’ എന്ന അല്ലാഹുവിന്റെ വചനം പുലരലുമാണ് അതിന്റെ ലക്ഷ്യം. തിന്നുക, കുടിക്കുക എന്നത് ഉള്ളിലേക്ക് വല്ലവസ്തുവും പ്രവേശിക്കുന്നതിലൂടെ സാധ്യമാവുമെന്ന് പണ്ഡിതർ പറയുന്നു. ഇതിൽ അകത്തു കടക്കുന്ന വസ്തു ഭക്ഷണസാധനങ്ങളാവണോ അല്ല അതൊരു പൊതുവായ പദമാണോ, ഉള്ളെന്നതു കൊണ്ടർഥമാക്കുന്നത് ബാഹ്യമായി കാണാത്ത ശരീരഭാഗങ്ങളാണോ അല്ല ആമാശയമാണോ എന്നിങ്ങനെ തുടങ്ങി വിവിധങ്ങളായ ചർച്ചകൾ ഇവിടെ നടക്കുന്നു.\nഇതിന്റെ ഭാഗമായി ചെവിയിൽ വിരൽ പ്രവേശിപ്പിക്കൽ കൊണ്ട് നോമ്പ് നഷ്ടമാവുമെന്ന് പോലും പറഞ്ഞവരുണ്ട്. കാരണം, അതുമൊരു തരം തിന്നലാണ്. അതേസമയം, തുറക്കപ്പെട്ട രീതിയിലൂടെയല്ലാതെ ഭക്ഷണം ശരീരത്തിലെത്തുകയും അതുവഴി ശരീരത്തിന് ശക്തികൈവന്നാലും നോമ്പ് നഷ്ടമാവില്ലെന്ന് പറയുന്നവരുമുണ്ട്. രോമകൂപങ്ങളിലൂടെ വല്ലതും ഉള്ളിലേക്ക് കടക്കുന്നത് വഴി നോമ്പ് നഷ്ടമാവുമെന്നും മൂത്രദ്വാരത്തിൽ കുത്തിവെപ്പ് നടത്തുന്ന പക്ഷം നോമ്പ് നഷ്ടമാവില്ലെന്നും വ്യത്യസ്ത സ്ഥലങ്ങളിലായി അഭിപ്രായം പറഞ്ഞ പണ്ഡിതരുമുണ്ട്. നോമ്പിൻ്റെ യുക്തി പരിഗണിക്കാത്തതും ഭക്ഷണമെന്നതിന് വിശാലമായ, അതിവിദൂരമായ അർഥം നൽകിയതുമാണ് ഇത്തരം വ്യത്യസ്താഭിപ്രായങ്ങൾ രൂപപ്പെടാനുള്ള കാരണം. ആയതിനാൽ ഇവ്വിഷയകമായി പണ്ഡിതന്മാരുടെ പ്രസിദ്ധമായ, പ്രധാന അഭിപ്രായങ്ങൾ ഇവിടെ ചേർക്കാം.\n1. ചെവിയിൽ വിരൽ വെക്കൽ കൊണ്ടോ പരുത്തി കൊണ്ടോ മറ്റോ വൃത്തിയാക്കൽ കൊണ്ടോ നോമ്പ് നഷ്ടമാവില്ല. കാരണം, ചെവിക്കുന്നി വഴി തലച്ചോറിലേക്ക് ഒന്നും പ്രവേശിക്കുന്നതല്ല. തലച്ചോർ എന്നത് ശരീരത്തിന് വേണ്ടി ഭക്ഷണം സ്വീകരിക്കുന്ന അവയവങ്ങളിൽ പെട്ടതുമല്ല.\n2- യോനി പരിശോധന കൊണ്ടോ ആന്തരിക മൂലക്കുരു പരിശോധന കൊണ്ടോ നോമ്പ് അസാധുവാകില്ല.\n3- വയറ്റിലെത്താത്തിടത്തോളം ഗുദത്തിൽ ഇഞ്ചക്ഷൻ ചെയ്യുന്നത് നോമ്പ് അസാധുവാക്കില്ല.\n4- ഞരമ്പിലോ പേശികളിലോ ചർമ്മത്തിനടിയിലോ ഉള്ള മരുന്ന് സൂചികൾ കൊണ്ട് നോമ്പ് മുറിയുന്നില്ല, കാരണം അവ വിശപ്പ് ശമിപ്പിക്കുന്നതോ ദാഹം ശമിപ്പിക്കുന്നതോ ആയ ഭക്ഷണമല്ല.\n5- ഫീഡിംഗ് സൂചികളായ ഗ്ലൂക്കോസും മറ്റും പരമ്പരാഗതമായി നോമ്പ് മുറിക്കുന്ന ഭക്ഷണമായി കണക്കാക്കപ്പെടുന്നതാണ്. കാരണം, അത് ഉപയോഗിക്കുന്നവൻ ഭക്ഷണം കഴിക്കുന്നതിന് തുല്യമായ ആശ്വാസവും അനുഭവവും ലഭിക്കുന്നു. ഭക്ഷണം കഴിക്കുമ്പോൾ ആമാശയം മറ്റു ശരീര ഭാഗങ്ങളിലേക്ക് ഭക്ഷണ പദാർത്ഥം എത്തിക്കുന്നത് പോലെ ഗ്ലൂക്കോസ് നേരിട്ടു തന്നെ രക്തത്തിലേക്ക് എത്തിക്കുന്നു.\n6- തണുത്ത വെള്ളം കൊണ്ട് ശരീരം നനയ്ക്കുകയോ കഴുകി വായ നനയ്ക്കുകയോ ചെയ്യുന്നത് കൊണ്ട് നോമ്പ് അസാധുവാകില്ല. കാരണം, പ്രവാചകൻ നോമ്പുകാരനായിരിക്കെ ചൂടിൽ നിന്ന് ശമനം നേടാൻ തലയിൽ വെള്ളം ഒഴിച്ചതായി കാണപ്പെട്ടുവെന്ന് ഹദീസിൽ കാണാം. തണുപ്പിക്കുന്നതു വഴി ആമാശയത്തിലേക്ക് വെള്ളം പ്രവേശിക്കുന്നില്ല.\n7- ഛർദ്ദി: പ്രവാചകൻ (സ) പറഞ്ഞു: “ആർക്കെങ്കിലും ഛർദി അറിയാതെ കടന്നുവരുന്നത് കൊണ്ട് പ്രശ്നമില്ല. സ്വന്തമായി മനഃപൂർവം ഉണ്ടാക്കി ചർദിച്ചാൽ നോമ്പ് മുറിയുന്നതുമാണ്. ഫുഖഹാഅ് പറഞ്ഞു: വയറ്റിൽ നിന്ന് വായിലൂടെ പുറത്തേക്ക് വരുന്നതാണ് ഛർദ്ദി. അത് നിർബന്ധിതമായിട്ടാണെങ്കിൽ നോമ്പ് നഷ്ടമാവില്ല, മനഃപൂർവമാണെങ്കിൽ നഷ്ടമാവുന്നതുമാണ്. ഛർദ്ദി ഒരവസ്ഥയിലും നോമ്പിനെ അസാധുവാക്കില്ലെന്ന് മറ്റൊരു ഹദീസ് ഉദ്ധരിച്ച് ഇബ്നു മസ്ഊദ്, ഇക്രിമ, റബീഅ എന്നിവർ പറയുന്നതും കാണാം.


റൊമാൻസ് വർക്ക് ഔട്ടായത് നമിതയോട്; പ്രയാഗയോട് തോന്നിയത് സാഹോദര്യം ; തുറന്നു പറച്ചിൽ നടത്തി ബിബിൻ ജോർജ് - metromatinee.com Lifestyle Entertainment & Sports\nറൊമാൻസ് വർക്ക് ഔട്ടായത് നമിതയോട്; പ്രയാഗയോട് തോന്നിയത് സാഹോദര്യം ; തുറന്നു പറച്ചിൽ നടത്തി ബിബിൻ ജോർജ്\nഈ വർഷം റിലീസിനായി കാത്തിരിക്കുന്ന ഒരുപാട് ചിത്രങ്ങളാണുള്ളത്. അക്കൂട്ടത്തിൽ പേര് കൊണ്ട് വ്യത്യസ്തമായ ചിത്രമാണ് മാർഗം കളി. കുട്ടനാടന് മാര്‍പാപ്പയ്ക്ക് ശേഷം ശ്രീജിത്ത് വിജയന് സംവിധാനം ചെയ്യുന്ന ‘മാര്‍ഗ്ഗംകളി’യില് നടനും സ്ക്രിപ്റ്റ് റൈറ്ററുമായ ബിബിൻ ജോർജ് ആണ് നായകൻ. നമിത പ്രമോദാണ് നായിക.\nമാർഗം കളിയിലെ വിശേഷങ്ങൾ പങ്കുവെക്കുന്നതിനിടെ ചിത്രത്തിൽ തനിക്ക് റൊമാൻസ് വർക്ക് ഔട്ട് ആയത് നമിതയോട് ആണെന്ന് തുറന്നു പറയുകയാണ് നടൻ ബിബിൻ ജോർജ്. എങ്കിലേ എന്നോട് പറ എന്ന പരിപാടിയില് സംസാരിക്കവെയാണ് ബിബിൻ തുറന്നു പറച്ചിൽ നടത്തിയിരിക്കുന്നത്.\nപ്രയാഗയുമായാണോ നമിതയുമായാണോ റൊമാന്‍സ് വര്‍ക്കൗട്ടായതെന്ന് ചോദിച്ചപ്പോള് നമിതയെന്ന ഉത്തരമായിരുന്നു ബിബിന് നല്‍കിയത്. സാഹോദര്യം കൂടുതലുള്ളത് പ്രയാഗയോടാണെന്നായിരുന്നു ബിബിന് പറഞ്ഞത്. കൂടാതെ , മിയയ്‌ക്കൊപ്പം റൊമാന്‍സ് ചെയ്യാന് ആഗ്രഹമുണ്ടെന്നും ബിബിൻ പറഞ്ഞു .\nമിനിസ്‌ക്രീനിലൂടെ തുടങ്ങി ബിഗ് സ്‌ക്രീനിലേക്കെത്തിയ കലാകാരനായ ശശാങ്കനാണ് ചിത്രത്തിന് കഥയൊരുക്കിയത്. അദ്ദേഹം വന്ന് കഥയെക്കുറിച്ച് സൂചിപ്പിച്ചപ്പോള് തന്നെ തനിക്ക് ഇഷ്ടമായെന്നും സിനിമ ചെയ്യാനായി തീരുമാനിക്കുകയായിരുന്നുവെന്നും ബിബിന് പറയുന്നു.\nസൂര്യ ടിവിയുടെ ഒരു പരിപാടിക്കിടയില് വെച്ചാണ് ഞാൻ നമിതയെ കണ്ടത്. അതിനിടയില് അടുത്ത മാസം ഡേറ്റുണ്ടോയെന്ന് എന്നോട് ഡേറ്റ് ഉണ്ടോ എന്ന് ബിപിൻ ചേട്ടൻ ചോദിച്ചത്. ഇത് കഴിഞ്ഞ്2ദിവസം കഴിഞ്ഞതിന് ശേഷമാണ് എന്റെ അച്ഛനെ വിളിച്ച് ഇങ്ങനെയൊരു തിരക്കഥയെക്കുറിച്ച് പറഞ്ഞത്.തുടർന്ന് കാര് കേടായതിനാല് താനും സംവിധായകനും സ്‌കൂട്ടിയിലായിരുന്നു നമിതയെ കാണാൻ പോയതെന്ന് ബിപിൻ പറഞ്ഞു . കഥ കേട്ടപ്പോള്‍ത്തന്നെ അമ്മയും ഈ സിനിമ കമ്മിറ്റ് ചെയ്യാന് പറഞ്ഞതായി നമിത പറയുന്നു . അമര് അക്ബര് അന്തോണിയും ഇത് പോലെ കഥ കേട്ടപ്പോള്‍ത്തന്നെ ഓക്കേ പറഞ്ഞതാണ്. ബിബിന് ചേട്ടന് കഥ പറയുമ്പോള് സംശയമൊന്നുമില്ലായിരുന്നു. അത്രയും വ്യക്തമായാണ് കഥ നറേറ്റു ചെയ്തത്.\nആഗസ്റ്റില് സിനിമ റിലീസ് ചെയ്യുമെന്നും പ്രമോഷനുമായി ബന്ധപ്പെട്ട പരിപാടികള് നടന്നുകൊണ്ടിരിക്കുകയാണെന്നും ഇരുവരും പറഞ്ഞു. പ്രേക്ഷകര് കാണാനാഗ്രഹിക്കുന്ന തരത്തിലുള്ള സിനിമ തന്നെയാണിതെന്നും രസിപ്പിക്കാനുള്ള എല്ലാവിധ ചേരുവകളും ചിത്രത്തിലുണ്ടെന്നും ബിബിന് പറയുന്നു. ഇവരുടെ അഭിമുഖത്തിന്റെ വീഡിയോയാണ് ഇപ്പോൾ സോഷ്യല് മീഡിയയിലൂടെ വൈറലായിക്കൊണ്ടിരിക്കുന്നത്.\nഊര്‍മ്മിള എന്ന കഥാപാത്രത്തെയാണ് നമിത അവതരിപ്പിക്കുന്നത്. കുറേ വിഷമങ്ങളൊക്കെയുള്ള, സെന്‍സറ്റീവായുള്ള, പോസിറ്റീവായ കഥാപാത്രത്തെയാണ് താന് അവതരിപ്പിക്കുന്നതെന്ന് നമിത പറയുന്നു.\nകോണ്‍വെന്റ് സ്‌കൂളിലാണ് പഠിച്ചത് അതിനാല്‍ത്തന്നെ ലവ് ലെറ്റര് കൊടുക്കുകയോ വാങ്ങുകയോ ഒന്നും ചെയ്തിട്ടില്ലെന്നും നമിത പറഞ്ഞു . കരിയറില് ഇന്നുവരെ ചെയ്യാത്ത തരത്തിലുള്ള കഥാപാത്രമാണ് ഈ സിനിമയില്. പെര്‍ഫോം ചെയ്യാന് സാധ്യതകള് ഏറെയുള്ള കഥാപാത്രമായിരുന്നു. നമിത വ്യക്തമാക്കി-\nസച്ചിദാനന്ദന് എന്നാണ് തന്റെ കഥാപാത്രത്തിന്റെ പേര്- ബിപിൻ പറയുന്നു. അവന്റെ ജീവിതത്തിലെ എല്ലാ മാര്‍ഗങ്ങളും അടഞ്ഞപ്പോഴാണ് അവന് മാര്‍ഗംകളി കളിച്ചതെന്നായിരുന്നു ബിബിന് പറഞ്ഞത്.\nവളരെ നന്നായി ലവ് ലെറ്റര് എഴുതുന്നയാളാണ് സച്ചിദാനന്ദന്. അവന് കത്ത് കൊടുത്താല് ഏത് പെണ്ണും വീഴും. ജീവിതത്തില് താന് ഉപയോഗിച്ച വാചകം ഈ ചിത്രത്തിലും ഉപയോഗിച്ചിട്ടുണ്ട്. സച്ചിക്ക് ഈ ജീവിതത്തില് ഏറ്റവും ഇഷ്ടം ആരോടാണെന്ന് ചോദിക്കുന്നുണ്ട്, അത് നിന്നോടാണെന്ന് പറഞ്ഞപ്പോള് അത് കഴിഞ്ഞ് എന്ന ചോദിച്ചപ്പോള് അത് കഴിയുന്നില്ലല്ലോയെന്ന മറുപടിയായിരുന്നു താന് നല്‍കിയത്. ജീവിതത്തിലും താന് ഈ ഡയലോഗ് ഉപയോഗിച്ചിട്ടുണ്ടെന്നും ബിബിന് പറയുന്നു. സ്വയം രക്ഷപ്പെടാന് ശ്രമിക്കുന്ന നായകനാണ് താനെന്നും ബിപിൻ പറഞ്ഞു . ഈ സിനിമയില് ഫോണിനും പ്രാധാന്യമുണ്ട്. അതുകൊണ്ടാണ് തങ്ങള് രണ്ടും ഫോണുമായി നില്‍ക്കുന്ന പോസ്റ്റര് പുറത്തുവന്നത്.\nമൊബൈല് ഉള്ള കാലഘട്ടത്തിലായിരുന്നു തങ്ങളുടെ പ്രണയമെങ്കിലും തങ്ങള് കത്തെഴുതിയിരുന്നുവെന്നായിരുന്നു ബിബിന് പറഞ്ഞത്. വിഷ്ണുവിന് ചോര കൊണ്ടെഴുതിയതാണെന്ന് പറഞ്ഞ് കത്ത് കിട്ടിയിരുന്നു. മണത്ത് നോക്കിയപ്പോഴാണ് ഫാബ്രിക് പെയിന്റാണെന്ന് മനസ്സിലാക്കിയത്. ബിപിൻ പറയുന്നു.\nകുട്ടിക്കാലം മുതലേ തന്നെ അഭിനേതാവ് ആവണമെന്ന ആഗ്രഹമായിരുന്നു മനസ്സിലുണ്ടായിരുന്നത്. മോഹന്‍ലാലിനെ ഏറെ ഇഷ്ടമായിരുന്നതിനാല് അദ്ദേഹത്തിന്റെ ഡയലോഗുകളും മാനറിസങ്ങളുമൊക്കെ മനപ്പാഠമായിരുന്നു. അദ്ദേഹത്തിന്റെ സിനിമകളിലൂടെയാണ് അഭിനേതാവ് എന്ന മോഹം മനസ്സില് ഉടലെടുത്തത്. ഡിഗ്രി സെക്കന്‍ഡ് ഇയര് വരെ ലാലേട്ടന് തന്റെ ശരീരത്തിലുണ്ടായിരുന്നുവെന്നും താരം പറയുന്നു. അദ്ദേഹത്തെ ആരനുകരിക്കാന് പറഞ്ഞാലും ചെയ്യുമായിരുന്നു.\nഡിഗ്രി സമയത്താണ് ഒരു സുഹൃത്ത് ഈ മാനറിസങ്ങള് കോപ്പി ചെയ്യാതെ സ്വന്തമായൊരു ശൈലി രൂപപ്പെടുത്താന് പറഞ്ഞത്. നടനാവാന് ആഗ്രഹിക്കുന്നുണ്ടോ, അങ്ങനെയാണെങ്കില് ഇത് ദോഷമായേക്കുമെന്നും അവന് പറഞ്ഞിരുന്നു. നടരപ്പിലും വാക്കിലുമെല്ലാം മോഹന്‍ലാലായിരുന്നു അന്ന് . ഇതിന് ശേഷമാണ് അത് മാറ്റിയത്. ഇപ്പോള് അത് പൂര്‍ണ്ണമായും മാറിയെന്നും ബിബിന് പറയുന്നു.\nഎല്ലാവരേയും പോസിറ്റീവാക്കുന്നയാളാണ് ബിബിന് ചേട്ടനെന്നും നമിത പറയുന്നു . സ്വന്തം സിനിമകളില് കൂടുതല് തവണ കണ്ടത് വിക്രമാദിത്യനാണെന്നും നമിത പറയുന്നു. ചാനല് മാറ്റുന്നതിനിടയില് മിക്കപ്പോഴും ഈ സിനിമ കാണാറുണ്ട്.\nദിലീപിന്റെ മകളായ മീനാക്ഷി തന്റെ അടുത്ത സുഹൃത്താണെന്ന് നേരത്തെ നമിത പ്രമോദ് പറഞ്ഞിരുന്നു. അവസാനം ലഭിച്ച വാട്‌സാപ് മെസ്സേജിനെക്കുറിച്ച് ചോദിച്ചപ്പോഴായിരുന്നു മീനൂട്ടിയുടെ മെസ്സേജ് നമിത കാണിച്ചത്. നാദിര്‍ഷയുടെ മക്കളുമായും താന് നല്ല കൂട്ടാണ്. തന്നെ അവര്‍ക്കും കൃത്യമായി അറിയാം. തന്റെ സഹോദരി, മീനൂട്ടി, ഖദീജ, അയിഷ ഇവര്‍ക്കൊപ്പം സമയം ചെലവഴിക്കാനാണ് താന് ഇഷ്ടപ്പെടുന്നതെന്നും നമിത പറഞ്ഞിരുന്നു.\nമിനിസ്‌ക്രീനിലൂടെയായിരുന്നു നമിത പ്രമോദിന്റെ വരവ്. പിന്നീട് ബിഗ് സ്‌ക്രീനിലേക്ക് ചുവട് മാറുകയും നായികയായി അരങ്ങേറുകയും ചെയ്തതോടെ താരത്തിന്റെ കരിയര് മാറി മറിയുകയായിരുന്നു. മലയാളത്തിലെ ഒട്ടുമിക്ക യുവതാരങ്ങള്‍ക്കൊപ്പവും സീനിയര് താരങ്ങള്‍ക്കൊപ്പവും അഭിനയിക്കാനുള്ള അവസരവും ഈ താരത്തിന് ലഭിച്ചിരുന്നു.\n‘ഒത്തിരി സ്‌നേഹവും സ്വപ്‌നവും സമാധാനവും ഓര്‍മ്മകളും ഒക്കെ നിറഞ്ഞ ഒരു കുഞ്ഞ് സന്തോഷം’\nതാരങ്ങൾ സുരക്ഷിതരാവാൻ എത്ര ത്യാഗങ്ങൾ സഹിച്ചു; മലയാള സിനിമയുടെ ഭാഗമായിരുന്നുവെന്നറിയാൻ, നീ മരിക്കേണ്ടിവന്നു.\nഞാനെന്ത് ചെയതാലും ആരും എന്നെ ജഡ്ജ് ചെയ്യില്ല; കാരണം ഞാനവരുടെ ഒരേയൊരു മകളാണ്!\nസ്ഥിരം നായികമാരായി ആരും നില്‍ക്കുന്നില്ലല്ലോ; ഇവിടെയെല്ലാം സീസണല് ആക്ടേഴ്‌സാണ്; നമിത പ്രമോദ്\nRelated Topics:Bibin George, Namitha Pramod, Prayaga Martin\nസാഹോ സംവിധായകൻ വിവാഹിതനാകുന്നു\nBy Noora T Noora T June 11, 2020\nപ്രഭാസ് പ്രധാനവേഷത്തിലെത്തിയ സാഹോ എന്ന ചിത്രത്തിലൂടെ ശ്രദ്ധേയനായ സുജീത്ത് വിവാഹിതനാകുന്നു. പ്രവാളികയാണ് വധു. ദന്തഡോക്ടറാണ് പ്രവാളിക. കഴിഞ്ഞ ദിവസം ഹെെദരാബാദിൽ വച്ചായിരുന്നു...\nലോക്ക് ഡൗണിൽ പുറത്തിറങ്ങി; വിജയ് ദേവരക്കൊണ്ടയെ കൈയ്യോടെ പിടികൂടി പോലീസ്; ഒടുവിൽ സംഭവിച്ചത്!\nBy Noora T Noora T April 17, 2020\nരാജ്യത്ത് ലോക്ക് ഡൗൺ തുടരുകയാണ്. വീടുകളിൽ തന്നെ സുരക്ഷിതമായി ഇരിക്കാനാണ് സർക്കാർ നിർദേശിക്കുന്നത്. എന്നാൽ ലോക്ക് ഡൌൺ കാലത്ത് വീടിന് പുറത്തിറങ്ങിയിരിയ്ക്കുകയാണ്...\nകോവിഡ് 19; നടൻ നിതിന്റെ വിവാഹം മാറ്റിവെച്ചു\nBy Noora T Noora T March 30, 2020\nകൊറോണ വൈറസ് പടർന്ന് പിടിക്കുന്ന സാഹചര്യത്തിൽ വിവാഹം മാറ്റിവെച്ച് തെലുങ്ക് നടൻ നിതിൻ. അഞ്ച് വർഷത്തെ പ്രണയത്തിന് ശേഷം ഏപ്രിൽ 16ന്...\nഞാന് അദ്ദേഹത്തെ ഈ ലോകത്ത് മറ്റെന്തിനേക്കാളും ഏറെ സ്‌നേഹിക്കുന്നു;പൊതുവേദിയിൽ പൊട്ടിക്കരഞ്ഞ് അല്ലു അർജുൻ!\nBy Vyshnavi Raj Raj January 9, 2020\nതന്റെ ഏറ്റവും പുതിയ ചിത്രത്തിന്റെ ഓഡിയോ ലോഞ്ചില് വികാരഭരിതനായി അല്ലു അര്‍ജുന്.അല വൈകുണ്ഠപുരമുലു എന്ന ചിത്രത്തിന്റെ ഓഡിയോ ലോഞ്ചില് സംസാരിക്കവെയാണ് താരം...\nമികച്ച നടനുള്ള ദേശീയ അവാർഡ് വാങ്ങാൻ ഇനിയും സാധിക്കട്ടെ; ഒരേ വേദിയിൽ വെച്ച് സുഹൃത്തിന് ആശംസകൾ അറിയിച്ച് രമേശ് പിഷാരടി!\nBy Noora T Noora T December 30, 2019\n2019 അവസാനിക്കാറാകുമ്പോൾ മലയാള സിനിമയ്ക്ക് ഒരു കൂട്ടം പുതുമുഖങ്ങളെ സമ്മാനിച്ച വർഷമായിരുന്നു. എന്നാൽ അതെ സമയം പല താരങ്ങൾക്കും മികച്ച സിനിമകൾ...\nമൂന്ന് വര്‍ഷമായി മാത്രം തന്നെ അറിയാവുന്നവര് കൂടെ നിന്നപ്പോള് മുപ്പത് വര്‍ഷം പരിചയമുള്ളവര് തള്ളിപ്പറഞ്ഞു- അലന്‍സിയര്\nനീയെന്നില് നിറയ്ക്കുന്നത് അവര്‍ണീനയമായ സന്തോഷമാണ്- ഷാജി കൈലാസ്


covid19 coronavirus cases crossed 52000 In Maharashtra മഹാരാഷ്ട്രയില് ആശങ്ക ഇരട്ടിക്കുന്നു; രോഗബാധിതരുടെ എണ്ണം 52,000 കടന്നു\nമഹാരാഷ്ട്രയില് ആശങ്ക ഇരട്ടിക്കുന്നു. രോഗബാധിതരുടെ എണ്ണം 52,000 കടന്നു. 2436 പുതിയ പോസിറ്റീവ് കേസുകളും 60 മരണവും സംസ്ഥാനത്ത് പുതുതായി റിപ്പോര്‍ട്ട് ചെയ്തു. മുംബൈയില് മരണസംഖ്യ ആയിരം കടന്നു. അതേസമയം, രോഗ വ്യാപനം തടയുന്നതില് സര്‍ക്കാര് പരാജയപ്പെട്ടതായും സംസ്ഥാനത്ത് രാഷ്ട്രപതി ഭരണം വേണമെന്നും ബിജെപി ആവശ്യപ്പെട്ടു .\n52,667 പേര്‍ക്കാണ് സംസ്ഥാനത്ത് ഇതുവരെ രോഗം സ്ഥിരീകരിച്ചത്. 1695 പേര് ഇതുവരെ രോഗം ബാധിച്ച് മരിച്ചു. രോഗം ഭേദമാവുന്നവരുടെ എണ്ണം വര്‍ധിച്ചത് മാത്രമാണ് സംസ്ഥാനത്തിന്റെ ഏക ആശ്വാസം . നിലവില് 15,786 പേര് രോഗം ഭേദമായി ആശുപത്രിവിട്ടു. ഭൂരിഭാഗം കേസുകളും റിപ്പോര്‍ട്ട് ചെയ്യുന്ന മുംബൈയില് പുതുതായി 1430 പേര്‍ക്ക് രോഗം സ്ഥീരികരിച്ചതോടെ ആകെ രോഗബാധിതരുടെ എണ്ണം 31,789 ആയി. മുംബൈയിലെ കൊവിഡ് മരണസംഖ്യ 1026 ആയി. ധാരാവിയില് പുതിയ 42 പോസിറ്റീവ് കേസുകളുണ്ടായി. പൂനെയില് രോഗികളുടെ എണ്ണം ആറായിരത്തോട് അടക്കുകയാണെങ്കിലും , രോഗബാധിതരുടെ എണ്ണത്തിലെ വലിയ വര്‍ധനവ് പൂനെയില് നേരിയതോതില് നിയന്ത്രിക്കാന് സാധിച്ചു.\nഅതിനിടെ രോഗവ്യാപനം തടയുന്നതില് സര്‍ക്കാര് പരാജയപ്പെട്ടെന്ന് ആരോപിച്ച ബിജെപി രംഗത്തെത്തി. സംസ്ഥാനത്ത് രാഷ്ട്രപതി ഭരണം വേണമെന്നാവശ്യപ്പെട്ട് മുന് മുഖ്യമന്ത്രിയും ബിജെപി നേതാവുമായ നാരായണ് റാണെ ഗവര്‍ണറെ കണ്ടു. കൊവിഡ് പടരുന്ന സംസ്ഥാനത്ത് ഈദിന്റെ ഭാഗമായുള്ള പൊതുആഘോഷ പരിപാടികള് ഉണ്ടായിരുന്നില്ല . വിശ്വാസികള് വീടുകളില് തന്നെയാണ് പ്രാര്‍ത്ഥന നടത്തിയത്.\nStory Highlights: number of covid cases crossed 52,000 In Maharashtra


രക്ഷകജനനത്തിന്റെ നാള്‍വഴികളിലൂടെ: പന്ത്രണ്ടാം ദിവസം | Catholic Church News Malayalam\nHome Articles രക്ഷകജനനത്തിന്റെ നാള്‍വഴികളിലൂടെ: പന്ത്രണ്ടാം ദിവസം\nരക്ഷകജനനത്തിന്റെ നാള്‍വഴികളിലൂടെ: പന്ത്രണ്ടാം ദിവസം\nസർവ്വത്തിന്റെയും ഉടയവനായ സൃഷ്ടാവായ ദൈവം കാരുണ്യപൂർവ്വം മനുഷ്യകുലത്തെ നോക്കിയതു മൂലം ഉണ്ടായ ദൈവപുത്രന്റെ മനുഷ്യാവതാരം. എല്ലാം മാറ്റിമറിക്കാൻ കഴിവുണ്ടായിട്ടും ഒരു മാറ്റവും വരുത്താതിരുന്നവന്, എല്ലാ സമ്പത്തിനും ഉടയവനായിരുന്നിട്ടും ഒന്നും സ്വന്തമായി ഇല്ലാതിരുന്നവൻ, താൻ സ്നേഹിച്ചവരെല്ലാം പൂർണ്ണമായും തന്റേതു മാത്രമാവാൻ, അവർ തന്നെ മാത്രം ഓഹരിയും പാനപാത്രവുമായി ദാഹം കൊള്ളാൻ സമ്പന്നനായവൻ ദരിദ്രനായി. ലോകത്തിന്റെ നശ്വരതകൾക്കു നടുവിൽ അനശ്വരതയെ പുൽകാൻ ക്രിസ്തു എളിമയുടെ, സ്വയം ശൂന്യമാക്കപ്പെടലിന്റെ വഴിവിളക്കായി കാലിത്തൊഴുത്തിൽ. സമൃദ്ധിക്കും സുഖഭോഗങ്ങൾക്കും നടുവിൽ ക്രിസ്തുവിനെ മറന്ന് നമ്മൾ.\n‘ഞാൻ’, ‘എന്റെ’ എന്ന ഭാവം ഉപേക്ഷിച്ച് എളിമയുടെ തലത്തിലേക്ക് സ്വർഗം നമ്മെ ക്ഷണിക്കുന്നു. ദൈവത്തിന് മനുഷ്യനോടു തോന്നിയതു പോലെയുള്ള കരുതലുള്ള കാരുണ്യം സഹജീവിതങ്ങളോട് കാണിക്കാൻ ദൈവപുത്രന്റെ പിറവി ലോകത്തോട് പ്രഘോഷിക്കുന്നു. “അവനെ പിള്ളക്കച്ച കൊണ്ട് പൊതിഞ്ഞ് പുൽത്തൊട്ടിയിൽ കിടത്തി. കാരണം, സത്രത്തിൽ അവർക്ക് സ്ഥലം ലഭിച്ചില്ല” (ലൂക്കാ 2:7).\nദൈവവുമായുള്ള സമാനത നിലനിർത്തേണ്ട കാര്യമായി പരിഗണിക്കാതെ മനുഷ്യസാദൃശ്യത്തിൽ ആയിത്തീർന്ന് ഉപേക്ഷിക്കലിന്റെ പരമകോടി പ്രഘോഷിച്ച ക്രിസ്തുവിന്റെ അനുയായികൾ അവനെപ്രതി ഉപേക്ഷിച്ചവയെ, ഉച്ചിഷ്ടങ്ങളെ വിശിഷ്ടങ്ങളായി കരുതരുത്.\nഉപേക്ഷകൾ എന്നും വേദനാജനകമാണ്. ഉപേക്ഷിക്കുകയെന്നാൽ ഒരു പുഴയാകുക എന്നർത്ഥം. അരുവി പുഴയായി, പുഴ നദിയായി, നദി കടലായി വളരുന്നതിൽ ഉപേക്ഷിക്കലുകളുടെ നീണ്ട ഒരു നിര തന്നെയുണ്ട്. ഉറവിടത്തെ ഉപേക്ഷിച്ച് യാത്രയാകുന്നതിന്റെ ചങ്കൂറ്റം. ക്രിസ്തുവിനു വേണ്ടി നമ്മുടെ ചെറിയ ഉറവിടങ്ങളെ അകറ്റിനിർത്താനാവണം നമുക്ക്. ചില വഴിവിട്ട ബന്ധങ്ങളിലേക്ക് നയിച്ച, ചില ദുശ്ശീലങ്ങളിലേക്ക് നമ്മെ നയിച്ച, ചില തഴക്കദോഷങ്ങളുടെ അടിമത്വത്തിന് കാരണമായ ഉറവിടങ്ങളെ ഉപേക്ഷിക്കാനാവണം.\nഉറവിടങ്ങൾ താൽക്കാലിക സുഖങ്ങൾ നൽകുന്നവയാണ്. ജീവിക്കാൻ ഇത്രയേറെ കൂടുകളൊന്നും നമുക്കാവശ്യമില്ല. കാരണം കലവറകൾ വർദ്ധിക്കുന്തോറും പതിരുകളും വർദ്ധിക്കും. സ്ഥാപനങ്ങളുടെ, സ്ഥാനമാനങ്ങളുടെ സംരക്ഷണത്തിനുള്ള അമിതാവേശം കെട്ടടങ്ങട്ടെ. ദൈവവുമായുള്ള സമാനത പരിഗണിക്കാതെ മനുഷ്യനെ സ്നേഹിച്ച് മാനവനായ ക്രിസ്തുവിനെപ്പോലെ, ക്രിസ്തുവിനെപ്രതി സർവ്വവും ഉച്ചിഷ്ടമായി കണ്ട പൗലോസിനെപ്പോലെ…